(ઇસવીસન ૧૭૨૫ – ઇસવીસન ૧૭૯૫)\nપૂરું નામ – અહિલ્યાબાઈ સાહિબા હોલકર\nજન્મ – ૩૧ મેં ૧૭૨૫ , ગામ – ચૌંડી, જામ્ખેડ, અહમદનગર, મહારાષ્ટ્ર , ભારત.\nવિશેષતા – મહારાણી અહિલ્યાબાઈ હોલકર ભારતમાં માલવા પ્રાંતની મહારાણી હતી\nપતિ – ખાંડેરાવ હોલકર\nપિતા – માનકોજી શિંદે\nરાજ્યાભિષેક – ૧૧ ડીસેમ્બર ૧૭૬૭\nશાસન – ૧ ડીસેમ્બર ૧૭૬૭થી ૧૩ ઓગષ્ટ ૧૭૯૫ સુધી ………\nપૂર્વજ – માલેરાવ હોલકર\nઉત્તરાધિકારી – તુકોજીરાવ હોલકર પ્રથમ\nપતિનું નિધન- પતિનું મોત કુમ્ભેર યુદ્ધ દરમિયાન ૧૭૫૪માં થયું હતું.\nઅહિલ્યાબાઈએ ઇન્દોરને એક નાનકડાં ગામમાંથી ખુબસુરત શહેર બનાવ્યું. માળવામાં કઈ કેટલાંય કિલ્લા બનાવ્યા અને સડકો બનાવડાવી. એમને કઈ કેટલાય ઘાટ, મંદિર, તળાવ, કુવાઓ અને વિશ્રામ ગૃહ બનાવડાવ્યા. એમણે હિમાલય થી લઈને દક્ષિણ ભારત સુધી સોમનાથ , ગયા, અયોધ્યા, દ્વારકા, હરિદ્વાર , કાંચી, અવંતી , બદ્રીનારાયણ , રામેશ્વર , મથુરા અને જાગનાથ પુરીના મંદિરોને સુધરાવ્યાં\nઅહિલ્યાબાઈ હોલકર એક મહાન શાસક હતી અને માલવા પ્રાંતની મહારાણી. લોકો એમને રાજમાતા અહિલ્યાદેવી હોલકરના નામથી પણ જાણે છે અને એમનો જન્મ મહારાષ્ટ્રના ચોંડી ગામમાં ઇસવીસન ૧૭૨૫માં થયો હતો. એમના પિતા માનકોજી શિંદે ખુદ ધનગર સમાજના હતાં જે ગામના પાટિલની ભૂમિકા નિભાવતા હતાં.\nએમના પિતાએ અહિલ્યાબાઈને ભણાવ્યા-ગણાવ્યા !!!!. અહિલ્યાબાઈનું જીવન બહુજ સાધારણ રીતે જ વીતતું હતું, પરંતુ એકાએક ભાગ્યમાં પલટો આવ્યો અને એ ૧૮મી સદીમાં માલવા પ્રાંતની રાણી બની ગઈ !!!!\nયુવા અહિલ્યાદેવીની ચરિત્ર અને સરળતાએ મલ્હારરાવ હોલકરને પ્રભાવિત કર્યા. એ પેશ્વા બાજીરાવની સેનાના એક સેનાપતિના હોદ્દા પર કામ કરતાં હતાં. આ રીતે આહિલ્યા એટલી સારી લાગી કે એમણે એના લગ્ન પોતાના દીકરા ખંડેરાવ સાથે કરાવી દીધાં. બસ આમ જ અહિલ્યાબાઈ એક દુલ્હનના રૂપમાં મરાઠા સમુદાયનાં હોલકર રાજઘરાનામાં પહોંચી. એમનાં પતિનું મૃત્યુ ઇસવીસન ૧૭૫૪માં કુમ્ભેરની લડાઈમાં થઇ ગયું હતું. એવામાં બધીજ જવાબદારી અહિલ્યાબાઈ પર આવી ગઈ. એમણે પોતાના સસરાના કહેવાથી ન માત્ર સૈન્યના મામલમાં પણ પ્રશાસનિક મામલાઓમાં પણ રુચિ બતાવી અને અરભાવી રીતે એને અંજામ પણ આપ્યો !!!\nમલહારરાવના નિધન પછી એમણે પેશ્વાઓની ગાદીને આગ્રહ કર્યો કે એને એટલેકે અહિલ્યાબાઈને પ્રશાસનિક બાગડૌર સોંપવામાં આવે. મંજુરી મળ્યા પછી ઇસવીસન ૧૭૬૬માં રાણી અહિલ્યાદેવી માલવાની શાસક બની ગઈ. એમણે તુકોજી હોલકરને સૈન્યના સેનાપતિ બનાવ્યા એને પોતાની રાજસી સેનાનો પૂરો સહયોગ મળ્યો. અહિલ્યાબાઈએ ઘણા યુદ્ધોમાં નેતૃત્વ કર્યું. એ એક સાહસી યોદ્ધ હતી અને બેહતરીન તીરંદાજ. એ હાથીની પીઠ પર બેસીને (ચઢીને) લડતી હતી. હંમેશા આક્રમણ કરવાં માટે તત્પર ભીલ અને ગૌડ્સથી કઈ કેટલાંય વર્ષો સુધી પોતાનાં રાજ્યને સુરક્ષિત રાખ્યું !!!!\nરાણી અહિલ્યાબાઈ પોતાની રાજધાની મહેશ્વર લઇ ગઈ. ત્યાં એમણે ૧૮મિ સદીનો બેહતરીન અને આલીશાન અહિલ્યા મહેલ બનાવ્યો. જે આજે પણ બાહુબલી ફેઈમ મહીશમતીની શાન છે. આ મહેલ ખાસ જ જોવાલાયક છે હોં !!!! (આ માહિતી તમે ગુજરાતી વેબસાઈટ shareinindia.in ના માધ્યમથી વાંચી રહ્યા છો) પવિત્ર નર્મદા નદીના કિનારે બનાવવામાં આવેલા આ મહેલની આસપાસ બની રાજધાનીની પહેચાન બને ટેક્સટાઈલ ઇન્ડસ્ટ્રી !!! એ સમય દરમિયાન માહેશ્વર સાહિત્ય, મૂર્તિકલા ,સંગીત અને કલાના ક્ષેત્રમાં એક ગઢ બની ગયો હતો\nમરાઠી કવિ મોરોપંત, શાહિર અનંતફંડી અને સંસ્કૃત વિદ્વાન ખુલાસીરામ એમનાં કાલખંડના મહાન વ્યક્તિત્વ હતાં. એક બુદ્ધિમાન ,તીક્ષ્ણ વિચાર, સ્વસ્ફૂર્ત શાસકને નાતે અહિલ્યાબાઈને યાદ કરવામાં આવે છે. દરરોજ અહિલ્યાબાઈ પોતાની પ્રજા સાથે વાત કરતી હતી એમની સમસ્યાઓ સાંભળતી હતી. એમના કાલખંડ (૧૭૬૭-૧૭૯૫) માં રાણી અહિલ્યાબાઈએ એવાં ઘણા કામકર્યા કે લોકો આજે પણ એમનું નામ શાનથી લેતા અચકાતા નથી. એમણે પોતાનાં સામ્રાજ્યને સમૃદ્ધ બનાવ્યું. એમણે સરકારી પૈસા બેહદ બુદ્ધિમાનીથી કેટલાય કિલ્લાઓ, વિશ્રામ ગૃહ , કુવાઓ અને સડકો બનાવવા માટે ખર્ચ કર્યો. પૈસા પોતાની તિજોરીમાં ભર્યા નહિ !!!! એ લોકો સાથે તહેવાર માનવતા ને હિંદુ મંદિરોમાં દાન પણ આપતાં હતાં !!!!\nએક મહિલા હોવાને લીધે એમણે વિધવા મહિલાઓને પોતાનાં પતિની સંપત્તિને હાંસલ કરવાં અને દીકરાને ગોદ લેવામાં મદદ કરી …… ઈન્દોરને એક નાનકડા ગામ માંથી સેક સમૃદ્ધ અને સજીવ શહેર બનાવવામાં અહમ ભૂમિકા નિભાવી. એમણે ઘણાં મંદિરોનો જીર્ણોધ્ધાર કર્યો. એમનું સૌથી વધારે યાદગાર કામ હતું —–લગભગ બધા જ મોટાં મંદિરો અને તીર્થસ્થળોનું નિર્માણ. હિમાલયથી લઈને દક્ષિણભારત ના ખૂણા ખૂણા સુધી એમણે એના પર ખુબ જ પૈસા ખર્ચ કર્યા. કાશી, ગયા, સોમનાથ, અયોધ્યા, મથુરા, હરિદ્વાર, બદ્રીનારાયણ , રામેશ્વર અને જગન્નાથ પુરીના ખ્યાત મંદિરોમાં એમણે ખુબ જ કામ કરાવ્યું !!!!\nઅહિલ્યાબાઈ હોલકરનું ચમત્કૃત કરી દેવાવાળું અને અલંકૃત શાસન ઇસવીસન ૧૭૯૫મ ખતમ થઇ ગયું જયારે એમનું નિધન થઇ થઇ ગયું ત્યારે !!!!!\nએમની મહાનતા અને સન્માનમાં ભારત સરકારે ૨૫ ઓગષ્ટ ૧૯૯૬માં એમની યાદમાં એક એક ટપાલ ટીકીટ બહાર પાડી !!! ઇન્દોરના નાગરિકોએ ૧૯૯૬માં એમના નામે એક પુરસ્કાર સ્થાપિત કર્યો. અસાધારણ કૃતિત્વ માટે આ પુરસ્કાર આપવામાં આવે છે. એના પહેલા સન્માનિત શખ્સિયત નાનાજી દેશમુખ હતાં !!!\nઇન્દોરમાં રાજવાડા એ આહીલ્યાબાઈ હોલકરનો જ મહેલ છે એ ખાસ જોવા જેવો છે અને રાજસ્થાનની શાન એવી છત્રીઓનું નિર્માણ પણ અહિલ્યાબાઈ હોલકરે કરાવતું હતું. એનું નામ છે ——–કૃષ્ણપુરાની છત્રીઓ. ઇન્દોરના એરપોર્ટનું નાંમ પણ છે અહિલ્યાબાઈ હવાઈ અડ્ડા. મહેશ્વર એટલેકે માહિષ્મતીમાં પેલેસ જોવા તો જવું જ રહ્યું. બાહ્ર્તમ એક ઉદ્યોગ એમને જ શરુ કરાવ્યો હતો માહિષ્મતીમાં ——-ટેક્સટાઈલ ઉદ્યોગ આજે પણ એ બરકરાર જ છે. માહેશ્વરમાં કઈ કેટલાય ઘાટ છે અને એમાય ખાસ છે અહિલ્યાબાઈ ઘાટ. અહીના જ પેલેસમાં અહિલ્યાબાઈનો રત્નજડિત મુગુટ છે એ ખાસ જોવા જેવો છે. માહેશ્વારમાં મંડનમિશ્રની સમાંધીનું સમારકામ અને એને ઈજ્જત આપવાનું કાર્ય પણ અહિલ્યાબાઈ હોલકરે જ કર્યું હતું\nઆમ જોવા જઈએ તો હોલ્કર સાથે અહિલ્યાબાઈ જ એવાં ઓતપ્રોત થઇ ગયા છે કે એમની આગલા આખો વંશ પણ ઝાંખો પડે છે. લાખો સલામ અહિલ્યાબાઈ હોલકરની વીરતા , સુઝબુઝ અને આવડતને !!!!


પેગાસસ કથિત જાસૂસી કાંડ, 50 વર્ષથી દેશ સેવા કરતા દેશભક્તો કરતા પાકિસ્તાની એજન્ટની જાસૂસી થવી જોઈએ, જેથી સરહદ ઉપર હજારો સૈનિકો શહીદ ન થાય : ડો. પ્રવીણ તોગડીયા - Watch Gujarat News : LIVE LATEST TODAY Online\nપેગાસસ કથિત જાસૂસી કાંડ, 50 વર્ષથી દેશ સેવા કરતા દેશભક્તો કરતા પાકિસ્તાની એજન્ટની જાસૂસી થવી જોઈએ, જેથી સરહદ ઉપર હજારો સૈનિકો શહીદ ન થાય : ડો. પ્રવીણ તોગડીયા\nમોદી-શાહ તમે આગળ વધો, પાકિસ્તાનનું વિસર્જન કરો, કાશ્મીરમાં હિંદુઓને વસાવો, સંસદમાં લવ જેહાદનો કાયદો લાવો\nઆંતરરાષ્ટ્રીય હિંદુ પરિષદના અધ્યક્ષ ડો. પ્રવીણ તોગડીયાએ ભરૂચની મુલાકાત લીધી, મોદી શાહને આડકતરૂ સમર્થન, 2022માં હિંદુઓનો વિજય હો નો નારો\nWatchGujarat. દેશમાં જાસૂસી કરવી હોય તો પાકિસ્તાની એજન્ટોની કરવી જોઈએ જેથી કરી સરહદ ઉપર હજારો સૈનિકોના મૃત્યુ ન થાય. મારા જેવા 50 વર્ષથી દેશ સેવા કરતા દેશભક્તિની જાસૂસી એ હાસ્યાસ્પદ છે, ભરૂચની મુલાકાતે આવેલા આંતરરાષ્ટ્રીય હિંદુ પરિષદના અધ્યક્ષ ડો. પ્રવીણ તોગડીયાએ જણાવી મોદી-શાહને આગળ વધવાનું કહી આડકતરી રીતે સમર્થન આપ્યું હતું.\nભરૂચની મુલાકાતે મંગળવારે આંતરરાષ્ટ્રીય હિંદુ પરિષદના અધ્યક્ષ ડો. પ્રવીણ તોગડીયા નવા તવરા ગામે આવી પોહચ્યા હતા. પેગાસસ જાસૂસી કાંડ વિશે 50 વર્ષથી દેશ સેવા કરતા દેશભક્તોની જાસૂસી કરતા પાકિસ્તાની એજન્ટોની કરાવવી જોઈએ તેવો મત વ્યક્ત કર્યો હતો. જેથી કરી સરહદ ઉપર હજારો સૈનિકો શહીદ ન થાય.\nતેમણે તેમના જેવા દેશભક્તોની થઈ રહેલી જાસૂસીને હાસ્યાસ્પદ ગણાવી, તેને લોકતંત્ર, સંવિધાન, વાણી સ્વતંત્રતા, પ્રાઈવસીનું હનન ગણાવ્યું હતું. વધુમાં કહ્યું હતું કે, પ્રવીણ તોગડીયાનું નામ પણ કથિત ફોન ટેપિંગમાં આવ્યું છે. દેશભક્ત તોગડીયાથી તો ખતરો દેશદ્રોહીઓને છે. જાસૂસી કરી કોણ રહ્યું છે તેવો પણ સવાલ તેમણે કર્યો હતો.\nમે 50 વર્ષથી હિંદુઓની વાત, રામમંદિર, ગાય, કાશ્મીરની કરી છે એટલે હું પ્રિય નથી પણ મારી વાતો અને અવાજ પ્રિય છે. એટલે છુપછુપ લોકો સાંભળે છે. ટેલિફોન ઉપર અલગ વાત કરવી અને જાહેરમાં અલગ તે મારુ ચારિત્ર્ય નથી. હું જે ફોન ઉપર વાત કરું છું તે જ ભાષણ અને જાહેરમાં બોલું છું.\nનરેન્દ્ર મોદી અને અમિત શાહ આગળ વધો તેમ કહી આડકતરી રીતે સમર્થન આપી, આખા દેશમાં લવ જેહાદ, ગૌહત્યા, ધર્માંતરણ વિરુદ્ધ સંસદમાં કાયદો લાવવા માંગ કરી હતી. સાથે જ પાકિસ્તાનનું વિસર્જન કરવા, કાશ્મીરમાં હિન્દુઓને વસાવવા મોદી-શાહને હાંકલ કરી તેમની સાથે તેઓ હોવાનું કહ્યું હતું.


રસોઇ ગેસ સિલિન્ડરમાં ભાવ વધારાથી ઓરિસ્સા બંધ | Saurashtra Kranti Newspaper\nHome General રસોઇ ગેસ સિલિન્ડરમાં ભાવ વધારાથી ઓરિસ્સા બંધ\nરસોઇ ગેસ સિલિન્ડરમાં ભાવ વધારાથી ઓરિસ્સા બંધ\nપેટ્રોલ-ડીઝલના સતત વધતા ભાવો બાદ રસોઇ ગેસમાં આકરો વધારો કરાતા લોકોમાં પુર્ણય પ્રકોપ, એક મહિનામાં બે વખત સિલિન્ડરના ભાવ વધારવાથી લાખો લોકો હતપ્રભ\nછેલ્લા3મહિનાથી પેટ્રોલ અને ડીઝલના ભાવોમાં લગભગ દૈનિક ધોરણે વધારો જાહેર કરવામાં આવી રહયો અને લોકોને એ બોજાની કળ વળી નથી ત્યાં ફેબ્રુઆરી માસમાં એલપીજી ગેસ સિલિન્ડરના ભાવમાં માત્ર 10 દિવસના ગાળામાં બે વખત વધારો ઝીંકી દેવાતા દેશભરમાં જબરો દેકારો મચી જવા પામ્યો છે. લાખો કરોડો પરીવારોના રસોડાના બજેટને તહસ-નહસ કરી નાખવામાં આવ્યા છે. પરીણામે કેન્દ્ર સરકાર અને ઓઇલ કંપનીઓ સામે દેશમાં ખુણે-ખુણે રોષ અને વિરોધનો પુર્ણયપ્રકોપ ફાટી પડયો છે. કોંગ્રેસે આજે ભાવ વધારા વિરોધમાં ઓરીસ્સા બંધનું એલાન આપ્યું છે.\nરાધણ ગેસ સિલિન્ડરની કિંમત હજુ આ મહિને તા.4ના રોજ વધારવામાં આવી હતી. એ વખતે સિલિન્ડરો દીઢ રૂ.25નો વધારો જાહેર કરવામાં આવ્યો છે. હજુ 10 દિવસ પણ વિત્યા નથી ત્યાં 14મીએ સિલિન્ડર દીઢ ભાવમાં બીજા રૂ.50નો તોતીગ વધારો જાહેર કરી દેવામાં આવ્યો છે. આ રીતે ભાવ વધારાની સમીક્ષા કરવાની માસીક પરંપરા પણ તોડી નાખવામાં આવી છે. અને મહિનામાં બે વખત વધારાનું પગલુ લઇને એક સિલિન્ડરના ભાવમાં રૂ.75નો અસહય અને આકરો વધારો લાગું કરી દેવામાં આવ્યો છે. પરીણામે દેશભરની ગૃહિણીઓમાં ભારે ધુધવાટ અને કચવાટની લાગણી પ્રસરીવળી છે. ગત જાન્યુઆરી માસમાં ઓઇલ કંપનીઓએ એલપીજી ગેસની કિંમતમાં કોઇ વધારો કર્યો ન હતો. જો કે એ પહેલા ડિસેમ્બરમાં બે વખત રૂ.50-50નો વધારો ઝીંકી જ દીધો હતો. ત્યાર બાદ સબસીડી વગરના સિલિન્ડરની કિંમતમાં બજેટના દિવસે જ વધારો કરી દેવામાં આવ્યો હતો. કોમ્સીર્યલ સિલિન્ડરની કિંમતમાં પણ રૂ.191 જેટલો વધારો થઇ જવા પામ્યો છે. પેટ્રોલ અને ડીઝલના ભાવોની સાથે સાથે રસોઇ ગેસના ભાવોમાં વારંવાર કરવામાં આવતો વધારો લાખો-કરોડો પરીવારો માટે ખુબ જ બોજા રૂપ અને હાડમારી રૂપ સાબિત થયો છે. દેશભરમાં ભાવ વધારાના ગંભીર પડધા પડયા છે.\nકોંગ્રેસે ઓરીસ્સા બંધનું એલાન આપવા સાથે એવો આક્ષેપ કર્યો હતો કે, કેન્દ્ર સરકાર ગેરવ્યાજબી રીતે વધુને વધુ વેરા નાખી રહી છે. તેના કારણે લોકોની કમર તુટી ગઇ છે. મહિનાના પ્રારંભે એકવાર જ ઇંધણ અને ગેસના ભાવની સમીક્ષા કરવામાં આવતી હોય છે. પણ ફેબ્રુઆરીમાં ઓઇલ કંપનીઓએ હદ વટાવી દીધી છે. જેના કારણે ગૃહિણીઓમાં કાળો કકળાટ મચી ગયો છે. નવી દિલહીમાં તો સબસીડી વગરના ગેસ સિલિન્ડરનો ભાવ વધીને રૂ.769 થઇ જવા પામ્યો છે. પેટ્રોલ અને ડીઝલના ભાવો પણ સતત વધારવામાં આવી રહયા છે. મધ્યપ્રદેશમાં તો પેટ્રોલનો ભાવ લીટરદીઠ રૂ.100 થઇ ચુકયો છે. મુંબઇમાં તો રૂ.95 ભાવ સપાટી થઇ ગઇ છે. અનેક રાજયમાં પેટ્રોલ-ડીઝલના ભાવ રૂ.90 થી 100ની વચ્ચે રમી રહયા છે. કોંગ્રેસના એલાન મુજબ આજે સવારે6થી 1 વાગ્યા સુધીના રાજય વ્યાપી બંધનો પ્રારંભ થયો છે. રાજય સરકારે વિદ્યાર્થીઓની સુરક્ષા ખાતર આજે તમામ શાળા-કોલેજો અને યુનીવર્સિટીઓમાં રજા જાહેર કરી દીધી છે. ભારે સંગીન સુરક્ષા વ્યવસ્થા ગોઠવવામાં આવી છે.\nPrevious articleમહારાષ્ટ્રના જલગાંવમાં ગમખ્વાર અકસ્માત, 16 શ્રમીકોના મોત\nNext articleદિલ્હીમાં મોટા આતંકી હુમલાનું ષડયંત્ર ઝડપાયું


Gray market attraction increases, premium ranges from 80 to 150%, gray market purchases of next5IPOs increase | ગ્રે માર્કેટમાં આકર્ષણ વધ્યું, 80થી 150% સુધીના પ્રિમિયમ, આગામી5IPOની ગ્રે માર્કેટ ખરીદી વધી - Divya Bhaskar\nGray Market Attraction Increases, Premium Ranges From 80 To 150%, Gray Market Purchases Of Next5IPOs Increase\nઅનુપમ રસાયણ આઈપીઓ માટે ગ્રે માર્કેટમાં રૂ. 240 સુધીના પ્રીમિયમ:ગ્રે માર્કેટમાં આકર્ષણ વધ્યું, 80થી 150% સુધીના પ્રિમિયમ, આગામી5IPOની ગ્રે માર્કેટ ખરીદી વધી\n5 આઈપીઓ મારફત પ્રાઈમરી માર્કેટમાંથી રૂ. 1583.70 કરોડનુ ફંડ એકત્ર થશે\nલિસ્ટેડ આઈપીઓની તેજીના પગલે પ્રાઈમરી માર્કેટમાં આઈપીઓની વણઝાર નોંધાતા ગ્રે માર્કેટમાં પણ ચહલ પહલ વેગવાન બની છે. લિસ્ટિંગ બાદ બમણાથી ત્રણગણુ રિટર્ન મળવાના આશાવાદ સાથે રોકાણકારો ગ્રે માર્કેટમાંથી જ આઈપીઓની ખરીદી વધારી છે.\nપરિણામે આગામી સપ્તાહ સુધીમાં યોજાનારા5આઈપીઓ માટે ગ્રે માર્કેટમાં ઈશ્યૂ પ્રાઈસ પર રૂ. 12થી માંડી રૂ. 300 (80થી 150 ટકા) સુધીના પ્રિમિયમ બોલાઈ રહ્યા છે. આજે ખુલનારા અનુપમ રસાયણ ઈન્ડિયા IPOમાં 43થી 50 ટકા અર્થાત ઈશ્યૂ પ્રાઈસ રૂ. 553-555 સામે રૂ. 235થી 240 સુધીના પ્રિમિયમે શેર્સ વેચાઈ રહ્યા છે.\nઆ ઉપરાંત કલ્યાણ જ્વેલર્સે આઈપીઓ માટેની તારીખ અને પ્રાઈસ બેન્ડ જારી કરવા સાથે જ ગ્રે માર્કેટમાં 10થી 15 ટકા સુધીના પ્રિમિયમે ખરીદી કરવા લાઈનો લગાવી રહ્યા છે.\nરિટેલ રોકાણકારોએ દૂર રહેવુ, વિશ્વસનીય વ્યક્તિ પાસે સોદા કરવા\nરિટેલ રોકાણકારોએ મહ્દ અંશે ગ્રે માર્કેટમાં રોકાણથી દૂર રહેવુ જોઈએ. એચએનઆઈ જેવા મોટા રોકાણકારો ગ્રે માર્કેટમાં રિસ્ક લઈ શકે છે. તેમજ ટ્રાન્જેક્શન વિશ્વસનીય અને અનુભવી વ્યક્તિ પાસે જ કરવા જોઈએ. નહીં તો ફસાઈ જવાની શક્યતા વધુ રહે છે.-જયદેવસિંહ ચુડાસમા, ઈન્વેસ્ટર પોઈન્ટ\nગ્રે માર્કેટમાંથી ખરીદી વધવા પાછળના કારણો\nએચએનઆઈ એલોટમેન્ટ ઓછુ હોવાથી ખરીદી વધી\n60 ટકા સુધી રિટર્ન ચાલુ કેલેન્ડર વર્ષમાં લિસ્ટેડ આઈપીઓમાં\n3થી4ગણુ રિટર્ન લિસ્ટિંગ બાદ મળવાનો આશાવાદ\nઆઈપીઓમાં શક્યતા ઓછી હોવાથી ગ્રે માર્કેટમાં ખરીદી\nનિષ્ણાતોની સલાહ સાથે ઈન્વેસ્ટમેન્ટ કરવું હિતાવહ\nગ્રે માર્કેટમાં નિષ્ણાતોની સલાહ-સૂચન સાથે કરેલુ ઈન્વેસ્ટમેન્ટ રિસ્ક ફ્રી રહે છે. જેથી રોકાણકારોના વ્યવહાર સુલટાવવામાં સરળતા રહે. ઘણી વખત ગ્રે માર્કેટમાંથી ખરીદી કર્યા બાદ ડિસ્કાઉન્ટ કે પ્રિમિયમે ખુલતા બ્રોકર્સ હાથ ઉંચા કરી દે તો મોટાપાયે નુકસાન થવાની શક્યતા રહે છે.-પરિક્ષિત નાણાવટી, શેર માર્કેટ એક્સપર્ટ\nલિસ્ટિંગ તારીખ નજીક આવતા પ્રીમિયમ 10 ટકા સુધી ઘટ્યા\nઆઈપીઓ યોજાઈ ગયા બાદ લિસ્ટિંગ તારીખ નજીક આવવા સાથે જ ગ્રે માર્કેટમાં પ્રિમિયમ 10 ટકા સુધી ઘટ્યા છે. MTARના ગ્રે માર્કેટમાં પ્રિમિયમ પહેલાં 510 સામેે લિસ્ટિંગ તારીખ નજીક આવવાની સાથે જ 9.76 ટકા ઘટી 480 આસપાસ થયા છે.


Everything you could find in iWatch is available atapocket-friendly price in Vivo Watch2l જે તમને આઇવૉચમાં મળતું હતું એ બધું જ પૉકેટ-ફ્રેન્ડ્લી ભાવમાં મળશે વિવોની વૉચ 2માં\nજે તમને આઇવૉચમાં મળતું હતું એ બધું જ પૉકેટ-ફ્રેન્ડ્લી ભાવમાં મળશે વિવોની વૉચ 2માં\n24 December, 2021 04:23 PM IST | Mumbai\nહજી બે દિવસ પહેલાં જ ચીનમાં લૉન્ચ થયેલી વિવોની સેકન્ડ જનરેશન વૉચમાં ઈ-સિમ અને સાત દિવસનું બૅટરી બેકઅપ આપવામાં આવ્યું છે અને એનાં ઘણાં ફીચર્સ આઇવૉચને પણ ટક્કર મારે એવાં છે\nઍપલની આઇવૉચ એનાં ફીચર્સને લઈને વેઅરેબલ માર્કેટ્સમાં ખૂબ જ આગવું સ્થાન ધરાવે છે, પરંતુ હવે વિવો પણ એની વૉચ દ્વારા ઍપલને ટક્કર આપવા માટે આવી રહી છે. વિવોએ ગયા વર્ષે પહેલી વાર તેમની સ્માર્ટવૉચ લૉન્ચ કરી હતી. તેમણે હાલમાં જ સેકન્ડ જનરેશનને લૉન્ચ કરી છે જેને વૉચ2નામ આપવામાં આવ્યું છે. ઍપલ આઇવૉચ ફક્ત ઍપલમાં જ ચાલે છે, પરંતુ એમાં જેવાં ફીચર્સ છે એવાં ફીચર્સની ઍન્ડ્રૉઇડ વૉચ માર્કેટમાં આવી રહી છે. એ પણ બજેટ ફ્રેન્ડલી ભાવમાં.\nઈ-સિમ અને બૅટરી લાઇફ | વિવો વૉચ 2માં હવે ઈ-સિમનો સમાવેશ કરવામાં આવ્યો છે. આથી વૉચમાં પણ હવે સેલ્યુલરનો ઉપયોગ કરી શકાશે. અત્યાર સુધી વૉચમાં કૉલનાં નોટિફિકેશન આવતાં હતાં. જોકે હવે એના દ્વારા કૉલ ઉઠાવી પણ શકાશે અને કરી પણ શકાશે. આ વૉચની બૅટરી લાઇફ ખૂબ જ પાવરફુલ અને સાત દિવસ સુધી ચાલવા માટે સક્ષમ છે. જો ઈ-સિમ બંધ કરી દેવામાં આવે તો આ વૉચ ૧૪ દિવસ સુધી પણ ચાલી શકે છે. જોકે એ કેટલા દિવસ સાલે એ યુઝર્સના ઉપયોગ પર પણ આધાર રાખે છે.\nડિઝાઇન | આ વૉચને 50ATM વૉટરપ્રૂફ અને ડસ્ટપ્રૂફ બનાવવામાં આવ્યું છે જેથી એને સ્વિમિંગ દરમ્યાન પણ પહેરી શકાય છે. તેમ જ એમાં બેઝલ-લેસ ડિસ્પ્લે ડિઝાઇન છે, જેમાં સ્ટેનલેસ સ્ટીલની બૉડી અને રબર સ્ટ્રૅપ છે. આ રબર સ્ટ્રૅપ ફ્લેક્સિબલ અને ડ્યુરેબલ છે. તેમ જ એમાં જૅપનીઝ શેપના બકલનો ઉપયોગ કરવામાં આવ્યો છે જેથી પરસેવો પણ ખૂબ જ ઓછો થાય અને એને પહેરવાનો ડર પણ ઓછો રહે. આ સાથે જ નેપ્પા લેધર સ્ટ્રૅપનો પણ બીજો ઑપ્શન આપવામાં આવ્યો છે. આ લેધર એકદમ સૉફ્ટ હોવા છતાં ઘણું ડ્યુરેબલ હોય છે. ઘણી લક્ઝરી કારમાં આ લેધરનો ઉપયોગ કરવામાં આવે છે. આ લેધરની મદદથી હાથમાં મૉઇશ્ચર પણ વધુ નથી થતું એથી પરસેવો પણ ખૂબ જ ઓછો થાય છે. જોકે લેધર બેલ્ટની પ્રાઇસ રબર બેલ્ટ કરતાં વધુ રાખવામાં આવી છે.\nઅન્ય ફીચર્સમાં શું?\nચીનમાં લૉન્ચ કરવામાં આવેલી આ વૉચ-ટૂમાં એફએમ રેડિયો અને ક્લાઉડ મ્યુઝિકની પણ સુવિધા આપવામાં આવી છે. આથી મોબાઇલ સાથે વૉચ કનેક્ટ ન હોય એમ છતાં મ્યુઝિકની મજા માણી શકાય છે. આ સાથે જ એમાં ઘણા સ્પોર્ટ્સ મોડ્સ પણ આપવામાં આવ્યા છે. વિવો વૉચ-ટૂમાં ઇમર્જન્સી કૉલ ફીચર્સનો સમાવેશ કરવામાં આવ્યો છે. મોબાઇલ સાથે કનેક્ટ ન હોવા છતાં ઇમર્જન્સી સમયે ફાયર-બ્રિગ્રેડ, પૅરામેડિક્સ અથવા તો પોલીસને ફોન કરી શકાય છે. અન્ય સ્માર્ટવૉચમાં ઊંઘને મૉનિટર કરવા માટે ઍક્સિલરેશન સેન્સરનો સમાવેશ કરવામાં આવે છે, પરંતુ આ વૉચમાં કાર્ડિયોપલ્મનરી કપલ્ડ સ્લીપ ઍનૅલિસિસ ટેક્નૉલૉજીનો સમાવેશ કરવામાં આવ્યો છે. આ ટેક્નૉલૉજી વધુ ઍક્યુરેટ છે જે કેટલા સમય માટે ઊંઘ લીધી હતી એ નક્કી કરે છે અને એમાં બપોરે નૅપ લો તો પણ એનો સમાવેશ કરે છે. આ સાથે જ બ્લડ ઑક્સિજન મૉનિટરિંગ અને આખો દિવસ હાર્ટ-રેટને પણ મૉનિટર કરે છે. જો યુઝર્સે વૉચને એના મોબાઇલ સાથે કનેક્ટ કરી હોય તો આ તમામ ડેટા ઑટોમૅટિકલી સિન્ક્રોનાઇઝ થાય છે. આ સાથે જ સ્ટ્રેસ મૉનિટરિંગ, બ્લડ વાઇટાલિટી વૅલ્યુઝ અને પાણી પીવા માટેનું રિમાઇન્ડર જેવાં પણ ઘણાં ફીચર્સ આપવામાં આવ્યાં છે.\nઆ વૉચ 2ની કિંમત ઇન્ડિયામાં ૨૦,૦૦૦ રૂપિયાની આસપાસથી શરૂ થવાની શક્યતા છે. રબર અને લેધર સ્ટ્રૅપની કિંમતમાં ફેરફાર જોવા મળશે. આ વૉચનું હાલમાં ચીનમાં પ્રી-બુકિંગ ચાલુ થઈ ગયું છે. ચીનની સાથે ઇન્ડિયામાં પણ લૉન્ચ કરવામાં આવે એના ચાન્સ ખૂબ જ ઓછા છે. આથી ઇન્ડિયન કસ્ટમરે એ માટે રાહ જોવી રહી. આ વૉચ બ્લેક, વાઇટ અને સિલ્વર ફ્રેમમાં ઉપલબ્ધ છે.\n24 December, 2021 04:23 PM IST | Mumbai | Harsh Desai\nharsh desai technology news tech news


Posted on 4:28 pm March 2, 2022 Author Niraj PatelComments Off on યુક્રેન અને રશિયાના યુદ્ધ વચ્ચે આવ્યા અવનવા વીડિયો સામે, ક્યાંક રશિયન સેનાની ટેન્કનું ઈંધણ ખુટ્યું તો ક્યાંક ગામ લોકોએ ટેન્કને પસાર ના થવા દીધી\nરશિયા અને યુક્રેન વચ્ચે ચાલી રહેલા યુદ્ધનો આજે સાતમો દિવસ છે. આ યુદ્ધની પળ પળની ખબરો ઉપર આખી દુનિયાની નજરો મંડરાયેલી છે. ત્યારે આ દરમિયાન ઘણી એવી ખબરો પણ સામે આવે છે જે હેરાન કરી દેનારી હોય છે. તો ઘણા વીડિયો પણ એવા સામે આવે છે જે આ યુદ્ધની સ્થિતિ વચ્ચે પણ હસવા માટે મજબુર કરી દેતા હોય છે.\nત્યારે સોશિયલ મીડિયામાં રશિયાના આક્રમણને લઈને યુક્રેનમાં ઘણી બધી એવી ઘટનાઓ સામે આવી છે. જેમાં રશિયન સેનાના જવાનોના વાહનોનું ઇંધણ ખતમ થઇ ગયું કે પછી સેનાના ટેન્કનું પણ ઇંધણ સમાપ્ત થઇ ગયું. આવી પરિસ્થિતિમાં યુક્રેનના લોકો પણ તેમની મજા લેતા જોવા મળતા હોય છે.\nગઈકાલે સામે આવેલા એક વીડિયોની અંદર જોવા મળ્યું હતું જેમાં સ્થાનિક લોકો તેમના વિસ્તારમાં રશિયન ટેન્કમાં પ્રવેશતા જોઈ શકાય છે.આ દરમિયાન એક વ્યક્તિ ટેન્ક તરફ આગળ વધે છે અને સૈનિકોને ગાળો આપવા લાગે છે. તે જ સમયે એક વ્યક્તિ ટેન્કની સામે ઉભો રહે છે અને તેને આગળ વધવાથી રોકવા લાગે છે. જ્યારે ટેન્ક તેની તાકાત સાથે આગળ વધે છે, ત્યારે વ્યક્તિ તેના ઘૂંટણ પર નીચે આવે છે.\nબીજી બાજુ, તે વ્યક્તિની આસપાસ ઉભેલા લોકો તેની સુરક્ષા વિશે ચિંતિત થઈ જાય છે અને તેને તરત જ દૂર ખેંચવાનો પ્રયાસ કરે છે. પરંતુ તે વ્યક્તિ ત્યાંથી ખસતો નથી અને ટેન્કની સામે જ ઊભો રહે છે. આવી સ્થિતિમાં યુક્રેનના લોકો તરફથી પણ પ્રતિકાર જોવા મળી રહ્યો છે. ઘણી જગ્યાએ લોકોએ રશિયન સૈનિકોની સામે આવીને તેમને પાછા ફરવાનું કહ્યું છે.\nઆ પહેલી ઘટના નથી જયારે રશિયન સૈનિકોના વાહનોનું ઈંધણ સમાપ્ત થઇ ગયું હોય. આ પહેલા પણ એક વીડિયો સામે આવ્યો હતો, જેમાં રસ્તા વચ્ચે એક રશિયન ટેન્કનું ઈંધણ સમાપ્ત થઇ જતા ત્યાંથી પસાર થઇ રહેલા યુક્રેનના કાર ચાલકે તેમની મજાક પણ કરી હતી.\nઆ ઉપરાંત એક અન્ય વીડિયો પણ સામે આવ્યો છે જેમાં યુક્રેનના ચર્નિહાઇવે ગામના લોકોએ તેમના ગામમાંથી પસાર થતી રશિયન સેનાની ટેન્કને રોકી લીધી હતી અને તેમના ગામમાંથી પસાર થવા દીધી નહોતી. આ વીડિયો પણ ખુબ જ વાયરલ થઇ રહ્યો છે. જો કે ગુજ્જુરોક્સ આ વીડિયોની પુષ્ટિ કરતું નથી.\nમાનવતા હજુ પણ જીવે છે, તેનું એક ઉમદા ઉદાહરણ આ વ્યક્તિએ આપ્યું, રસ્તે જતા બિલાડીને પાણીમાં ડૂબતા જોઈ અને કર્યું દિલ જીતી લેનારું કામ


મજૂર પિતાનું સ્વપ્ન સાકાર કરવા દીકરો ગામમાં લાવ્યો હેલિકોપ્ટર, દુલ્હનને ગર્વથી લઈ ગયો સાસરે\nHomeમજૂર પિતાનું સ્વપ્ન સાકાર કરવા દીકરો ગામમાં લાવ્યો હેલિકોપ્ટર, દુલ્હનને ગર્વથી લઈ ગયો સાસરે\nલગ્નની સિઝન શરૂ થઈ ગઈ છે. દરેક જગ્યાએ શહેનાઈનો અવાજ સંભળાઈ રહ્યો છે. દરેકનો પ્રયાસ હોય છે કે તેમના લગ્ન સૌથી અનોખા અને યાદગાર બને. દરેકને તેમના લગ્ન યાદ રહે. આવી સ્થિતિમાં વર-કન્યા લગ્નને ખાસ બનાવવામાં કોઈ કસર નથી છોડી રહ્યા. નવા પ્રયોગો કરીને લાઇમલાઇટમાં આવી રહી છે. હવે રાજસ્થાનના ધોલપુરમાં યોજાયેલા આ અનોખા લગ્નને જ લઈ લો.\nમજૂરનો દીકરો હેલિકોપ્ટર દ્વારા સરઘસ લઈને આવ્યો હતો\nઅહીં એક મજૂરનો પુત્ર તેની દુલ્હનને લેવા હેલિકોપ્ટરમાં ગયો હતો. વરરાજા મહેન્દ્ર સિંહનું કહેવું છે કે તેના પિતાનું હંમેશા સપનું હતું કે તેઓ હેલિકોપ્ટર દ્વારા દુલ્હનના ઘરે સરઘસ લઈ જાય. આવી સ્થિતિમાં આજે તેમના પુત્રએ આ સપનું પૂરું કર્યું છે. પુત્ર મહેન્દ્ર મધ્યપ્રદેશના પન્નામાં બીજા વર્ગનો શિક્ષક છે.\nજ્યારે પુત્રને તેના પિતાના સપનાની ખબર પડી ત્યારે તેણે લગ્ન પહેલા હેલિકોપ્ટર બુક કરાવી લીધું. એટલું જ નહીં તેણે સરમથુરા સબડિવિઝનના મીનેશ ભગવાન મંદિર પાસે આ માટે હેલિપેડ પણ બનાવ્યું. આ હેલિકોપ્ટરમાં એસસી કમિશનના પ્રમુખ અને બેસદીના ધારાસભ્ય ખિલાડી લાલ બૈરવા પણ તેમની સાથે સરઘસ તરીકે બેઠા હતા. તેણે વર-કન્યાને દિલથી આશીર્વાદ આપ્યા.\nગ્રામજનોએ ઉમળકાભેર આવકાર આપ્યો હતો\nવરરાજા મહેન્દ્રસિંહ મીણા મુખ્યત્વે ઉમરેઠ ગામનો રહેવાસી છે. તેઓ હેલિકોપ્ટરથી સરઘસ લઈને બારીના કસૌટી ખેડા ગયા હતા. તેનું હેલિકોપ્ટર દુલ્હનના ગામમાં લેન્ડ થતાની સાથે જ લોકોની ભારે ભીડ એકઠી થઈ ગઈ હતી. વરરાજાની આ રોયલ સ્ટાઈલ જોઈને બધા દંગ રહી ગયા. બધાએ જોર જોરથી વરનું સ્વાગત કર્યું.\nજણાવી દઈએ કે વરરાજા મહેન્દ્ર સિંહને ત્રણ દીકરીઓ અને બે દીકરા છે. તેમની પાસે લગભગ6વીઘા જમીન છે. જ્યારે તેમના પુત્રએ તેમનું હેલિકોપ્ટરનું સ્વપ્ન પૂર્ણ કર્યું ત્યારે તેઓ ખૂબ જ ખુશ હતા. તેમણે પુત્ર અને પુત્રવધૂના ઉજ્જવળ ભવિષ્યની શુભેચ્છા પાઠવી હતી. હવે આ લગ્ન આખા ગામમાં ચર્ચાનો વિષય બની ગયા છે. બધા વરરાજાના વખાણ કરી રહ્યા છે.\nતમને જણાવી દઈએ કે આ પહેલીવાર નથી જ્યારે લગ્નમાં હેલિકોપ્ટરનો ઉપયોગ કરવામાં આવ્યો હોય. આ પહેલા પણ ગામમાં ઘણા લોકો હેલિકોપ્ટર દ્વારા દુલ્હનને લેવા ગયા છે. ગામડાઓમાં હેલિકોપ્ટર આવવું અને તેમાં બેસવું એ મોટી વાત છે. અહીંના ઘણા લોકોનું પણ આ સપનું છે.


છેલા બે મહિના માં કોવીડ નું સ્તર બમણું થઇ ગયું છે : ટ્રેડોસ અદનોમ | Hindusthan Samachar\nછેલા બે મહિના માં કોવીડ નું સ્તર બમણું થઇ ગયું છે : ટ્રેડોસ અદનોમ\nજિનીવા/નવી દિલ્હી, 16 એપ્રિલ (હિ.સ.). વર્લ્ડ હેલ્થ ઓર્ગેનાઇઝેશન (ડબ્લ્યુએચઓ) ના ડાયરેક્ટર જનરલ ડો. ટેડ્રોસ અદનોમ એ, શુક્રવારે કહ્યું હતું કે, છેલ્લા બે મહિનામાં કોવિડ રોગચાળાનું સ્તર બમણું થઈ ગયું છે. રોગચાળા દરમિયાન આ અત્યાર સુધીનો સૌથી વધુ દર જોવાયો છે.\nપાપુઆ ન્યુ ગિની પર કેન્દ્રિત પ્રેસ કોન્ફરન્સમાં તેમણે કહ્યું કે, કોરોના અને તેનાથી થતા મૃત્યુના કેસો ઝડપથી વધી રહ્યા છે. તે જ સમયે, રોગચાળા નો દર પણ ઝડપથી વધી રહ્યો છે. તેમણે કહ્યું કે, તેઓ પાપુઆ ન્યુ ગિનીમાં રોગચાળાની પરિસ્થિતિ વિશે વધુ ચિંતિત છે અને કોરોના રસી જલ્દીથી ઉપલબ્ધ કરાવવી જોઈએ.\nવર્લ્ડ હેલ્થ ઓર્ગેનાઇઝેશનના અધિકારીઓએ કહ્યું કે, ઓસ્ટ્રેલિયા, યુનાઇટેડ સ્ટેટ્સ અને જર્મનીની ત્રણ ઇમરજન્સી મેડિકલ ટીમો પાપુઆ ન્યૂ ગિની આવી પહોંચી છે. વર્લ્ડ હેલ્થ ઓર્ગેનાઇઝેશનના વર્લ્ડ પેસિફિકના પ્રાદેશિક નિર્દેશક તેકેશી કસાઈ એ જણાવ્યું હતું કે હાલમાં પરિસ્થિતિ ખૂબ જ પડકારજનક છે. પાપુઆ ન્યુ ગિનીમાં અત્યાર સુધીમાં 9300 લોકોને કોવિડથી ચેપ લાગ્યો છે જ્યારે 82 લોકોનાં મોત નીપજ્યાં છે. પપુઆ ન્યુ ગિનીના આરોગ્ય પ્રધાન ઝેલ્ટા વોંગે કહ્યું હતું કે, લોકોને સૌથી વધુ પડકાર છે કે તેઓ જાગૃતિ લાવે કે તેઓ માસ્ક પહેરે છે, રોગચાળા સાથે કામ કરવામાં અવિશ્વાસ નથી. અને રસીકરણની પ્રક્રિયાને વધુ જટિલ બનાવશે.


દેવભૂમિ દ્વારકાના સલાયાનું વહાણ યમન નજીક મધદરિયે સળગ્યું\n- એન્જીન રૂમમાં ટેકનિકલ ક્ષતિ સર્જાતા આગ લાગી હોવાનું પ્રાથમિક\n- રત્નાસાગર નામના વહાણમાં લાગેલી આગમાં ખલાસીઓનો બચાવ : વહાણ બળીને ખાખ\nનવગુજરાત સમય, જામખંભાળીયા\nપોરબંદરની શિપીંગ કંપનીનું અને સલાયાનું રત્નાસાગર નામનું વહાણ શારજહાંથી કાર્ગો ભરીને નીકળ્યું હતું ત્યારે યમન નજીક મધદરિયે મંગળવારે રાત્રે અચાનક આ વહાણમાં આગ લાગતા વહાણમાં ખલાસીઓમાં ભારે દોડધામ મચી ગઇ હતી. જો કે સમયસરની મદદને લઇને ખલાસીઓનો બચાવ થયો હતો. જયારે વહાણ તથા અંદરનો કાર્ગો બળીને ખાખ થઇ ગયો હતો.\nપ્રાપ્ત માહિતી મુજબ પોરબંદરની એક શિપીંગ કંપનીની માલિકીનું અને દેવભૂમિ દ્વારકાના સલાયાનું રત્નાસાગર વહાણ મંગળવારે શારજહાંથી કાર્ગો ભરી નીકળ્યું હતું. દરમિયાન સમીસાંજે યમન પાસેના મધદરિયે આ વહાણમાં અચાનક આગ લાગતા અંદર રહેલા ૧ર ખલાસીઓમાં ભારે હોહા મચી ગઇ હતી.\nવહાણના એન્જીન રૂમમાં ટેક્‌નિકલ ક્ષતિ સર્જાતા લાગેલી આગમાં ખલાસીઓ હતપ્રભ થતાં આ દરમિયાન દરિયામાં જ સલાયાનું ગરીબ-એ-નવાઝ નામનું વહાણ પસાર થતા સળગતા વહાણમાંથી આ રત્નાસાગરના ખલાસીઓને બચાવી લીધા હતા. જો કે આ આગના કારણે વહાણ તથા અંદર રહેલો કાર્ગો બળીને ખાખ થઇ ગયો હતો.\nઆ વહાણ ખંભાળીયાના ભોકલ પરિવાર દ્વારા ચલાવવા માટે લીધેલ હતું અને ચાલુ સીઝનમાં વહાણમાં આગ લાગતા બળીને ખાખ થઇ જતાં શિપીંગ કંપની અને વહાણના માલિક સહિતમાં ચિંતાનું મોજુ પ્રસર્યુ હતું. જો કે વહાણમાં આગની ઘટના પછી ૧ર ખલાસીઓના ચમત્કારીક બચાવથી આ વિસ્તારમાં રાહત અનુભવાઇ હતી.\nVideo: ગોંડલમાં મરચામાં આગ ભભૂકી, ધુમાડાથી લ..


March 1, 2018 – Avadh Times Breaking News\nઅમરેલી નાગનાથ મહાદેવ એ હોલિકા દહન જોવા ભાવિકો ઉમટીયા\navadhtim | March 1, 2018\nસમાચાર Comments Off on અમરેલી નાગનાથ મહાદેવ એ હોલિકા દહન જોવા ભાવિકો ઉમટીયા Print this News\nટ્રુડો પોતાના જ ઘરમાં બરાબર ઘેરાયા, કેનેડાનો વિપક્ષ ભારતના પક્ષમાં\nકેનેડાના વડાપ્રધાન જસ્ટિન ટ્રુડોની દિલ્હી મુલાકાત દરમ્યાન પાર્ટીમાં ખાલિસ્તાની આતંકી જસપાલ અટવાલને આમંત્રણ આપવાના મામલામાં કેનેડાના રાજકારણમાં ભૂકંપ આવી ગયો છે. એવામાં ત્યાંની વિપક્ષી પાર્ટીએ ભારતની એકતાનું સમર્થન કરવા અને ખાલિસ્તાની અલગતાવાદની નિંદ કરવાનો પ્રસ્તાવ રજૂ કર્યો છે.\nટ્રુડોના રાષ્ટ્રીય સુરક્ષા સલાહકારે આરોપ મૂકયો કે ટ્રુડોની ભારત યાત્રાને વિવાદોમાં મૂકવા માટે ‘ભારતના કોઇ તત્વ’એ અટવાલને નિમંત્રણ આપ્યું હતું. ત્યારબાદ મંગળવારના રોજ કેનેડાની સંસદમાં આ મામલાને એક મુખ્ય મુદ્દો બનાવામાં આવ્યો.\nબીજીબાજુ ભારતે આ આરોપોનો ‘અસ્વીકાર કર્યો અને નિરાધાર’ ગણાવ્યો છે. વિપક્ષી કન્ઝર્વેટિવ પાર્ટીએ ટ્રુડોને ભારતના ખંડનનો જવાબ આપવા માટે કહ્યું છે. ટ્રુડોએ પોતાના રાષ્ટ્રીય સુરક્ષા સલાહકાર દ્વારા ભારત પર લગાવામાં આવેલા આકોપોનો બચાવ કર્યો અને કહ્યું કે જ્યારે અમે ઉચ્ચ રાજદૂત અને સુરક્ષા અધિકારી કેનેડાના લોકોને કંઇ કહે છે તો તેનો મતલબ એ છે કે તેઓ જાણે છે કે આ સત્ય છે.\nકેનેડાની વિપક્ષી પાર્ટીના નેતા અંડ્રયૂ શીરે ભારત પર મૂકેલા આરોપોને ‘વિચિત્ર’ ગણાવ્યા ટ્રુડોને પૂછયું, ‘શું વડાપ્રધાન પોતાના ષડયંત્રની થિયોરીના પક્ષમાં કોઇ પુરાવા રજૂ કરશે?’\nવિપક્ષી પાર્ટી દ્વારા સંસદમાં રજૂ કરાયેલા પ્રસ્તાવમાં કહ્યું.આ ગૃહ (આ) કેનેડિયન શીખ અને ભારતીય મૂળના કેનેડિયન લોકોનું દેશના મહત્વમાં આપેલા યોગદાનનું સમ્માન કરે છે.\n(બ) કોઇપણ પ્રકારના આતંક, પછી તે ખાલિસ્તાની ચરમપંથ જ કેમ ના હોય અને એવી કોઇપણ વ્યક્તિની નિંદા કરે છે, જે ભારતમાં અલગાવની વાત કરી ખાલિસ્તાનનું સમર્થન કરે છે.\n(સ) અમે ભારતની એકતા સાથે ઉભા છીએ\nરાષ્ટ્રીય સમાચાર Comments Off on ટ્રુડો પોતાના જ ઘરમાં બરાબર ઘેરાયા, કેનેડાનો વિપક્ષ ભારતના પક્ષમાં Print this News\nમહિલા ક્રિકેટર હરમનપ્રીતે પંજાબ પોલીસ DSP નું પદ સંભાળ્યુ\nનવી દિલ્હી, તા. 1 માર્ચ 2018 ગુરુવાર ભારતીય મહિલા ટી-20 ટીમના કેપ્ટન હરમનપ્રીત કૌરે આજે પંજાબ પોલીસ DSP નું પદ સંભાળ્યુ છે. આ અવસરે પંજાબના મુખ્યમંત્રી કેપ્ટન અમરિંદર સિંહ, DGP સુરેશ અરોડા હાજર રહ્યા. મુખ્યમંત્રી કેપ્ટન અમરિંદર સિંહે હરમનપ્રીત કોરની વર્દી પર સ્ટાર લગાવ્યા. મુખ્યમંત્રી મહિલા વર્લ્ડ કપ 2017માં શાનદાર પ્રદર્શન બાદ ગત વર્ષે જુલાઈમાં હરમનપ્રીતને ડીએસપી પદની રજૂઆત કરવામાં આવી હતી. જે બાદ ભારતીય રેલ્વેએ હરમનપ્રીતને તેમના પદમાંથી મુક્ત કરી દીધા છે. કેમ કે આ ખિલાડી પંજાબ પોલીસમાં જોડાવા માંગતા હતા. મુખ્યમંત્રી કેપ્ટન અમરિંદર સિંહે પણ આ વાત રેલ્વે મંત્રાલય સમક્ષ ઉઠાવ્યો હતો અને હરમનપ્રીતને પદમુક્ત કરવા માટે તેમની શરતોમાં ઢીલની વાત કરી હતી. હરમનપ્રીત પશ્ચિમ રેલ્વેમાં કાર્યાલય અધિક્ષક તરીકે ત્રણ વર્ષ પૂર્ણ કરી ચૂક્યા હતા. તેમણે ગત વર્ષે રેલ્વેમાંથી રાજીનામું આપી દીધુ હતુ. પંજાબ પોલીસની સાથે ડીએસપી પદ માટે તેમનું મેડીકલ પરીક્ષણ પહેલા જ પૂર્ણ થઈ ગયુ હતુ. પરંતુ ભારતીય રેલ્વેએ તેમને પદમુક્ત કર્યા નથી, જેનાથી તે પંજાબ પોલીસ સાથે જોડાયા નહીં. આ ત્યારે જ સંભવ થઈ શક્યુ જ્યારે ભારતીય રેલ્વેએ હરમનપ્રીતને તેમના પદમાંથી મુક્ત કરી દીધા. એક સમયે પંજાબ પોલીસે હરમનપ્રીતને નોકરી આપવાની મનાઈ કરી હતી.\nરાષ્ટ્રીય સમાચાર Comments Off on મહિલા ક્રિકેટર હરમનપ્રીતે પંજાબ પોલીસ DSP નું પદ સંભાળ્યુ Print this News\nમુસ્લિમોના એક હાથમાં કુરાન અને બીજા હાથમાં કોમ્પ્યુટર હોય તેવું અમે ઇચ્છીએ છીએ: PM મોદી\nનવી દિલ્હી, તા. 01 માર્ચ 2018, ગુરૂવાર\nદિલ્હીમાં આયોજીત ઇસ્લામિક સ્કોલર કોન્ફરન્સમાં વડાપ્રધાન મોદી હાજર રહ્યાં હતા.\nવડાપ્રધાન મોદીએ કહ્યું કે, ઇસ્લામની સાચી ઓળખ બનાવવામાં જોર્ડનની મહત્વપૂર્ણ ભૂમિકા છે. અમે ઇચ્છીએ છીએ કે મુસ્લિમોના એક હાથમાં કુરાન અને બીજા હાથમાં કોમ્પ્યુટર હોય, ભારત આતંકવાદ સામે લડવા અને તેના પર કાબૂ મેળવવા માટે સક્ષમ છે.\nઆ કોન્ફરન્સમાં જોર્ડનના કિંગ અબ્દુલ્લા-2 સહિત ઘણાં દેશોના ઇસ્લામિક વિદ્ધીનોએ ભાગ લીધો હતો. પોતાના સંબોધનમાં વડાપ્રધાન મોદીએ જણાવ્યું હતુ કે, દુનિયાભરના ધર્મ ભારતની માટીમાં ઉછર્યા છે. ભારતમાં તેમણે જીંદગી મેળવી છે, પછી ભલે તે 2500 વર્ષ પહેલા ભગવાન બુદ્ધ હોય અથવા મહાત્મા ગાંધી. ભારતમાંથી જ શાંતી અને પ્રેમનો સંદેશ સમગ્ર દુનિયામાં ફેલાયેલો છે.\nતેમજ જોર્ડનને મિત્ર ગણાવતા વડાપ્રધાને જણાવ્યું કે, જોર્ડનનું ઇતિહાસના પુસ્તકો અને ધર્મગ્રંથોમાં એક સારૂ નામ છે. જોર્ડન એક પવિત્ર ભૂમિ પર છે કે જ્યાંથી ખુદાનો સંદેશ પૈગમ્બર અને સંતોનો અવાઝ બનીને દુનિયાભરમાં ફેલાયો છે.\nઆ સિવાય વડાપ્રધાનને સૌને સાથે રાખી આગળ વધવાની અને હિંસા અને દહેશત જેવા પડકારોનો સામનો કરવાની વાત કરી હતી. તેમજ તેમણે જણાવ્યું કે, માનવતા પર હુમલો કરનારાને લોકોને જે ધર્મના નામે ઊભા થયા છે તેનાથી તે ધર્મને જ નુંકસાન થાય છે.\nદુનિયાના સૌથી મોટા લોકોતંત્ર માત્ર રાજનૈતિક વ્યવસ્થા નથી પરંતુ સમાનતા, વિવિધતા અને સામંજસ્યના મૂળ પર છે. જેનો દરેક ભારતીયને ગર્વ છે. તેમજ પ્રાચીન ભારતમાં સૂફીઓના પ્રેમ અને માનવતાવાદની પરંપરાએ મુળભૂત એકતાનો સંદેશ આપ્યો છે. એકાત્મકતાની આ ભાવનાએ ‘વસુધૈવ કુટુંબકમ્’ના દર્શન કરાવ્યા છે. ભારતે સમગ્ર દુનિયાને પરીવાર માની છે.\nરાષ્ટ્રીય સમાચાર Comments Off on મુસ્લિમોના એક હાથમાં કુરાન અને બીજા હાથમાં કોમ્પ્યુટર હોય તેવું અમે ઇચ્છીએ છીએ: PM મોદી Print this News\nઇ-પેપર Comments Off on 01-03-2018 Print this News


Prinses Niyabi - 10 in Gujarati Adventure Stories by pinkal macwan books and stories PDF | પ્રિંસેસ નિયાબી - ભાગ 10\nમોઝિનો અને લુકાસા ના પાછા આવી જવાથી આજે નિયાબી અને ઓનીર ઘરે ગયા. કોહી પણ પાછો આવી ગયો હતો.\nનુએન: ઓનીર કઈ મળ્યું?\nબધા ઓનીર ના જવાબ માટે એની સામે જોવા લાગ્યાં.\nઓનીર: કઈ જ નહિ. ત્યાં કઈ છે જ નહીં. મોઝિનો ના આખા ઓરડામાં ક્યાંય કોઈ કબાટ કે ગોખલો નથી. બધું ખુલ્લું છે.\nઝાબી: તો પછી એ એનું ત્રિશુલ ક્યાં છુપાવતો હશે?\nઓનીર: એ જ મને સમજ ના પડી. મેં ખૂબ બારીકાઈ થી જોયું. પણ મને ત્યાં કઈ મળ્યું નહીં.\nઅસીતા: નિયાબી તને કઈ જાણવા મળ્યું?\nનિયાબી: વધુ કઈ નહિ બસ લુકાસા વિશે થોડું જાણવા મળ્યું. લુકાસા મોઝિનો ની ખૂબ નજીકની અને વુશ્વાસુ છે. એ કોઈપણ પરિસ્થિતિમાં મોઝિનો નો સાથ છોડે એમ નથી. ને એ રાયગઢની જ રહેવાસી છે.\nરીનીતા: ઓહ...તો વધુ કઈ જાણવા મળ્યું નહીં.\nત્યાં કોહી ઉડીને આવી ઓનીરના હાથ બેઠો.\nઓનીર: ઓહ...તને લાગ્યું કે અમે તને ભૂલી ગયા? ના મિત્ર હવે તારો વારો બોલ શુ સંદેશો છે તારી પાસે?\nકોહી: જંગલ, ગુફા, કેદી. જંગલ, ગુફા, કેદી.\nબધા કોહી ની વાત સાંભળી નવાઈ પામ્યાં.\nઓનીર: તું કહેવા માગે છે કે જંગલમાં ગુફા છે અને એમાં કોઈ કેદી છે? એમજ ને?\nકોહી: હા કેદી છે. કામ આવશે. કામ આવશે.\nઓનીર: એ કેદી આપણાં કામ આવે એવો છે?\nકોહી: હા એ વો. એ વો.\nઝાબી: પણ એ કેદી કોણ હશે?\nઅગીલા: ત્યાં દેવીસિંહ નામનો કેદી છે જે આપણને કામ લાગે એવો છે.\nકોહી: હા એવો છે. એવો છે.\nનુએન: તો મોઝિનોએ ત્યાં કોઈ ને કેદ કરી રાખ્યું છે. ને જો મોઝિનોએ એને કેદ કર્યો છે અને એ પોતે સામે ચાલી એને મળવા ગયો છે એનો મતલબ એ કોઈ સામાન્ય વ્યક્તિ નથી. એ કોઈ ખાસ વ્યક્તિ જ હશે. ઓનીર કાલે આપણે ત્યાં જઈશું.\nઓનીર: હા. નિયાબી તમે પણ આવશો.\nનિયાબી: હા જરૂર.\nરીનીતા: પણ તમારે મહેલ નથી જવાનું?\nઓનીર: ના અમે ચાર દિવસ સતત કામ કર્યું એટલે ચાર દિવસ નથી જવાનું.\nનુએન: સરસ તો આપણે આ દિવસોનો ઉપયોગ કરીશું.\nરીનીતા: તો કઈ નહિ તમે લોકો જાવ અમે અહીં ધ્યાન રાખીશું.\nઓનીર: ઝાબી પહેરેદારોને સંભાળી લઈશ ને?\nઝાબી: હા તું ચિંતા ના કર હું જોઈ લઈશ.\nબીજા દિવસે ઓનીર, નુએન અને નિયાબી કોહી ની સાથે પેલી ગુફા પર જવા નીકળ્યાં. પુરા દિવસની મુસાફરી કરી સંધ્યા સમયે એ લોકો પેલી ગુફા પાસે પહોંચી ગયા. પણ ગુફા બંધ હતી. એ લોકોએ ગુફાને ચારે તરફ થી ફરી ફરી ને જોયું. પણ એમને અંદર જવાનો કોઈ રસ્તો મળ્યો નહીં.\nનુએન: ઓનીર રાત સુધી રાહ જોઈએ.\nપછી એ લોકો ગુફાને જોઈ શકે એ રીતે થોડા દૂર રોકાઈ ગયા. ત્યાં એમણે ભોજન લીધું અને ગુફા પર નજર રાખવા લાગ્યા. રાત થઈ એટલે ગુફાનો દરવાજો ખુલ્યો. એમાં થી સૈનિકો ઘોડા સાથે બહાર નીકળ્યા. તેઓ કોઈ સમાન લઈ ને નીકળ્યા. એ લોકોએ સામાન ઘોડા ઉપર ચડાવવા લાગ્યાં.\nજેવી ગુફા ખુલ્લી ઓનીર, નુએન અને નિયાબી તૈયાર થઈ ગયા. ઓનીરે કોહીને કઈક કહ્યું અને ઈશારો કર્યો. કોહી ઉડીને ગુફાની ઉપર ગયો ને ચક્કર મારવા લાગ્યો. જ્યારે સૈનિકો સામાન ચડાવતા હતા ત્યારે આ લોકો લુપાતા છુપાતા ગુફાના દ્વાર તરફ આગળ વધવા લાગ્યા. જેવા ગુફાની નજીક પહોંચ્યા એટલે કોહી સૈનિકો પાસે નીચે આવવા લાગ્યો.\nસૈનિક: આ બાજ નીચે કેમ આવી રહ્યું છે?\nબધાની નજર કોહી તરફ ગઈ.\nકોહી નીચે આવીને એક સૈનિકના સામાનને ચાંચ મારવા લાગ્યો. ને પાછો ઉપર ગયો. પાછો નીચે આવ્યો અને ફરી સામાનને ચાંચ મારી ફરી ઉપર ગયો. આવું કોહીએ ત્રણ ચારવાર કર્યું. કોહીની આવી હરકત જોઈ સિપાહીઓ તેને ઉડાડવા હટ.....હટ.....એમ કરવા લાગ્યા.\nઆ બધું ચાલી રહ્યું હતું ત્યારે નુએન, નિયાબી અને ઓનીર પોતાનો ચહેરો કપડાંથી ઢાંકી બધાની નજર ચૂકાવી ગુફામાં સાવધાની પૂર્વક દાખલ થઈ ગયા. કોહીએ આ જોયું એટલે એ પણ ત્યાં થી ઉડીને દૂર એક ઝાડ પર બેસી ગયો. પેલા સૈનિકો હવે પાછા કામમાં લાગી ગયા.\nઓનીર, નુએન અને નિયાબી ધીરે ધીરે આગળ વધવા લાગ્યા. ગુફા સરસ મોટી હતી. છુપાઈ શકાય એવી જગ્યાઓ પણ હતી એટલે એ લોકો ધીરે ધીરે સૈનિકોની નજર થી બચતા આગળ વધવા લાગ્યા. તેઓ ઘણું આગળ ચાલ્યા પછી એમને પાંજરા દેખાયા અને એમાં માણસો પણ.\nનુએન: ઓનીર મને લાગે છે કે આપણે યોગ્ય જગ્યાએ આવી ગયા છીએ.\nઓનીર: હા પણ અહીં કોઈ સૈનિક દેખાતો નથી?\nનિયાબીએ ચારેતરફ જોયું પછી બોલી, ના અહીં કોઈ સૈનિક નથી.\nનુએન: અહીં બહુ બધા લોકો છે આમાં દેવીસિંહ કોણ હશે એ કેવી રીતે ખબર પડશે?\nઓનીર: આપણે અલગ અલગ થઈ જઈએ અને શોધીએ. દરેક પાંજરા પાસે જઈને પુછીશું.\nનુએન: ના એવું ના થાય ક્યાંક સૈનિકોને ખબર પડી જાય.\nનુએને આંખોના ઈશારે જ ઉભા રહો કહી ને એ એક કેદીના પાંજરા આગળ ગયો. કેદી આંખ બંધ કરીને કદાચ સૂતો હતો.\nકેદી એકદમ શાંત અને નરમ અવાજમાં ભાઈ સાંભળી ઝબકી ગયો. એ પોતાની આંખો ચોળવા લાગ્યો. એને સમજ નહોતી પડી રહી કે આ કોણ છે? ને અહીં કેવી રીતે આવ્યો?\nનુએન એના હાવભાવ પર થી એની પરિસ્થિતિ સમજી ગયો એટલે ધીમે થી બોલ્યો, ભાઈ મારુ નામ નુએન છે. હું રાયગઢ થી આવ્યો છું. અહીં દેવીસિંહ કોણ છે?\nકેદીના ચહેરા પર ખુશીની એક લહેર આવી ગઈ એ બોલ્યો, આગળ જાવ ત્યાં એક અલગ જ પાંજરું છે. એમાં જે વ્યક્તિ છે એ દેવીસિંહ છે.\nનુએન: ધન્યવાદ ભાઈ.\nનુએને નિયાબી અને ઓનીર ને આંખ થી આગળ વધવાનો ઈશારો કર્યો અને પોતે પણ આગળ વધવા લાગ્યો. થોડા આગળ ગયા એટલે નુએને એક પાંજરામાં દેવીસિંહ દેખાયો. એણે ઈશારા થી નિયાબી અને ઓનીર ને દેવીસિંહ બતાવી ત્યાં આવવા કહ્યું. ને ત્રણેય જણ દેવીસિંહ પાસે આવી ગયા.\nચતુર દેવીસિંહ આ હલચલ થી જાગી ગયો હતો. એણે નિયાબી, ઓનીર અને નુએન ને પોતાની સામે ઉભેલા જોયા. એને આશ્ચર્ય થયું.\nદેવીસિંહે ચારેતરફ જોયું ને પછી કડક અવાજમાં પૂછ્યું, કોણ છો? અહીં કેમ આવ્યા છો?\nપોતાનું નામ સાંભળી થોડો નરમ પડ્યો અને માથું હલાવી હા કહી.\nનુએન: અમે તમને જ મળવા આવ્યા છીએ. હજુ નુએન આગળ કઈ બોલે એ પહેલા કોઈના આવવાનો પગરવ સંભળાયો.\nનુએન, નિયાબી અને ઓનીર તરત જ ત્યાં થી દૂર હટી ગયા અને સંતાઈ ગયા.\nબે સૈનિકો ત્યાં કેદીઓ ને ચકાસવા આવ્યા. તેઓ એ બધા પાંજરા ને બરાબર જોયા અને પછી ત્યાં થી જતાં રહ્યા. એમના ગયા પછી નુએન, ઓનીર અને નિયાબી પાછા દેવીસિંહના પાંજરા આગળ આવી ગયા.\nનુએન: દેવીસિંહ અમે રાયગઢ થી આવ્યા છીએ. હું નુએન, આ ઓનીર અને આ નિયાબી છે. અમે તમને નથી ઓળખતા. પણ તમે અહીં બંધ છો એનો મતલબ તમે મોઝિનોના દુશ્મન છો અને મોઝિનો અમારો પણ દુશ્મન છે. ને એટલે અમે તમને મળવા આવ્યા છીએ.\nદેવીસિંહ: મોઝિનો ના દુશ્મન? ને હું તમારી શુ મદદ કરી શકું? મને મળી ને તમને શુ મળશે?\nનુએન: એ અમને નથી ખબર. પણ અમે મોઝિનોને અહીં આવતા જોયો. ને અમને લાગ્યું કે મોઝિનો સામે ચાલી ને જેને મળવા જતો હોય એ વ્યક્તિ કોઈ સામાન્ય વ્યક્તિ તો ના જ હોય. ને એ વ્યક્તિ અમારા કામ આવી શકે? એવું વિચારી અમે અહીં આવ્યા છીએ.\nદેવીસિંહ: હા મોઝિનો સામે ચાલી ને મને મળવા તો આવે જ છે. મને નથી ખબર તમે કોણ છો? પણ જો તમે ઈચ્છતા હોય કે હું તમારી મદદ કરું? તો તમારે મારી મદદ કરવી પડશે.\nનુએન: હા બોલો અમે તમારી શુ મદદ કરી શકીએ?\nદેવીસિંહ: મને અને મારા સાથીઓ ને અહીં થી છોડવો.\nનુએને ઓનીર અને નિયાબી સામે જોયું. પછી થોડીવાર સુધી કઈક વિચારી બોલ્યો, હા અમે તૈયાર છીએ. પણ અહીં થી બહાર કેવી રીતે જઈશું?\nદેવીસિંહ: રોજ સવારે બધા કેદીઓને સાંકળોથી બાંધીને દૈનિક ક્રિયાઓ માટે ગુફાની બહાર લઈ જવામાં આવે છે. જો એ સમયે તમે અમારી સાથે જ ચાલો અને અમને મુક્ત કરવો તો શક્ય છે.\nઓનીર: પણ એ સમયે તો સૈનિકો પણ તમારી સાથે હશે.\nદેવીસિંહ હસતાં હસતાં, દીકરા એકવાર તું આ દેવીસિંહને ખોલી દેજે પછી હું તને બતાવીશ.\nદેવીસિંહનો વિશ્વાસ અને અવાજનો રણકો જોઈ ત્રણેય ને નવાઈ લાગી. પણ એમણે સવારે આ કેદીઓ ને છોડાવવાનું નક્કી કરી લીધું.\nદેવીસિંહ: તમે અહીં જ રોકાઈ જાવ. હવે સૈનિકો સવારે જ આવશે.\nનુએને ત્યાં જ રોકાઈ જવાનું નક્કી કર્યું. બધા શાંતિ થી સુઈ ગયા. પણ દેખાડા માટે બાકી હજારો પ્રશ્નો રમતો રમી રહ્યા હતા એ લોકોના મનમાં. જેના જવાબો કાલે સવારે મળવાના હતાં. દેવીસિંહને આખી રાત ઊંઘ ના આવી. એ આ ત્રણેય વિશે વિચારતો રહ્યો. ને આવનાર કાલ માટે પોતાના મનને મજબૂત કરવા લાગ્યો.\nNeepa Karia2years ago


ફક્ત 8 રૂપિયામાં LPG સિલિન્ડર! | Jai Hind\nફક્ત 8 રૂપિયામાં LPG સિલિન્ડર!\nJune 5, 2021 June 5, 2021 જય હિન્દ 27 Views\nઓનલાઇન પેમેન્ટ એપ પેટીએમ ફરી એકવાર ગેસ સિલિન્ડરના બુકિંગ પર ધમાકેદાર ઓફર આપી રહ્યું છે. તેના હેઠળ 808 રૂપિયાનો સિલિન્ડર ફક્ત 8 રૂપિયામાં ખરીદી શકાશે. તમે 30 જૂનની રાત્રે 11 11 વાગ્યાને 59 મિનિટ સુધી આ ઓફરનો લાભ ઉઠાવી શકશો.\nઆ ઓફરનો ફાયદો ઉઠાવવા માટે તમારે તમારા મોબાઇલ ફોનમાં પેટીએમ એપને ડાઉનલોડ કરવી પડશે અને પછી એપ ઓપન કરીને બુક ગેસ સિલિન્ડર પર ક્લિક કરવું પડશે. અહીં તમને જણાવી દઇએ કે ભારત ગેસ, એચપી ગેસ અને ઇન્ડેનનો વિકલ્પ જોવા મળશે. તમે જેના કસ્ટમર છો, તેની પસંદગી કરો. કંઝ્યૂમર નંબર, મોબાઇલ નંબર અથવા પછી એલપીજી આઇડીની મદદથી બુકિંગની પ્રક્રિયા આગળ વધશે. ડિટેલ્સ નાખ્યા પછી પ્રોસેસ કરવાની રહેશે અને તમારી સંપૂર્ણ જાણકારી સામે હશે. બુકિંગ કરતાં 10 રૂપિયાથી માંડીને 800 રૂપિયાની વચ્ચે કેશબેક મળશે.\nધ્યાન રાખજો કે આ ઓફરનો લાભ પેટીએમ વડે પ્રથમ વાર સિલિન્ડર બુક કરવા પર જ લઇ શકાશે. કેશબેક ક્લેમ કરવા માટે પહેલાં પેમેન્ટ કરવું પડશે અને પછી તમારી સામે સ્ક્રેચ કાર્ડ આવશે. આ કાર્ડને ઓપન કરતાં કેશબેક મળી જશે. જો અહીં સ્ક્રેચ કાર્ડને ક્રેચ કરવાનું ભૂલ જાવ છો તો કેસશબેક એન્ડ ઓફર્સવાળા સેક્શનમાં જાવ અને પછી તેનો ઉપયોગ કરો. આ ક્રેચ કાર્ડને7દિવસમાં ઉપયોગ કરવું પડશે.\nજો તમે પહેલીવાર પેટીએમ એપ દ્વારા ગેસ સિલિન્ડર બુક કરી રહ્યા છો તો આ પ્રોમો કોડ ઓટોમેટિક જ એપ્લાય થઇ જશે, અને પછી રિવોર્ડ પણ મળી જશે. એટલે કે તમારે સિંપલ ઉપર લખેલા સ્ટેપ્સને ફોલો કરવાના છે. આમ કરવાથી તમને ફાયદો જ ફાયદો છે. કોરોના મહામારી વચ્ચે વધતી જતી મોંઘવારીમાં સામાન્ય જનતા માટે આ ઓફર કોઇ વરદાનથી કમ નથી. જે તેમને આર્થિક તંગીના લીધે ઉદભવેલી પરેશાનીથી બચાવી શકે છે.\nસોમવારથી સરકારી-ખાનગી ઑફિસોમાં 100 ટકા સ્ટાફની છૂટ\nધો.10ના રિપિટર્સની પરીક્ષા તો લેવાશે જ


Post Ofiice ની આ સ્કીમ થી રોજ ના 50 રૂ બની જશે 4.3 લાખ રૂ, અને પૈસા પણ રહેશે સેફ, વાંચો વધુ વિગતે\nHomeવાંચવા જેવુંPost Ofiice ની આ સ્કીમ થી રોજ ના 50 રૂ બની જશે 4.3 લાખ રૂ, અને પૈસા પણ રહેશે સેફ, વાંચો વધુ વિગતે\nશેરબજારમાં રોકાણકારો અને મ્યુચ્યુઅલ ફંડ્સ દેશભરમાં ફેલાયેલી કોરોના સંકટને કારણે ગભરાય છે. આવી સ્થિતિમાં, બેંક અથવા પોસ્ટ ઑફિસ રિકરિંગ ડિપોઝિટ (આરડી) એકાઉન્ટ નાની બચતનું રોકાણ કરવા માટે એક લોકપ્રિય વિકલ્પ બની જાય છે. આ એકાઉન્ટ્સની વિશેષતા એ છે કે તમે માસિક ધોરણે પણ આ ખાતામાં પૈસા જમા કરાવી શકો છો. આમાં કોઈ મોટા રોકાણની જરૂર નથી, પરંતુ બદલામાં તમને મોટી બચતનું રોકાણ કરીને મોટો ફાયદો મળી શકે છે. તો ચાલો જાણીએ આ યોજના વિશે ...\nયોજના શું છે\nઆરડી અથવા રિકરિંગ ડિપોઝિટ એ એક એવી યોજના છે જે નાની બચતને પણ પ્રોત્સાહન આપે છે. તેની પરિપક્વતા5વર્ષ છે, પરંતુ તમે અરજી કરીને તેને 5-5 વર્ષ સુધી લંબાવી શકો છો. સારી વાત એ છે કે તમારે તેમાં જમા કરવા માટે પોસ્ટ ઓફિસે અથવા બેંકમાં જવાની જરૂર નથી.તમે મની ઑનલાઈન પૈસા પણ જમા કરી શકો છો.\nતમે કેટલા પૈસા સાથે રોકાણ કરી શકો છો.\nદર મહિને ન્યૂનતમ 100 રૂપિયા પણ રોકાણ કરી શકાય છે. અહીં તમને તમારા જમા થયેલ નાણાં પર નિયત વ્યાજ અનુસાર વળતર મળે છે. આમાં, તમે તમારી નાની દૈનિક બચતથી અથવા 100, 200 ની બચતથી મોટો નફો મેળવી શકો છો.\n50 રૂપિયા કેવી રીતે 4.3 લાખ રૂપિયા બની શકે.\nપોકેટ મનીથી દરરોજ 50 રૂપિયાની બચત કરો, આ તમારી માસિક બચતની બચત કરશે લગભગ 1500 રૂપિયા. જો આરડી પરનું વ્યાજ ત્રિમાસિક ગાળામાં 8.8% મેળવી રહ્યું છે, તો વર્ષની પાકતી મુદતે રકમ રૂ .૧.૦5 લાખ થશે. આ રીતે, રકમ 10 વર્ષની પરિપક્વતા પર 2.75 લાખ અને 15 વર્ષની પરિપક્વતા પર રૂ. 4.3 લાખ થશે.\nબંને ખાતાની સુવિધા\nસૌ પ્રથમ, આરડી પાસે સિંગલ એકાઉન્ટ અને સંયુક્ત એકાઉન્ટ બંનેની સુવિધા છે. તેમાં સંયુક્ત ખાતામાં વધુમાં વધુ3પુખ્ત વયના લોકો હોઈ શકે છે. ખાતાના વાલી દ્વારા તેની સંભાળ હેઠળ 10 વર્ષથી વધુ ઉંમરના બાળકોના નામ પણ ખોલી શકાય છે.\nબે પ્રકારના હિસાબ,\n1-નિયમિત રિકરિંગ ડિપોઝિટ: આમાં , તમારે અવધિ અને રકમ નક્કી કરવી પડશે. ધારો કે તમે નક્કી કર્યું છે કે તમે આવતા 10 વર્ષ સુધી દર મહિને તમારા આરડી ખાતામાં જમા કરશો. એકવાર આ નક્કી થઈ ગયા પછી, તમારે 10 મહિના માટે દર મહિને માત્ર 1000 રૂપિયા જમા કરાવવા પડશે. તમે સામાન્ય આરડી ખાતામાં જમા કરેલી રકમ ક્યારેય બદલી શકતા નથી. આમ કરવા પર પેનલ્ટી લાદવામાં આવશે.\n2-ફ્લેક્સી રિકરિંગ ડિપોઝિટ: આમાં તમારે ચોક્કસ સમય નક્કી કરવો પડશે, પરંતુ તમે તેમાં જમા કરેલી રકમને વધારી અથવા ઘટાડી શકો છો. ધારો કે તમે 10 વર્ષ માટે નાણાં જમા કરવાનું નક્કી કર્યું છે, પરંતુ જો આર્થિક સ્થિતિ મધ્યમાં નબળી છે, તો તમે થોડા ઓછા પૈસા આપ્યા છે અને જો પરિસ્થિતિ સુધરે તો તમે રકમ વધારી શકો છો.\nઆ ફાયદા છે.\nઆરડીની પરિપક્વતા5વર્ષ છે, પરંતુ પરિપક્વતા પહેલાં અરજી કરીને, તમે તેને આગામી 5-5 વર્ષ સુધી લંબાવી શકો છો. તમે દર મહિને ઓછામાં ઓછા 100 રૂપિયા આરડી ખાતામાં અને મહત્તમ રકમ 10 ના ગુણાંકમાં જમા કરી શકો છો. ખાતા ખોલતા સમયે નામાંકન સુવિધા પણ ઉપલબ્ધ છે. કોઈ પણ આરડીમાં મની ઑનલાઈન પૈસા જમા કરી શકે છે.\nઆરડીની લોક-ઇન સુવિધા હેઠળ, વ્યાજ દર શરૂઆતથી અંત સુધી સમાન રહે છે અને થાપણ પરના વ્યાજ દર શરૂઆતમાં લોક થઈ જાય છે. એટલે કે, જ્યારે વ્યાજ દર ઓછો હોય ત્યારે આરડીમાં એક ફાયદો છે.\nતમારા આરડી ખાતાના ડિફોલ્ટ પર ડિપોઝિટના દરેક5રૂપિયામાં 0.05 રૂપિયા ફી હોય છે. ખાતું સતત4વાર ડિફોલ્ટ થાઈ પછી બંધ થાય છે. જો કે, તે બે મહિનામાં ફરી શરૂ કરી શકાય છે.


gram panchayat election know about Jamnagar district candidate total in Jamnagar – News18 Gujarati\nGram Panchayat Election: જામનગર જિલ્લાનું ચિત્ર સ્પષ્ટ, જાણો કેટલા ઉમેદવાર વચ્ચે જામશે જંગ ?\nગ્રામપંચાયત ચૂંટણી: જામનગર જિલ્લાનું ચિત્ર સ્પષ્ટ, જાણો\nજામનગર જિલ્લાની તો આ વખતે 161 ગ્રામ પંચાયતની ચૂંટણીમાં 1900 ઉમેદવાર મેદાનમાં રહ્યા છે. જેમાં સરપંચ પદ માટે 295 અને સભ્યપદ માટે 1605 ઉમેદવાર\nLast Updated : December 16, 2021, 22:35 IST\nસંજય વાઘેલા, જામનગર: જેમ જેમ ગ્રામ પંચાયતની ચૂંટણી (Gram Panchayat Election) નજીક આવી રહી છે તેમ તેમ ગામડાઓમાં સ્થાનિક રાજકારણમાં ગરમાવો આવી રહ્યો છે. વિધાનસભા કે લોકસભા કરતાં સ્થાનિક રાજકારણમાં ભારે રસાકસીભર્યો માહોલ જોવા મળતો હોય છે. ખાસ કરીને ગ્રામપંચાયતોની ચૂંટણીમાં ગામે ગામે મીટિંગો અને ખાટલા બેઠકો થતી હોય છે અને સરપંચ બનવા માટે એડીચોટીનું જોર પણ લગાવવામાં આવતું હોય છે. રાજકીય પક્ષો પણ અંદરખાને ગ્રામપંચાયતની ચૂંટણીમાં રસ દાખવતા હોય છે, કારણ કે ગુજરાતમાં ટૂંક સમયમાં જ વિધાનસભા ચૂંટણી આવી રહી છે. વાત કરીએ જામનગર જિલ્લામાં યોજાનારી ગ્રામ પંચાયતની તો તમામ ઉમેદવારોએ ફોમ ભરી દીધા છે, ફોર્મની ચકાસણી પણ થઇ ચૂંકી છે. જામનગરમાં અનેક એવા ગામો છે જ્યાં સમરસ છે એટલે કે ચૂંટણી નહીં ગ્રામજનોએ એકતા દાખવી છે, તો અનેક એવા ગામો છે જ્યાં ત્રીપાંખીયો અને બે પાંખીયો જંગ જરૂર જામશે.\nવાત કરીએ જામનગર જિલ્લાની તો આ વખતે 161 ગ્રામ પંચાયતની ચૂંટણીમાં 1900 ઉમેદવાર મેદાનમાં રહ્યા છે. જેમાં સરપંચ પદ માટે 295 અને સભ્યપદ માટે 1605 ઉમેદવાર પોતાનું નસીબ અજમાવશે. કુલ 2363માંથી 2343 ઉમેદવારી ફોર્મ માન્ય રહ્યા હતાં. તથા 330 જેટલા ઉમેદવારોએ પોતાના ફોર્મ પરત ખેંચી લીધા છે.\nઆ પણ વાંચો: સુરતમાં વધુ એક બળાત્કારીને ફાંસીની સજા: દુષ્કર્મ બાદ ઈંટ મારીને બાળકીની કરી હતી હત્યા\nગ્રામ્ય મતદારોને મનાવવા અને ગામનો ધણી થવા માટે ઉમેદવારો એડીચોટીનું જોર લગાવી રહ્યાં છે. આ માટે ભજીયા પાર્ટી, ખાટલા બેઠકો મોટાપ્રમાણમાં યોજવામાં આવી રહી છે. હાલ ઠંડીની સીઝન છે પરંતુ સ્થાનિક રાજકારણને કારણે ગ્રામ્ય વિસ્તારોમાં ભારે ગરમાવો દેખાઇ રહ્યો છે. રાજકીય પક્ષો પણ અંદરખાને ગ્રામ પંચાયતની આ ચૂંટણી પર મીઠી નજર માંડીને બેઠા છે અને શક્ય એટલી મદદ પણ કરી રહ્યાં છે. આ ગ્રામ્ય પંચાયતની ચૂંટણીમાં આગામી 19 ડીસેમ્બરના મતદાન યોજાશે. કુલ 162 ગ્રામ પંચાયતમાં સરપંચ પદ માટે કુલ 526 અને સભ્યપદ માટે 2368 ફોર્મ ભરાયા હતાં.\nઆ પણ વાંચો: પંચમહાલ: GFL કંપનીમાં થયેલા બ્લાસ્ટમાં 2ના મોત 15 લોકો ઘાયલ, પાસેની શાળાને કરાઇ ખાલી\nફોર્મ ચકાસણીના અંતે સરપંચ પદ માટે4અને સભ્યપદ માટે 25 ફોર્મ અમાન્ય રહ્યા હતાં. જયારે સરપંચ પદ માટે માન્ય 522 ફોર્મમાંથી 184 અને સભ્યપદ માટે માન્ય 2343 માંથી 146 ફોર્મ પરત ખેંચાયા હતાં. જયારે જિલ્લાની 34 ગ્રામ પંચાયત સંપૂર્ણ બિનહરીફ એટલે કે સમરસ થઇ છે. આથી જિલ્લાની 161 ગ્રામ પંચાયતની ચૂંટણીમાં સરપંચ પદ માટે 295 અને સભ્ય પદ માટે 1605 ઉમેદવાર મેદાનમાં રહ્યા છે.\nFirst published: December 16, 2021, 22:35 IST\nTags: Gram Panchayat Election, Jamnagar News, ગુજરાત ચૂંટણી, સ્થાનિક સ્વરાજ ચૂંટણી


એવા મેડિકલ ટેસ્ટના દાવા કર્યા જે ક્યારેય થયા જ નહતા | Dr Pranav Patel submitted fraudulent claims for purported medical tests | અમેરિકામાં પટેલ ડોક્ટરે ઇલાજના નામે કર્યુ6કરોડ 50 લાખનું કૌભાંડ\nHome »\tNRG »\tUSA »\tએવા મેડિકલ ટેસ્ટના દાવા કર્યા જે ક્યારેય થયા જ નહતા | Dr Pranav Patel submitted fraudulent claims for purported medical tests\nઅમેરિકામાં પટેલ ડોક્ટરે ઇલાજના નામે કર્યુ6કરોડ 50 લાખનું કૌભાંડ\nDivyabhaskar.com | Updated - Apr 29, 2018, 06:58 PM\nછેતરપિંડીના દાવા માટે પોતાના કેટલાંક દર્દીઓના નામનો ઉપયોગ કર્યો હતો\nબ્લૂ ક્રોસ અને બ્લૂ શીલ્ડ ઇલિનોઇસ પાસેથી ઓછામાં ઓછા6કરોડ 50 લાખ રૂપિયાની રકમ લીધી હતી.\nએનઆરજી ડેસ્કઃ શિકાગોમાં ભારતીય મૂળના એક અમેરિકન ડોક્ટર પર છેતરપિંડીનો આરોપ લાગ્યો છે. જે અનુસાર, આ ડોક્ટરે નકલી ઇલાજ કરીને મેડિકેર અને પ્રાઇવેટ વીમા કંપની પાસેથી અંદાજિત 1 મિલિયન ડોલર એટલે કે, 650 લાખ રૂપિયાનું ફ્રોડ કર્યુ છે. અમેરિકામાં ભારતીય ડોક્ટર પ્રણવ પટેલ પર મેડિકલ કૌભાંડમાં આરોપો લગાવવામાં આવ્યા છે. 51 વર્ષીય પ્રણવ પટેલ શિકાગોમાં પોતાનું પાલોસ મેડિકલ કેર ચલાવે છે. ડો. પટેલે 2008થી 2013 દરમિયાન દર્દીઓના ખોટાં ઇલાજના નામે મેડિકલ બિલ તૈયાર કરાવ્યા અને બ્લૂ ક્રોસ એન્ડ બ્લૂ શિલ્ડ પાસેથી અંદાજિત 650 લાખ રૂપિયાની ઠગાઇ કરી છે.\nએવા મેડિકલ ટેસ્ટના દાવા કર્યા જે ક્યારેય થયા જ નહતા\n- 12 પોઇન્ટ્સના ચાર્જશીટમાં આરોપ છે કે, ડો પ્રણવ પટેલે એવા મેડિકલ ટેસ્ટ અને પરિક્ષણોના દાવા કર્યા છે જે તેઓએ ક્યારેય કર્યા જ નહતા.\n- ફરિયાદ પક્ષે એવી જાણકારી આપી હતી કે, તેઓએ છેતરપિંડીના દાવા માટે પોતાના કેટલાંક દર્દીઓના નામનો ઉપયોગ કર્યો હતો. જે અંગે દર્દીઓને પણ જાણકારી નહતી.\n6 કરોડ 50 લાખની રકમની કરી છેતરપિંડી\n- પ્રાપ્ત માહિતી અનુસાર, 2008થી 2013 દરમિયાન ડોક્ટરે છેતરપિંડીથી મેડિકેર, બ્લૂ ક્રોસ અને બ્લૂ શીલ્ડ ઇલિનોઇસ પાસેથી ઓછામાં ઓછા6કરોડ 50 લાખ રૂપિયાની રકમ લીધી હતી.\n- આ કેસને ગુરૂવારે શિકાગોના અમેરિકાની ડિસ્ટ્રિક્ટ કોર્ટમાં મોકલવામાં આવ્યો છે.\n- જેમાંથી સ્વાસ્થ્ય સાથે જોડાયેલા છેતરપિંડીના સાત કેસ સહિત, સ્વાસ્થ્ય સંબંધિત ખોટાં નિવેદનો આપવાના ત્રણ કેસ અને ચોરીના બે મામલાના આરોપોનો ચાર્જ લગાવ્યો છે.\n- તેઓના કેસ માટે 15 મેની તારીખ નિર્ધારિત કરવામાં આવી છે.\nછેતરપિંડીના અનેક આરોપો સાબિત\n- આ કેસમાં ફરિયાદી પક્ષે અનેક ઉદાહરણો આપ્યા છે જેનાથી એ સાબિત થાય છે કે, ડો. પટેલે બીસીબીએસ અથવા મેડિકેરના નોન ઇન્વેસિવ ડુપ્લેક્સ સ્કેનનો દાવો કર્યો છે. જે હકીકતમાં એક રોગી માટે હોય છે. પરંતુ આવો કોઇ ટેસ્ટ થયો જ નહતો.\n- આરોપો અનુસાર, ડોક્ટર પટેલે એક ખોટો સાત-પેજ ઇલેક્ટ્રોનિક મેડિકલ રેકોર્ડ તૈયાર કર્યો હતો. જેમાં એવું કહેવામાં આવ્યું હતું કે, દર્દીને રોગના ફૉલોઅપ અને ચેકઅપ માટે અહીં આવવું પડે છે અને ઓફિસમાં આવ્યા બાદ ફરીથી એક રસીદ તૈયાર કરવામાં આવતી હતી.\nડોક્ટરે છેતરપિંડીના દાવા માટે પોતાના કેટલાંક દર્દીઓના નામનો ઉપયોગ કર્યો હતો. જે અંગે દર્દીઓને પણ જાણકારી નહતી.\nઆ કેસ માટે 15 મેની તારીખ નિર્ધારિત કરવામાં આવી છે


શરદી અને ખાંસી માટે મ્યુલેડ વાઇન (2021)\nશરદી એ શરદીની સામાન્ય સમસ્યા છે. ખરાબ પવન, ઠંડો વરસાદ, હિમ - બધાં રોગની શરૂઆતમાં ફાળો આપી શકે છે.\nફાર્મસીઓ ઘણી દવાઓ આપે છે જે મદદ કરી શકે છે. જો કે, કુદરતી દવા તરફ વળવું વધુ સારું છે. પ્રકૃતિએ અમને ઘણા હીલિંગ એજન્ટ્સ આપ્યા છે જે યકૃતને વધુ પડતા લોડ કરતા નથી, વ્યસનકારક નથી અને વletલેટને ફટકો નથી. આવા અદ્ભુત ઉપાયોમાં શરદી માટે ગરમ વાઇન શામેલ છે.\nસ્વસ્થ ગરમ વાઇનનું નામ શું છે?\nહોટ વાઇન પીવાના ફાયદા\nશરદી અને શરદી માટે હોટ વાઇન રેસીપી\n> h2 id = "હેડર -1"> પસંદ હેલ્ધી હોટ વાઇન તરીકે ઓળખાય છે?\nઆ પ્રવાહી લાંબા સમયથી લોકપ્રિય છે, તેઓએ તેને પાણીથી ભળી પીધું. તદુપરાંત, તેઓ તેનો ઉપયોગ વિવિધ રોગોની સારવાર માટે કરે છે. ઘણીવાર આ પીણું મસાલા અને .ષધિઓથી રેડવામાં આવતું હતું. માનવામાં આવે છે કે તેમાં ઘણી ઉપચાર ગુણધર્મો છે, તેથી તે રોગોને મટાડે છે.\nઆ ગરમ પ્રવાહીને ઘણીવાર મ્યુલેડ વાઇન કહેવામાં આવે છે. આ પ્રવાહીના ખરેખર બે પ્રકાર છે. પ્રથમ સરળ રીતે ઓછામાં ઓછા મસાલાઓ સાથે લાલ વાઇનને ગરમ કરવામાં આવે છે. આ પીણું પણ ઉપયોગી છે અને દર્દીને આપી શકાય છે. પરંતુ બીજો વિકલ્પ એ વધુ અસરકારક સારવાર છે.\nબીજો પ્રકાર તૈયાર કરવા માટે, તમારે ફક્ત રેડ વાઇન અને એક ચપટી તજની જરૂર નહીં, પણ લીંબુ, ટેંજેરિન, તેમજ વરિયાળી, એલચી, મરીના મસાલા અને અન્ય મસાલાઓની જરૂર પડશે.\nપીરસતા પહેલા આ પીણુંનો આગ્રહ રાખવો આવશ્યક છે. તેમાં ઘણીવાર પાણી અને મધ ઉમેરવામાં આવે છે.\nકૂકવેર કાં તો કાચ અથવા enameled હોવા જ જોઈએ;\nતમે પીણુંને ઉકાળી શકતા નથી, ફક્ત તેને બોઇલમાં લાવો, નહીં તો બધી ફાયદાકારક ગુણધર્મો બાષ્પીભવન કરશે;\nપીણા માટેનું પાણી અગાઉથી તૈયાર કરવામાં આવે છે, અને તે ફક્ત વાનગીની દિવાલની સાથે વાઇનમાં રેડવામાં આવે છે;\nપીણું સ્ટ્રેનર દ્વારા ફિલ્ટર કરવું આવશ્યક છે;\nપીણું tallંચા ચશ્મામાં પીરસવામાં આવે છે, તેથી તે વધુ ગરમ રહે છે;\nપ્રેરણા પછી તરત જ મ્યુલેડ વાઇન પીરસવું જોઈએ.\nઅલબત્ત, સામાન્ય માત્રામાં રેડ વાઇન સામાન્ય દિવસોમાં માત્ર ઠંડી માટે જ ઉપયોગી છે. તેના શરીર પર ટોનિક અસર પડે છે, હૃદય અને રક્ત વાહિનીઓને મજબૂત કરે છે, એમિનો એસિડથી શરીરને સમૃદ્ધ બનાવે છે અને રોગપ્રતિકારક શક્તિમાં સુધારો કરે છે. અને મસાલાના ઉમેરા સાથે ગરમ વાઇન બમણા ઉપયોગી છે.\nલોહી પાતળું કરે છે, ઝડપથી તેને વાહિનીઓથી ચલાવે છે અને શરીરને ગરમ કરે છે;\nહતાશા અને અનિદ્રાને દૂર કરે છે;\nરોગપ્રતિકારક શક્તિને મજબૂત બનાવે છે, કારણ કે તેમાં વિટામિન સી - સીટ હોય છેરુઝ એ મulલ્ડ કરેલા વાઇનનો આવશ્યક ભાગ છે;\nખાંસીથી રાહત આપે છે;\nતજ, જે તેનો એક ભાગ છે, ગરમ કરે છે અને ઝેર દૂર કરે છે, આદુ ચેપનો નાશ કરે છે, ઇલાયચી તાવથી રાહત આપે છે, વરિયાળીમાં બળતરા વિરોધી અસર પડે છે.\nજો તમારે શરદી કે કફનો ઇલાજ કરવો હોય તો રાત્રે તેનો ઉપયોગ કરવો શ્રેષ્ઠ છે. દર્દી પરસેવો પાડશે, શ્વાસ પાછો આવશે, ઉધરસ શાંત થશે. અને સવારે તે વ્યક્તિ સંપૂર્ણ રીતે સ્વસ્થ હશે (જો સારવાર પ્રારંભિક તબક્કે કરવામાં આવી હતી), અથવા તે સ્વસ્થ લાગે છે.\nશરદી અને શરદી માટે ગરમ વાઇન રેસીપી\nરેસીપી ખૂબ સરળ છે.\nરેડ વાઇન - 750 મિલી;\nતજ, વરિયાળી, એલચી, લવિંગ.\nએક ગ્લાસ પાણી બોઇલમાં લાવો;\nમસાલા ઉમેરો અને રેડવું છોડો;\nસફરજનને વેજ પર કાપો, નારંગી ઝાટકો તૈયાર કરો;\nવાઇન, ઝાટકો અને સફરજનના વેજ ઉમેરો;\n80 ડિગ્રી પર લાવો અને તેને ઉત્તેજીત થવા દો;\nતમે અડધા કલાકમાં મધ ઉમેરી શકો છો.\nપરંતુ આ માત્ર એક સ્વસ્થ પીણું છે. ખાંસી અને શરદી માટે ગરમ વાઇન માટેની ઘણી વાનગીઓ છે.\nઆ મલ્લિંગ વાઇન રેસીપીમાં લવિંગ અને જાયફળ છે.\nરેડ વાઇન - 1 લિટર;\nશુધ્ધ પાણી - 1/2 કપ;\nનારંગી - 1 ફળ;\nમધ - 2-3 ચમચી;\nજાયફળ, તજ, લવિંગ.\nનારંગીને ત્રિકોણમાં કાપો;\nબોઇલમાં પાણી લાવો અને મસાલા ઉમેરો;\nદસ મિનિટ પછી તાણ;\nવાઇનને 70 ડિગ્રી સુધી ગરમ કરો અને નારંગી, મધ અને પાણી ઉમેરો;\nએક બોઇલમાં ગરમ કરો અને 15 મિનિટ માટે છોડી દો.\nજો તમને મીઠાશ ખૂબ જ પસંદ નથી, તો ત્રણ ચમચી મધ નહીં, પરંતુ એક ચમચી ઉમેરો.\nઆ રકમ શરીર માટે પણ ફાયદાકારક રહેશે.\nઠંડીના પ્રારંભિક તબક્કામાં તંદુરસ્ત ગરમ મસાલા પીણુંનો ઉપયોગ કરો. શરદી માટે મલ્ટિડ વાઇન અપ્રિય લક્ષણોનો સામનો કરવામાં મદદ કરશે, ઉધરસ મટાડશે અને અનુનાસિક ભીડને દૂર કરશે, વરસાદી દિવસે તમને ગરમ કરશે અને તમને અદ્ભુત સુગંધ અને સ્વાદ માણવા દેશે.\nગત પોસ્ટ બળતરા વિરોધી ચહેરા તેલ\nઆગળની પોસ્ટ સુકા હાથ\nતમારા વાળને લોખંડથી કેવી રીતે વાળવી: સંપૂર્ણ સ્ટાઇલ માટેના નિયમો\nવાળ એ દરેક સ્ત્રીની સૌથી મોટી સંપત્તિ હોય છે અને જો આપણે આપણા સેરને સુંદર રીતે સ્ટાઇલ કરી શકીએ તો દેખાવ આશ્ચર્યજનક હશે. પરંતુ દરેક સ્ત્રીને પોતા...\nવજન ઘટાડવા માટે ચરબી: માન્યતા અથવા વાસ્તવિકતા?\nચરબીયુક્ત ખોરાક વજન ઘટાડવાનો બીજો આઘાતજનક માર્ગ બની ગયો છે, કારણ કે તેના કિસ્સામાં, વજન ઓછું કરવા માટે તમારે ચરબીયુક્ત અને ઉચ્ચ કેલરીવાળા ખોરાક ...\nપેટીઝમાં કયા સ્વીટ કેકની વધુ માંગ છે? અલબત્ત, ચેરી પાઈ . ગ્રાહકો એ હકીકત દ્વારા પણ બંધ નથી થતાં કેટરિંગ સંસ્થાઓ ભરવા માટે બીજ સાથે બેરી લે છે. ...\nઆપણી અંદરની યુવાની - પ્લેસેન્ટા વિશે રસપ્રદ તથ્યો\nપ્લેસેન્ટા સ્ત્રી શરીરમાં એક અસ્થાયી નિયોપ્લાઝમ છે જે ગર્ભાવસ્થાના પાંચમા અઠવાડિયા દરમિયાન દેખાય છે. બીજી રીતે તેને બાળકની જગ્યા અથવા પ્લેસેન્ટા...\nઉત્પાદનોને જોડવાના નિયમો: અવલોકન કરો, વજન ઓછું કરો, સ્વસ્થ બનોરમતો અને આરોગ્ય\nફિર તેલઆરોગ્ય અને સુંદરતા\nગૂંથેલા હૂડ બનાવવાનું શીખવુંહાથ બનાવ્યો\nસિનેમાથી લઈને જીવન સુધી: અભિનેતા કે જેઓ નાનપણથી જ ફિલ્મોમાં અભિનય કરતા હતાજીવનશૈલી


Published: Feb 14, 2019, 14:52 IST | Dhruva Jetly\nવડાપ્રધાન નરેન્દ્ર મોદીની સરકારને પાંચ વર્ષ પૂરાં થવા આવ્યા છે. સરકાર પોતે કરેલા કામોને લઈને જનતાની વચ્ચે જઈ રહી છે, જેથી આગામી લોકસભા ચૂંટણીમાં જનતા પાસેથી એકવાર ફરી સમર્થન મેળવી શકાય. આ દરમિયાન ભાજપના ટ્વિટર હેન્ડલ પરથી એક રેપ વીડિયો ટ્વિટ થયો છે. રેપ ઘણી રોમાંચક છે અને રસપ્રદ અંદાજમાં વડાપ્રધાન મોદીના કાર્યોને જણાવવામાં આવ્યા છે.\nદિલ્હીનો બિગ બોસ કોણ? તેના પર સુપ્રીમ કોર્ટમાં સુનાવણી ચાલી રહી છે. બે જજોની બેંચ દિલ્હી સરકારના અધિકારોને લઇને ચુકાદો સંભળાવી રહી છે. એ અલગ વાત છે કે દિલ્હી સરકાર વિરુદ્ધ ઉપરાજ્યપાલ મામલે સુપ્રીમ કોર્ટના2જજોનો અલગ-અલગ મત સામે આવ્યો છે. પોતાના ચુકાદામાં જસ્ટિસ સીકરીએ કહ્યું છે કે આઇએએસ અધિકારીઓના પોસ્ટિંગ અને ટ્રાન્સફરનો અધિકાર ઉપરાજ્યપાલને આપવામાં આવે જ્યારે દાનિક્સ (દિલ્હી આંદામાન એન્ડ નિકોબાર, આઇલેન્ડ સિવિલ સર્વિસ)ના અધિકાર દિલ્હી સરકાર પાસે રહે. જો કોઈ મતભેદ થાય છે તો રાષ્ટ્રપતિ પાસે મામલો મોકલવામાં આવે. જ્યારે બીજા જજ અશોક ભૂષણે કહ્યું કે તમામ સર્વિસના મામલે કેન્દ્ર સરકારને અધિકાર છે. ત્યારે આ મામલો હવે મોટી બેંચ પાસે મોકલવામાં આવ્યો છે.\nમહારાષ્ટ્રમાં બીજેપીએ હવે શિવસેનાને પોતાના તેવર બતાવવા શરૂ કરી દીધા છે. બીજેપી સૂત્રો પાસેથી જાણવા મળ્યું છે કે શિવસેના સાથે વાત કરવા માટે કેન્દ્રીય સ્તરનો કોઇપણ નેતા હવે મુંબઈ નહીં આવે. આગામી ચૂંટણી માટે ગઠબંધન સાથે જોડાયેલી જેટલી પણ વાતો છે તે સ્થાનિક નેતા એટલેકે પ્રદેશ અધ્યક્ષ રાવસાહેબ દાનવે અને મુખ્યમંત્રી દેવેન્દ્ર ફડણવીસ જ કરશે. શિવસેના બીજેપી સાથે સત્તામાં હોઈને પણ સતત પીએમ નરેન્દ્ર મોદી અને કેન્દ્ર સરકારને ટાર્ગેટ કરી રહી છે. આ વાત હવે બીજેપીને ખટકવા લાગી છે.\nલોકસભાની ચૂંટણી અંતર્ગત કોંગ્રેસે ચૂંટણી પ્રચારની વ્યૂહરચના તૈયાર કરી દીધી છે. મળતી માહિતી પ્રમાણે કોંગ્રેસની વર્કિંગ કમિટીની આ વખતની બેઠક દિલ્હીમાં નહી પરંતુ ગુજરાતમાં યોજાશે. આ બેઠકમાં સોનિયા ગાંધી, કોંગ્રેસ અધ્યક્ષ રાહુલ ગાંધી અને મનમોહનસિંહ સહિતના દિગ્ગજ નેતાઓ હાજર રહેશે.\nવેલેન્ટાઈન ડેના દિવસે અમદાવાદમાં બજરંગ દળે વિરોધ નોંધાવ્યો હતો. બજરંગ દળના કાર્યકર્તાઓ બેનર્સ સાથે રિવરફ્રન્ટ પહોંચ્યા હતા. રિવરફ્રન્ટ પર બેઠેલા યુવાનો-યુવતીઓનો વિરોધ કર્યો હતો.\n1993માં મુંબઈમાં થયેલા સિરીયલ બ્લાસ્ટ મામલે ભારતીય એજન્સીઓને મહત્વની સફળતા મળી છે. સુરક્ષા એજન્સીઓએ દુબઈમાં2મોસ્ટ વોન્ટેડ આતંકીઓને ઝડપી પાડ્યા છે. પકડાયેલા આતંકીની ઓળખ અબૂ બકર તરીકે થઈ છે. અબૂ બકર પાકિસ્તાન અધિકૃત કાશ્મીરમાં ટ્રેનિંગ, RDXની હેરફેર અને અંડરવર્લ્ડ ડૉન દાઉદ ઈબ્રાહિમના દુબઈ સ્થિત ઘર પર બનેલા ષડયંત્રમાં સામેલ હતો.\nમધુબાલાની અદાઓના આજે પણ લોકો દીવાના છે. અને આજે તેમની આ અદાઓની યાદ તાજી થઈ છે ગૂગલના ડૂડલથી. મધુબાલાના જન્મદિવસ પર ગૂગલે તેમને ખાસ ડૂડલ સમર્પિત કર્યું છે. જેમાં તેમની યાદગાર અને બોલીવુડના ઈતિહાસમાં અમર થઈ ગયેલી ફિલ્મ મુગલ-એ-આઝમની અનારકલીનો કિરદાર જોવા મળી રહ્યું છે. આ ડૂડલ બેંગલુરુના કલાકાર મુહમ્મદ સાજિદે બનાવ્યું છે. અને ડૂડલ જોઈને ચાહકોના દિલમાં ફરી એ યાદો સજીવન થઈ છે.\nકોંગ્રેસ અધ્યક્ષ રાહુલ ગાંધી ગુજરાત આવી પહોંચ્યા છે. ગુજરાતમાં ચૂંટણી પ્રચારને શરૂ કરાવવા માટે રાહુલ ગાંધી ધરમપુરમાં એક સભાને સંબોધન કરવાના છે આ માટે કોંગ્રેસ અધ્યક્ષ વલસાડ પહોંચી ચૂક્યા છે.\nરાફેલ વિવાદ શાંત થવાનું નામ નથી લઈ રહ્યો. રાહુલ ગાંધીના ધરમપુરમાં આગમન પહેલા રાફેલ એક પ્રેમકથા લખાણ ધરાવતા પોસ્ટર જોવા મળી રહ્યા છે. યૂથ કોંગ્રેસ દ્વારા લગાવવામાં આવેલા આ પોસ્ટરમાં અનિલ અંબાણી અને વડાપ્રધાન મોદી એકબીજાને ગળે મળતા જોવા મળી રહ્યા છે. સાથે તે તેમાં શોલના જાણીતા ગીત યે દોસ્તી હમ નહીં તોડેંગેનો પણ ઉલ્લેખ કરવામાં આવ્યો છે. રાહુલ ગાંધીના આગમન પહેલા લગાવવામાં આવેલા આ પોસ્ટર ચર્ચાનો વિષય બન્યા છે.\nઆજે સમગ્ર દુનિયામાં વેલેન્ટાઈન-ડે ઉજવાઈ રહ્યો છે. એકતરફ પ્રેમી પંખીડાઓ પ્રેમના દિવસને ઉજવી રહ્યા છે. તો બીજી તરફ બજરંગ દળ જેવા સંગઠનો સંસ્કૃતિ સાચવવાની વાતો કરી રહ્યા છે. જો કે વેલેન્ટાઈન ડે પર રાજકીય રંગ પણ ચડી ચૂક્યો છે. કોંગ્રેસના અગ્રણી નેતા શશિ થરૂરે વેલેન્ટાઈન ડેને લઈ સંઘ પર પ્રહાર કર્યા હતા. જો કે શશિ થરૂરના નિવેદન વિવાદ થઈ શકે છે.


પિતાવિહોણી 271 દીકરીઓને પાનેતર ઓઢાડીને આપી વિદાય, હજારો લોકો બન્યા ભવ્ય વિદાયના સાક્ષી\nસિંઘમની હિરોઈન કાજલ અગ્રવાલનો બિકી લુક ચર્ચામાં, 10 બોલ્ડ તસ્વીરો એકલામાં જ જોજો\nPosted on 1:29 pm December 23, 2019 Author Rachita VidhataComments Off on પિતાવિહોણી 271 દીકરીઓને પાનેતર ઓઢાડીને આપી વિદાય, હજારો લોકો બન્યા ભવ્ય વિદાયના સાક્ષી\nસુરતના પી.પી.સવાણી પરિવાર અને કિરણ જેમ્સના લખાણી પરિવાર દ્વારા આયોજિત પાનેતર નામના સમૂહ લગ્નોત્સવમાં પિતાવિહોણી 271 દીકરીઓના લગ્ન કરાવીને ભીની આંખે સાસરે વળાવવામાં આવી હતી. મંદીના માહોલ વચ્ચે પણ સતત નવમા વર્ષે પી.પી.સવાણી પરિવાર દ્વારા પિતા વિહોણી દીકરીઓનું કરિયાવર કરીને તેના લગ્ન કરાવીને આ દીકરીઓને સાસરે વળાવવાનો સિલસિલો ચાલુ રહ્યો હતો.\nઆ વર્ષે 21 અને 22 ડિસેમ્બરે આયોજિત આ લગ્નોત્સવમાં કુલ 271 લાડકી દીકરીઓના લગ્ન કરાવવામાં આવ્યા હતા, જેમાં 21 ડિસેમ્બરે 135 દીકરીઓના લગ્ન થયા હતા અને 22 ડિસેમ્બરે બીજી 136 દીકરીઓના લગ્ન પણ એટલી જ ભવ્યતાથી કરાવવામાં આવ્યા હતા. આ દીકરીઓમાં5મુસ્લિમ દીકરીઓના નિકાહ પણ કરાવવામાં આવ્યા હતા, સાથે જ મહારાષ્ટ્ર, ઓરિસ્સા, માધ્ય પ્રદેશ, કર્ણાટક, તેલંગાણા, રાજસ્થાન રાજ્યની દીકરીઓ લગ્નબંધનથી જોડાઈ હતી. પાનેતર લગ્નોત્સવ અબ્રામા પી.પી. સવાણી ચેતન્ય વિદ્યાસંકુલમાં યોજાયો હતો.\nપિતાની છત્રછાયા ગુમાવી ચુકેલી આ દીકરીઓના લગ્ન બાદની જવાબદારી પણ પાલક પિતા તરીકે સવાણી પરિવાર બખૂબી નિભાવે છે. પી.પી.સવાણી ગ્રૂપના મહેશભાઇ સવાણીએ જણાવ્યું હતું કે લગ્નોત્સવ સામાજિક સમરસતાનું ઉત્તમ ઉદાહરણ છે. હું મારી મુસ્લિમ દીકરીઓને અસ્સલામ વાલેકુમ મેસેજ મોકલું છું. તો તેઓ મને જયરામદેવપીર મોકલે છે. મહેશભાઇ સવાણીએ વહુને દીકરી માનીને તેમની આરતી ઉતારવા બદલ બધા વેવાઇઓને અભિનંદન પાઠવતાં ખોટા રીતિ રીવાજોને તિલાંજલિ આપવાની હાકલ કરી હતી. તો સાથે જ દરેક સમાજ આજે ભભકાદાર લગ્ન છોડી સમૂહ લગ્નમાં જોડાયો છે, એ માટે તેમને સૌને અભિનંદન પાઠવ્યા હતા. સવાણી અને લખાણી પરિવારે દરેક વરરાજાને હેલ્મેટ આપીને ટ્રાફિક નિયમોનું પાલન કરી પોતાની અને પરિવારની સુરક્ષાની કાળજી રાખવાનો સંકલ્પ કરાવ્યો હતો. દરેક પરિવારને એક એક તુલસી આપીને એને ઉછેર કરીને પરિવારને પર્યાવરણ સુરક્ષા અંગે પણ જાગૃતિ રાખવાનો સંદેશ પણ આપ્યો હતો.\nમહેશ સવાણીએ જણાવ્યું કે, મંદીના માહોલના કારણે અમે આ વર્ષે 100-125 લગ્ન કરવાનું આયોજન હતું. પરંતુ કિરણ જેમ્સનાં વલ્લભભાઈએ મને હિંમત આપીને જણાવ્યું કે, આર્થિક મદદ માટે હું ઊભો છું. લાખાણી પરિવારે આર્થિક સહયોગ કરતાં 271 લગ્નોનું આયોજન થઈ શક્યું છે. આ લગ્નોત્સવમાં રાજ્યના મંત્રીઓ ભૂંપેન્દ્રસિંહ ચુડાસમા, ગણપતસિંહ વસાવા, જીતુભાઇ વાઘાણી, ગોરધનભાઈ ઝડફિયા, ભરતસિંહ પરમાર, જિંદા શહીદ તરીકે ઓળખાતા એન્ટી ટેરીરિસ્ટ સ્ક્વોર્ડના અધ્યક્ષ મનિન્દરજીતસિંહ બિટ્ટા, સાંસદ દર્શનાબહેન જરદોશ, ધારાસભ્યો કાંતિભાઈ બલર, કિરણભાઈ ઘોઘારી, વિનુભાઈ મોરડીયા, પૂર્ણેશ મોદી, હર્ષ સંઘવી, ઝંખનાબેન પટેલ, મેયર ડૉ. જગદીશભાઈ પટેલ, સુરત કલેક્ટ ડૉ ધવલ પટેલ, વૃંદાવનથી દીદીમા ઋતુંભરા, બગદાણાના માનજીબાપા, પ્રયોશા પ્રતિષ્ઠાન, ડાંગના પીપી સ્વામી સહિતના અનેક આગેવાન ઉપસ્થિતિ રહ્યા હતા. આ મહાનુભાવોએ લગ્ન પ્રસંગે દીકરીઓને આશીર્વાદ આપીને સવાણી અને લાખાણી પરિવારને આ કાર્ય કરવા બદલ બિરદાવ્યો હતો. લગ્ન સમારોહમાં મહેશ સવાણીના નાના દીકરા મોહિતની સગાઇ પણ રાખવામાં પણ આવી હતી. રાજ્યના શિક્ષણમંત્રી ભુપેન્દ્રસિંહ ચુડાસમાએ આ પ્રસંગે જણાવ્યું હતું કે, સામાજિક સમરસતા, એકતાનું આ ઉત્કૃષ્ટ ઉદાહરણ છે. મહેશભાઈ લગ્ન કરાવીને તમામ દીકરીઓના આજીવન પાલક પિતા બની રહે છે, અને પિતાની હૂંફ પુરી પડે છે એ ધન્યવાદને પાત્ર છે. વૃંદાવનથી ખાસ પધારેલા દીદીમા ઋતુંભરાએ જણાવ્યું હતું કે, સેવા વગરનું જીવન મૃત્યુ સમાન છે. પરમાર્થ માટે જીવવું એ જ જીવન છે. માણસાઈનો ભાવ ઉત્તમ સદગુણ છે. પ્રકૃતિ સાથે સંબંધ એ જ ભારતની સંસ્કૃતિ છે. પાનેતરના પવિત્ર લગ્નોત્સવને એમણે આશીર્વચન આપ્યા હતા.\nકિરણ જેમ્સના ચેરમેન વલ્લભભાઈ લખાણીએ પણ જણાવ્યું હતું કે, મહેશભાઈના આ સેવા કાર્યમાં જોડાઈને અમે પણ ધન્યતા અનુભવીએ છીએ. આ એક અનોખું સેવા કાર્ય છે જેના અમે વર્ષોથી સાક્ષી હતા આ વર્ષે એના સહભાગી બન્યાનો આનંદ અમને આખા પરિવારને છે. ત્યારે આવા સમાજને ઉપયોગી એવા ઉમદા કાર્ય કરીને સવાણી પરિવાર અને આ વર્ષે તેમની સાથે જોડાયેલો લાખાણી પરિવાર એક અનોખું સમાજ કલ્યાણનું ઉદાહરણ પૂરું પડે છે. લગ્નના બે દિવસ પહેલા 275 દીકરીઓએ એક સાથે મહેંદી મૂકી હતી. સુરતના અબ્રામાની નજીક ‘રઘુવીર વાડી’માં મહેંદી રસમ યોજાઇ હતી. જેમાં દુલ્હનની સાથે એમની બહેન અને બીજા પરિવારજનો મળી 2500થી વધુ દીકરીઓ મહેંદી મુકાવી હતી.\nપાલક પિતા તરીકેની જવાબદારી નિભાવતા મહેશભાઈ છેલ્લાં 8 વર્ષથી પિતા વગરની જરૂરિયાતમંદ દીકરીઓને કરિયાવર આપીને માનભેર સાસરે વળાવે છે. અત્યાર સુધીમાં તેમણે 2700 દીકરીઓને સાસરે વળાવી છે.\nમહેશભાઈ અનુસાર, તેઓ દીકરીઓના લગ્ન જ નથી કરાવતા પણ એ પછીની જવાબદારી પણ પુરી રીતે નિભાવે છે. તેઓ દીકરીના લગ્ન પછી પણ દીકરીના સુખ-દુ:ખમાં સહભાગી થાય છે અને અત્યાર સુધીમાં પરણાવેલી દીકરીઓના ઘરે પિતા તરીકે હાજરી આપતા હોય છે.\nદિલધડક સ્ટોરી પ્રસિદ્ધ લેખકની કલમે\nPosted on 10:21 am March 16, 2018 7:49 pm November 16, 2019 Author Aryan Patel\nબા… 25 વર્ષ નો સમય જતો હતો ઘર છોડી ને, હાથ માં બેગ હતા , અને 24 વર્ષ ની વિધિ બહાર ગાડી માં બેઠી હતી , સમય ના માતા પિતા શાંતા બહેન અને જગદીશ ભાઈ હોલ ના સોફા પર બેઠા હતા, શાંતા બહેન ની આંખો માં પાણી હતા, અને જગદીશ ભાઈ ની આંખો માં ગુસ્સો More..\nજાણવા જેવું ધાર્મિક-દુનિયા પ્રેરણાત્મક લેખકની કલમે\nPosted on 6:31 pm December 28, 2019 12:49 pm October 19, 2020 Author Niraj Patel\nધર્મનો વિજય કરવા, અધર્મનો નાશ કરવા, ધર્મનું જ્ઞાન આપવા, ખોટા માર્ગ ઉપર ચાલનાર જીવોને યોગ્ય માર્ગે લાવવા ક્યારેક ભગવાનનાં સેવકો જન્મ લેતા હોય છે. આવા અનેક ધર્મ આપણા ભારત દેશમાં યુગો યોગોથી ચાલતા આવ્યા છે. જ્યાં અલગ દેખાઈ આવતો ધર્મ એટલે જૈનધર્મ…. ભગવાન શ્રી ઋષભદેવે જૈન ધર્મની સ્થાપના કરી હતી. જેના પુરાવા ઋગ્વેદમાં છે. ત્યાર More..\nશું તમે પણ ચાના રસિયા છો? ચા પી અને વજન પણ ઘટાડવા માંગો છો? તો આ5પ્રકારની ચા પીવાની સાથે વજન પણ ઘટાવી શકશો, વાંચો\nઆ5અભિનેત્રીઓની જોઈ ત્યારે ખ્યાલ આવ્યો કે આમને પણ કોઈ સારી સ્ટાઇલિસ્ટ અપાવો ભાઈ\n“એક જૈન મુનિ : આવા પણ… (સત્ય ઘટના) – આવા પણ સાધુઓ છે જે કોઈ પણ નામનાનો મોહ રાખ્યા વિના પ્રત્યક્ષ કે પરોક્ષ રીતે સમાજ અને રાષ્ટ્ર ઘડતરના પવિત્ર યજ્ઞમાં પોતાની નાનકડી પણ ખૂબ અમૂલ્ય આહુતિ આપતા રહે છે…\n2:03 pm January 2, 2019 Vini Shashtri Comments Off on “એક જૈન મુનિ : આવા પણ… (સત્ય ઘટના) – આવા પણ સાધુઓ છે જે કોઈ પણ નામનાનો મોહ રાખ્યા વિના પ્રત્યક્ષ કે પરોક્ષ રીતે સમાજ અને રાષ્ટ્ર ઘડતરના પવિત્ર યજ્ઞમાં પોતાની નાનકડી પણ ખૂબ અમૂલ્ય આહુતિ આપતા રહે છે…\n11:52 am June 29, 2020 Aryan Patel Comments Off on રતન રાજપૂતે જણાવી સુશાંત સિંહ રાજપૂતના પિતાની હાલત, કહ્યું- તે દર્દમાં છે પણ તેના મજબૂત ઈરાદાઓએ મારી અંદર ઉમ્મીદ જગાવી છે


Readgujarati.com: હવાનાં તીણાં દાંત – સુરેશ જોષી\nFebruary 9th, 2007 | પ્રકાર : નિબંધો |7પ્રતિભાવો »\nકોઇ વાર એવું લાગે છે કે જાણે હવાને તીણાં દાંત છે. તડકો કાટ ખાઇ ગયેલી છરીની ધાર જેવો લાગે છે. પાણી કાચના ઝીણા ભૂકા જેવું લાગે છે, આપણી પોતાને આંખ શારડીની અણીની જેમ મગજને કોતરતી લાગે છે. એને બંધ કરી શકાતી નથી. કદાચ આપણે માટે સૌથી ભયંકર શાપ આ જ હોઇ શકે. એથી જ તો સાર્ત્રની નરકની કલ્પનામાં ‘ઇન-કેમેરા’ નાટકનાં પાત્રો આંખ બીડી શકતાં નથી. બ્રહ્યાંડનાં સર્જન વેળાએ પૃથ્વીમાંથી ચંદ્ર દૂર ફેંકાયો એ તો એક વાર બની ચૂક્યું. અનેક જવાળામુખીવાળો ચંદ્ર આપણે માટે તો આખરે શીતળ બની રહ્યો, પણ આપણાં ચિત્તના બ્રહ્યાંડમાં તો આ ભાંગવા તૂટવાની દૂર ફેંકાવાની ક્રિયા તો ચાલ્યા જ કરે છે. આ ઉત્પાત સહન કરવાની ક્ષમતા આપણાંમા છે ખરી?\nઆથી જ તો સહેલાઇથી સ્વસ્થતા પ્રાપ્ત કરી શકનારાઓની મને અદેખાઇ નથી આવતી. ઠંડા પડી ગયેલાં નિર્જીવ ગ્રહના જેવી એમની જિંદગીમાં માત્ર ઠરી ગયેલાં જવાળામુખીઓનાં ધારાં સિવાય બીજું કઇ નથી. આપણી બે આંખો એ ખુલ્લા અને કદી ન રૂઝનારા ઘા જેવી છે. આપણું મોઢું પણ એવું જ છે. આસ્તિક લોકો એવું કહેશે કે એ ઘા ઇશ્વરથી આપણા થયેલા વિચ્છેદનો છે. આપણો જન્મ પણ ઘા ના મુખમાંથી જ થાય છે. આપણાં મરણમાં જ કેવળ નિષ્ચેષ્ટતા છે, પણ કેટલાંક લોકો મરણ પહેલાં આવી નિશ્ચેષ્ટતા પ્રાપ્ત કરી લે છે.\nદિવસ દરમિયાન કેટલાં બધાં માણસો જોડે મળવાનું આવે છે. સૌ પોતપોતાનાં ભ્રમણપથમાં પોતાની ધરી પર ફરતા હોય છે. આપણી ભ્રમણગતિનો જો કોઇની ભ્રમણગતિ જોડે મેળ ખાય છે તો અજવાળું અજવાળું થઇ જાય છે. લયના મેળનું સંગીત સંભળાવા લાગે છે. પણ અરાજકતાના અકસ્માતો વચ્ચે આવો મેળ પણ એક અકસ્માત જ બની રહે છે. વાતો કરતી વેળાએ કોઇક વાર મને મારો જ અવાજ પારકો લાગે છે. એનો અમુક લહેકો મને ખંધાઇભર્યો લાગે છે. કોઇ વાર રોષની આંચને દબાઇ દેવી પડે છે. કોઇ વાર શબ્દો ઝરણાંની જેમ ખળ ખળ વહી જતાં હોય ત્યારે જાતે જ શીલા થઉને એને રોકી લેવાં પડે છે. ધીમે ધીમે ચેતના દાહક તેજાબ જેવી બની જાય છે. સ્વપ્નોની કોર દાઝે છે. વિચારો ઘુમાય છે, અને કશું કારણ નથી હોતું છતાં આંખે ઝાંય વળે છે. મારી આજુબાજુના માણસોને બોલતા સાંભળુ છું. કોઇક નો અવાજ પવનમાં ખખડતાં પતરાં જેવો હોય છે, કોઇક નો અબરખના પડ જેવો, કોઇનો અવાજ સિંથેટીક રબરના જેવો તો કોઇનો સેક્રિન જેવો – પહેલાં મીઠો ને પાછળ કડવાશ મૂકી જનારો. સૂકા ઘાસમાં થઇને દોડી જતી અગ્નિની જાળ જેવો અવાજ પણ સાંભળ્યો છે. કોઇક વાર નિર્જન સૂના સૂના મહાદેવના મંદીરના ગભારામાં વાગતા જૂના ઘંટના જેવો અવાજ પણ સંભળાય છે. મને આંખ બંધ કરીને માનવીના અવાજો સાંભળવાનું ગમે છે. અહંકારીના અવાજમાં જે બરડત હોય છે તે છતી થઇ જાય છે. દંભીના અવાજમાં શેવાળના જેવી ચીકણી લીસ્સી ભીનાશ હોય છે. દિવસને છેડે આ બધા સાંભળેલાં અવાજોના ભંગારમાં દટાઇ ગયેલો એક અર્ધોચ્ચારિત શબ્દ – શરદની રાતની અખીલી પોયણીના જેવો ઝાકળભીનો, ચન્દ્ર સ્પશર્યો ને રાત્રિના એકાંતના મખમલમાં વીંટેલો શોધવો શી રીતે !\nઆમ જ બધું મૂલ્યવાન આ સંસારમાં ભંગાર નીચે દટાઇ જાય છે. એ મહામૂલું ધન જો શોધીને ફરી પામીએ તો ઠીક, નહીં તો જિંદગી પોતે જ ભંગાર બની જાય. કેટલીક વાર એક આંસુ માત્રથી બચી જવાય, પણ આપણા નસીબમાં એ આંસુ હોતું નથી. કેટલીક વાર આપણાં ચરણ આપણને જુદી જ દિશામાં દોરી લઇ જાય છે. પછી આપણે જ ઉંડા ભોંયરામાં ઊતરી પડીએ છીએ, પછી એનો બીજો છેડો શોધવામાં જિંદગી પૂરી થાય છે. પણ થરમોસના કાચનાં બે પડ વચ્ચેની રેતી જેવું કેટલીક વાર આપણું જીવન બની જાય છે. માત્ર કોઇકની ગરમી કે ઠંડીને સાચવી રાખવાનું આપણું કામ હોય છે. પ્રેમ આપણે સાચવી રાખવો, પણ તે અસ્પૃશ્ય રહીને, એનો અંશ સરખો આપણે ન પામીએ, બે કાચના પડની કેદ એ જ આપણી સુરક્ષિતતા ! આ સુરક્ષિત રહેવાની વૃત્તિ જ આપણને વામણાં બનાવી દે છે.\nઘણા લોકો આપણી પાસેથી સાકરનાં ગાંગડા જેવી જ અપેક્ષા રાખે છે. એઓ ધારે ત્યારે આપણને મોઢામાં મમળાવી શકે, આપણને ચૂસી શકે. આપણું ચૂર્ણ કરી શકે. આપણને ઓગાળી દઇ શકે, પણ આ બધી સ્થિતિમાં આપણે આપણી મધુરતા છોડવાની નહીં. આમ છતાં આપણી મધુરતાની માત્રાથી એમને કદી સંતોષ થતો નથી.\nઘણાં ઘર જોંઉ છું તો પ્રાણ વગરનાં ખોંખાં જેવા લાગે છે. વાર્નિશ કરેંલું ફર્નિચર હોય છે, આદમકદ અરીસા હોય છે, બારણે તોરણ ઝૂલતાં હોય છે છતાં ક્યાંય ધરપત થતી નથી. આથી અજાણ્યા ઘરમાં પ્રવેશતાં જરા ભય લાગે છે. કોઇ ઘરમાં માનવી જ સંગ્રહસ્થાન જેવા હોય છે. હવાની પેટીમાં પુરાઇને એઓ જીવે છે. બનાવટી દાંતનું ચોકઠું તો આપણને પરિચિત છે, પણ આખું મોઢું બનાવટી પહેરનારાં માણસો ક્યાં નથી?\nજીવનની તૃષા ઘણી વાર સંતોષાતી નથી. આંખ તરસી રહી જાય છે. દરરોજની એક સરખી જીવનરીતિનું ઘટનાચક્ર ફરતું રહે છે. શૂન્યને શૂન્યમાંથી ઉલેચે છે. તેથી કરીને આ તૃષાથી બચવાની પ્રાર્થના હું કરતો નથી. એ તૃષા ન હોય તો જીવનની ઝંખના જ ન રહે. આઠે પહોરનો નિત્યક્રમ તે કાંઇ જીવન નથી. આ તૃષાની અવેજીમાં બીજું કશું ચાલી શકે નહે. સમાધાનવૃત્તિ ધરાવનારા સંત હોય છે, એવું મને લાગતું નથી. એઓ મોટેભાગે તો કાયર જ હોય છે. અજંપો હોવો તેને ભલે અવાસ્તવિકતાનું લક્ષણ ગણવામાં આવે. માણસ હોવું અને પૂરા સાત્વિક હોવાનો દાવો કરવો એ અસંભવ ઘટના છે. એ સાધ્ય ભલે હોય, પણ જે ઘડીએ એ સિધ્ધ થઇ ચુકે પછી તમે માનવસંદર્ભની બહાર ચાલ્યા જાઓ છો. આ અજંપો રોમેન્ટિક સ્વભાવનું લક્ષણ છે, નાદાની છે, ઠરેલપણાનો અભાવ છે. આ બધું જિન્દગીભર સાંભળતો આવ્યો છું. પણ સળ જરાયે ન ભાંગી હોય એવાં કોરાં કડકડતાં કપડાવાળો ભદ્ર સમાજ મને ગૂંગળાવી મૂકે છે. ભદ્રતા એટલે નિર્વીર્યતા એમ શા માટે હોવું જોઇએ ? પ્રાણનો ઉદ્રેક પ્રબળપણે વર્તાવો જોઇએ. એના ઉચ્છલ સ્ત્રોતનો કલધ્વનિ સાંભળવાને હું તલસી રહું છું.\nસવારે જોંઉ છું તો દિશાઓનાં મુખ મ્લાન હોય છે. હજી ઠંડીનો ચમકારો અનુભવાતો નથી. તારા અને તૃણ વચ્ચે હજુ આકાશી વાર્તાલાપ શરૂ થયો નથી. હજી સુરખીનો અનુભવ થતો નથી, બધું જાણે મંદપ્રાણ છે. પણ મને કરાર વળતો નથી. દિવસને છેડે સૂવા માટે આંખો બીડું છું ત્યારેય નિંદ્રાના પાતળા આસ્તરણને ભેદીને આ અજંપો ઉછાળા મારે છે. કોઇ વાર એ આસ્તરણ ફાટી જાય છે. ઉન્નિદ્ર આંખે રાત્રિના પ્રહરોની છાયાને જોઇ રહું છું ત્યારે ડહોળાયેલી સ્મૃતિનાં જળ નીતર્યા બને છે. વર્તમાનના પટ પરથી હડસેલાઇ ગયેલો ને ભૂતકાળ બની ગયેલો સમય પાછો આવે છે ને બધું એકાકાર થઇ જાય છે, શરીર અને ચેતના જાણે એકરૂપ બની જાય છે. આવી સ્થિતિમાં જ સરી પડીને રાતને ચાલી જવા દંઉ છું. સુરજ નું પહેલું કિરણ આ એકરૂપતાને છેદી નાંખે છે. શરીર થાકની ફરિયાદ કરવા લાગે છે. ચિત્તના ઉધામાં શરૂ થાય છે. આ કલહથી દિવસનો પ્રારંભ થાય છે. કલહથી પ્રસન્નતા સુધીની એ દિવસભરની યાત્રાનો ઇતિહાસ હમેંશા આલેખી શકાતો નથી. કેટલીક વાર એ દૃષ્ટિપાતમાં જ એ આખો ઇતિહાસ સમાઇ જાય છે. તો કેટલીક વાર મૌનના તોડી નહિ શકાયેલા પડની અંદર એનો મર્મ ઢંકાયેલો જ રહી જાય છે. કેટલીક વાર શબ્દોનાં ઠાલાં ફોફાં તર્યા કરે છે. પણ જાગૃત રહેલી ચેતના બધી રેખાઓને સાચવી રાખે છે.\nદિવાળી આવી છે. ફરજપુર્વક બધા ઉત્સાહ લાવવા જાય છે. અત્યાર સુધી અગ્નિ માનવજાતિને વફાદાર રહ્યો છે. માનવીએ એને જ્યારે પ્રગટાવ્યો છે ત્યારે એ પ્રગટ્યો છે પણ ધારો કે ચકમક ઘસીએ ને તણખો ન ઝર્યો તો ? તો અમાવસ્યાનો વિજય થાય. આપણી આ સંસ્કૃતિના ભાર નીચે દબાયેલી દુનિયા હવે થાકેલી લાગે છે. યુધ્ધોની આંચકીરૂપે એ પોતાની રહીસહી શક્તિની જાહેરાત કરે છે. આવી રહેલા હિમયુગ સામે ટકી રહેવા માનવજાતિ જાણે યુધ્ધનું તાપણું સળગાવે છે. માનવી કદાચ શબ્દોથીય હવે કંટાળ્યો છે : કદાચ, હવે એ જોઇ સાંભળીને સંતોષ માનશે. એ શબ્દ નહિ હોય પણ ઇલેક્ટ્રોનિક ધ્વનિસંકેત માત્ર હશે. લખવાની લિપિનીય જરૂર નહીં રહે. આદિ માનવના જેવી જ થોડી કિકિયારોથી એ કામ કદાચ ચાલી જશે. આ દિવસોમાં આશાને શોધીએ ને સાચવીએ. આ દિવસોમાં થોડો દંભ તો આપણે સૌ કરીશું જ. પણ થોડું સત્ય ભાગે આવે તો ડરીએ નહીં એવું ઇચ્છીએ.\n« Previous આધુનિક યુગનાં પુણ્યો – મીનાક્ષી ચંદારાણા\nબટાકાપૌંઆ તો તારાબહેનનાં જ ! – કલ્પના દેસાઈ Next »\n7 પ્રતિભાવો : હવાનાં તીણાં દાંત – સુરેશ જોષી\ntried to read the whole article. to be honest, could not understand much. could have been clearer or may be simpler in expressing his thoughts.\nVery negative thoughts.. also words given more importance then theoghts.


» નાગપાંચમના દિવસે નાગ પૂજાનું અલૌકિક મહત્વ, દુઃખમાંથી મળશે મુક્તિ\nનાગપાંચમના દિવસે નાગ પૂજાનું અલૌકિક મહત્વ, દુઃખમાંથી મળશે મુક્તિ\nઅમદાવાદ- શ્રાવણ વદ પાંચમને નાગ પંચમી તરીકે ઓળખવામાં આવે છે. આપણાં ત્યાં નાગ દાદાનું ખૂબ મહત્વ છે. દરેકના કુળમાં પોતાના એક નાગ દેવતા તો હોય જ છે. જ્યોતિષ તેમ જ ધર્મશાસ્ત્રમાં પંચમ તિથિના સ્વામી નાગદેવતા છે. વર્ષ દરમિયાન લગભગ મોટાભાગની પાંચમ તિથિ ભારતના કોઈને કોઈ પ્રદેશમાં નાગ પંચમી તરીકે પૂજાય છે. આજે chitralekha.com પર વાત કરીશું નાગ પાંચમ અંગેની કથાની.\nપહેલાંના સમયની વાત છે. એક શેઠાણીને સાત પુત્રો હતા. સૌથી નાના પુત્રની પત્ની શ્રેષ્ઠ ચરિત્રની વિદૂષી અને સુશીલ હતી. પરંતુ તેને ભાઈ નહોતો. એક દિવસે મોટી વહુએ ઘર લીંપવા માટે પીળી માટી લાવવા માટે બધી વહુઓને પોતાની સાથે ચાલવાનું કહ્યું. બધી વહુઓ પાવડો અને કોદાળી લઈને માટી ખોદવા લાગી. ત્યાં જ એકદમ એક સાપ નીકળ્યો જેને મોટી વહુ મારવા માંડી. નાની વહુ ઝડપથી તેની પાસે આવીને બોલી – તેને ન મારતાં તે તો નિર્દોષ છે. આથી મોટી વહુ એ તેને ન માર્યો. નાગ પણ બાજુ પર ખસી ગયો. નાની વહુએ સાપને કહ્યું કે ‘ અમે હમણાં જ પાછા ફરી રહ્યાં છે, તમે અહીંથી જશો નહી.’ આટલું કહીને તે બધા સાથે ચાલી નીકળી. અને પછી તો તે ઘરના કામકાજમાં સાપને આપેલું વચન પણ ભૂલી ગઈ.\nતેને જ્યારે બીજા દિવસે વાત યાદ આવી તો તે બધાને લઈને ત્યાં પહોંચી. અને સાપને ત્યાં જ બેસેલો જોઈને બોલી સાપભાઈ પ્રણામ. સાપ બોલ્યો ‘ તે મને ભાઈ કહ્યું છે તેથી જવા દઉં છું નહી તો ખોટી વાત કરવા માટે હું તને હમણાં જ ડંખ મારી દેતો. તે બોલી કે ભાઈ મારી ભૂલ થઈ ગઈ, મને માફ કરી દો. ત્યારે સાપ બોલ્યો કે સારું આજથી તું મારી બહેન છે, અને હું તારો ભાઈ છું, બોલ બહેન તારે શું જોઈએ છીએ તું માગીશ તે હું તને આપીશ. બહેન બોલી કે ભાઈ મારું કોઈ નથી. સારું થયું કે તમે મારા ભાઈ બની ગયાં.\nથોડાક દિવસો વીત્યા પછી સાપ માણસનું રૂપ લઈને આવ્યો અને બોલ્યો કે મારી બહેનને મોકલી આપો. બધાએ કહ્યું કે ‘ આનો તો કોઈ ભાઈ નથી. તો તે બોલ્યો હું તેનો દૂરનો ભાઈ છું. બાળપણથી જ હું બહાર જતો રહ્યો હતો. તેની વાત પર ભરોસો કરી ઘરના લોકોએ તેને મોકલી આપી. તેણે રસ્તામાં બહેનને કહ્યુ કે બહેન હું તે જ સાપ છું જેને તે ભાઈ બનીને આવવા કહ્યું હતું.પણ બહેન તું ગભરાઈશ નહીં. તને જ્યાં પણ ચાલવામાં તકલીફ પડે ત્યાં મારી પૂંછડી પકડી લેજે બહેન. બહેને પોતાના ભાઈ સાપના કહ્યાં અનુસાર તેમ જ કર્યુ અને થોડીજ વારમાં તેઓ સાપના ઘરે પહોંચી ગયા. બહેન જેવી સાપના ઘરે પહોંચી કે તરત જ ત્યાંનું ધન-ઐશ્વર્ય જોઈને બહેન ચકિત થઈ ગઈ.\nએક દિવસ સાપની માતાએ તે દીકરીને કહ્યું કે દીકરી હું એક કામથી બહાર જાઉં છું, તું તારા ભાઈને ઠંડુ દૂધ પીવડાવી દેજે. પરંતુ બહેન માતાએ કહેલી વાત ભૂલી ગઈ અને ભાઈને ગરમ દૂધ પીવડાવી દીધુ. ગરમ દૂધ પીવાના કારણે સાપનું મો બળી ગયું. સાપની માતાને ગુસ્સો આવ્યો પરંતુ સાપે માતાને ચૂપ રહેવા કહ્યું. અને પછી આ દીકરીને ઘણું-ધું સોનુ, ચાંદી, હીરા અને ઝવેરાત આપીને તેના સાસરિયે વળાવવામાં આવી.\nપોતાના પીયરથી આટલું બધું સોનુ લઈને આવેલી નાની વહુને જોઈને મોટી વહુને ઈર્ષા થઈ અને તે બોલી કે તારો ભાઈ તો ખૂબ ધનવાન છે. તારે તારા ભાઈ પાસેથી બીજું ધન પણ લેવું જોઈએ. સાપે આ વાત સાંભળીને પોતાની બહેનને વધારે ધન લાવી આપ્યુ. વધારે ધન આવેલું જોઈને મોટી વહુથી હજીય ન રહેવાયું અને તે બોલી કે દેરાણી આ કચરો કાઢવાની સાવરણી પણ સોનાની હોવી જોઈએ. સાપ ભાઈએ આ વાત સાંભળીને પોતાની બહેનને સાવરણી પણ સોનાની લાવી આપી.\nસાપે પોતાની બહેનને પિયરથી જ્યારે સાસરે વળાવી ત્યારે તેને એક સુંદર હીરામોતીનો હાર આપ્યો હતો. એક સમયે તે દેશની રાણીએ આ હારની ખૂબ પ્રશંસા સાંભળી અને રાણીને તે હાર પહેરવાની લાલસા જાગી. રાણીએ રાજાને કહ્યું કે રાજા શેઠની નાની વહુ જોડે જે હીરા-મોતીનો હાર છે તે જ હાર મને લાવી આપો. રાજાએ રાણીની માગણી સાંભળીને મંત્રીને હુકમ કર્યો કે જલદી જ શેઠના ઘરેથી તેની નાની વહુનો હાર લાવી આપો. શેઠજીએ ગભરાઈને તેની નાની વહુનો હાર તેની પાસેથી લઈને મંત્રીજીને આપી દીધો. નાની વહુને આ વાત જાણીને ખુબ દુઃખ લાગ્યું અને તેણે પોતાના ભાઈને યાદ કર્યો. ભાઈને યાદ કરતા જ ભાઈ આવ્યાં. બહેને ભાઈને કહ્યું કે ભાઈ દેશની રાણીએ મારો હાર છીનવી લીધો છે. તમે કંઈક એવું કરો કે જેનાથી રાણી જેવો હાર ગળામાં પહેરે કે તરત જ તે હાર સર્પ બની જાય. સાપે બહેનની વાત સાંભળી અને જેવો રાણીએ હાર પહેર્યો કે તરત જ તે હાર સાપ બની ગયો. આ જોઈને રાણી ગભરાઈ ગઈ અને સમગ્ર બનાવ અંગેની વાત રાજાને કરી. રાજાએ વાત સાંભળતા જ શેઠની નાની વહુને બોલાવી અને કહ્યું કે સાચું બોલ તે શું જાદુ કર્યું છે. શેઠની નાની વહુએ કીધું કે રાજા આ હાર એવો છે કે મારા ગળામાં રહે ત્યાં સુધી તે હીરાનો રહે અને જેવો બીજાના ગળામાં જાય કે તરત જ સાપ બની જાય. રાજાએ વહુના હાથમાં સાપ બનેલો હાર આપ્યો અને કહ્યું કે લે તું મારી સામે જ આને પહેરી બતાવ નાની વહુએ જેવો હારને ગળામાં નાખ્યો અને તરત જ સાપ બનેલો તે હાર ફરીથી હીરામોતીનો હાર બની ગયો.\nઆ દ્રશ્ય જોઈને રાજા પ્રસન્ન થયાં અને તે હાર શેઠના ઘરની નાની વહુને પાછો આપી દીધો. રાજાએ નાની વહુને હાર તો આપ્યો પરંતુ સાથે ઘણી સોનામહોરો પણ આપી. હવે એક સમયે નાની વહુ પાસે આવેલું આટલું બધું ધન જોઈને મોટી વહુને ઈર્ષા આવી અને તેણે તેના પતિની કાન ભંભેરણી કરી અને કહ્યું કે નાની વહુને પૂછો કે તે આટલું બધું ધન ક્યાંથી લાવે છે. પતિએ નાની વહુને કહ્યું કે બોલ તું આટલું બધું ધન ક્યાંથી લાવે છે. નાની વહુએ તરત જ પોતાના ભાઈને યાદ કર્યો. સાપભાઈ પ્રગટ થયાં અને પોતાની બહેન પર કોઈએ આંગળી ચીંધી હોવાથી તે ગુસ્સે થયાં અને બોલ્યા કે જે કોઈ વ્યક્તિ મારી બહેનના ચરિત્ર પર શંકા કરશે તેને હું ખાઈ જઈશ. નાની વહુના પતિને પોતે કરેલી ભૂલનો અહેસાસ થયો. નાની વહુનો પતિ પોતાની પત્નીના આ ભાઈને જોઈને ખુશ થયો અને તેણે સાપભાઈનો સત્કાર કર્યો. બસ આજ દિવસથી નાગપંચમીના તહેવારને ઉજવવામાં આવે છે અને સ્ત્રીઓ પોતાના ભાઈને સાપ માનીને તેની પૂજા કરે છે.


ગોંડલ નજીક ગુંદાળા પાસે અકસ્માતમાં પિતા-પુત્રનાં મોત – Gujarat 24 News\nHome/સૌરાષ્ટ્ર/રાજકોટ/ગોંડલ નજીક ગુંદાળા પાસે અકસ્માતમાં પિતા-પુત્રનાં મોત\nગોંડલ નજીક ગુંદાળા પાસે અકસ્માતમાં પિતા-પુત્રનાં મોત\nગોંડલ થી ગુંદાળા જતા માગઁ પર વહેલી સવારનાં સર્જાયેલ કાર અકસ્માતમાં મોટી પાનેલીનાં કર્મકાંડી વિપ્ર પિતા પુત્ર નાં મોત નિપજતાં પરીવાર માં કલ્પાંત મચી જવાં પામ્યો હતો.\nઅજાણ્યા વાહને ઠોકર મારતા ફ્રન્ટી કારનો બુકડો બની ગયો..\nગોંડલના ગુંદાળા નજીક વહેલી સવારે અજાણ્યા વાહને ફ્રન્ટીકારને ઠોકર મારી હતી. આ અકસ્માતમાં ફ્રન્ટીકાર પીઝું વળી ગઈ હતી અને કારમાં સવાર પિતા-પુત્રના મોત નિપજયા હતાં. મૃત્યુ પામેલા પિતા-પુત્ર ઉપલેટાના મોટીપાનેલી ગામના હોવાનું જાણવા મળ્યું છે.\nઅકસ્માતની જાણ થતાં જ ગોંડલ પોલીસનો સ્ટાફ ઘટના સ્થળે દોડી ગયો હતો. અને મૃતદેહને હોસ્પિટલ ખસેડવામાં તજવીજ કરી હતી. આ ઘટનામાં પોલીસે વધુ તપાસ શરૂ કરી છે.\nતેમનાં લગ્ન દોઢ વર્ષ પહેલાં થયા હતા અને પિતા સાથે કમઁકાંડ નું કામ કરતાં હતાં. પરીવારનાં મોભીસમાં પિતા પુત્રનાં મોત નિપજતાં પરીવારમાં કલ્પાંત મચી જવાં પામ્યો હતો.બનાવનાં પગલે ઘટનાં સ્થળે દોડી ગયેલ તાલુકા પોલીસે બન્ને મૃતદેહ સિવિલ હોસ્પિટલ ખસેડી તપાસ હાથ ધરીહતી.\nDC vs CSK: દિલ્હી કેપિટિલ્સે ચેન્નાઈ સુપર કિંગ્સને હરાવ્યું,શિખર ધવનની IPLમાં પ્રથમ સદી\nઓખા માંથી ઝડપાયો 2,200 લીટર ગેરકાયદેસર ડીઝલનો જથ્થો..\nરાજકોટમાં ઈલેક્ટ્રીક બસનું આગમન..\nગુજરાતમાં School Reopen નું કાર્ય તેજી થી આગળ વધી રહ્યું છે..\nપુષ્કર રિસોર્ટમાં ફરવા ગયેલ રાજકોટનો પરિવાર નદી કાંઠે ફસાયો; ગાંધીગ્રામ પોલીસ અને ફાયર બ્રિગેડની ટીમ દ્વારા રેસ્ક્યુ કરાયો..


રેડ ડ્રેસમાં ટ્રોલ થઇ દિશા પટાની, દિશાએ આપ્યો જડબાતોડ જવાબ | Direction Patani trolled in red dress, Direction gaveaanswer - Gujarati Oneindia\n8 min ago કિર્ગિસ્તાનની પ્રેગ્નેન્ટ મહિલાની બાળક સહિત દિલ્લીમાં હત્યા, અઢી વર્ષ પહેલા ભારતીય સાથે કર્યા હતા લગ્ન\n46 min ago India Corona Update : છેલ્લા 24 કલાકમાં 26,964 નવા કેસ, 186 દિવસ બાદ સૌથી ઓછા એક્ટિવ કેસ\n55 min ago તલાટી સહિત પંચાયત વિભાગની 16,400 જગ્યાઓ પર ભરતી\n| Published: Friday, March 13, 2020, 20:35 [IST]\nઅભિનેત્રી દિશા પટાણી તાજેતરમાં જ ફિલ્મ મલંગની સક્સેસ પાર્ટીમાં જોવા મળી હતી. તે અનિલ કપૂર અને આદિત્ય રોય કપૂર સાથે રેડ હોટ ડ્રેસમાં જોવા મળી હતી. દિશા પટાણીએ રેડ ડ્રેસમાં ફોટા ઈન્સ્ટાગ્રામ પર શેર કર્યા છે. આ ફોટા પર કેટલાક ટ્રોલરોએ અભિનેત્રીને ટ્રોલ કરી હતી. તે જ સમયે, દિશા પટાણીએ તાજેતરમાં એક હિન્દી વેબસાઇટ ઇન્ટરવ્યૂમાં ટ્રોલિંગ વિશે વાત કરી હતી.\nહિંદી વેબસાઇટ સાથે વાત કરતા દિશા પટાનીએ જણાવ્યું હતું કે શરૂઆતમાં જ્યારે તેને ટ્રોલ કરવામાં આવતી હતી ત્યારે તે ખરાબ લાગતી હતી અને તંગ પણ હતી. હવે તે આ બધાથી ઉપર આવી ગઈ છે. તેણી આગળ કહે છે કે હું મારી જાતે પોશાક પહેરું છું. શા માટે તેઓ ગંભીરતાપૂર્વક લે છે?\nહવે ફરી આ ફોટો પર ટ્રોલ\nદિશા પટાણીએ તાજેતરમાં રેડ ડ્રેસ આપ્યો હતો. કેટલાક યુઝર્સે આ તસવીર પર અભદ્ર ટિપ્પણીઓ પણ કરી હતી.\nદિશા પટાણીનો આ લુક ગઈરાત્રે મલંગ ફિલ્મની સફળતા પાર્ટીમાં જોવા મળ્યો હતો. તેણે રેડ વન પીસ સાથે બ્લેક હાઈ હીલ્સ પહેરી હતી.\nદિશા પટાણી આ ફિલ્મમાં આદિત્ય રોય કપૂર સાથે જોવા મળી હતી. આ ફિલ્મમાં અનિલ કપૂર અને કૃણાલ ખેમુ સહિત ઘણા સ્ટાર્સ જોવા મળ્યાં હતાં.\nમોહિત સુરીની રોમાંચક ફિલ્મ મલંગ પહેલા અઠવાડિયામાં 39.65 કરોડની કમાણી કરી હતી. ત્યારબાદ આ ફિલ્મ ટૂંક સમયમાં 50 કરોડની ક્લબમાં સામેલ થઈ હતી.\nરાધેમાં દિશા પટાણી\nભારત ફિલ્મ બાદ દિશા પટાણી ફરી એકવાર સલમાન ખાન સાથે જોવા મળશે. ઈદ પર રિલીઝ થનારી રાધેમાં દિશા પટાણી મુખ્ય ભૂમિકામાં હશે.\nઆ પણ વાંચો: લવલાઈફ વિશે દીપિકાએ કર્યો મોટો ખુલાસો, એક્સ બૉયફ્રેન્ડને પકડ્યો હતો રંગેહાથ\ndisha patani bollywood dress film answer દિશા પટાની ટ્રોલ બોલિવુડ ડ્રેસ ફિલ્મ\nDirection Patani trolled in red dress, Direction gaveaanswer\nStory first published: Friday, March 13, 2020, 20:35 [IST]


ચુકાદો : રાજકોટ :3વર્ષની બાળકી પર દુષ્કર્મ આચરી હત્યા કરનાર આરોપીને કોર્ટે ફાંસીની સજા ફટકારી | CN24NEWS\nHome રાજકોટ ચુકાદો : રાજકોટ :3વર્ષની બાળકી પર દુષ્કર્મ આચરી હત્યા કરનાર...\nચુકાદો : રાજકોટ :3વર્ષની બાળકી પર દુષ્કર્મ આચરી હત્યા કરનાર આરોપીને કોર્ટે ફાંસીની સજા ફટકારી\nરાજકોટ: રાજકોટ કોર્ટના જજ ડી.ડી. ઠક્કરે પોસ્કોના આરોપી રમેશ બચુભાઇ વેદુકીયાને ફાંસીની સજા ફકટારી છે. બે વર્ષ પહેલા ભાવનગર રોડ પર રમેશે3વર્ષની બાળકી સાથે દુષ્કર્મ આચર્યું હતું. બાદમાં પીટીસી ગ્રાઉન્ડમાં બાળકીની હત્યા કરી હતી. બે વર્ષ બાદ આ આરોપીને ફાંસીની સજા ફટકારવામાં આવી છે. 40 વર્ષ બાદ રાજકોટ કોર્ટમાં ફરી ફાંસીની સજા સંભળાવવામાં આવી છે. આરોપી, સરકારી વકીલ અને તમામ ડીસ્ટ્રીક્ટ કોર્ટમાં હાજર રહ્યા હતા. ફાંસીની સજા ફટકાર્યા બાદ સરકારી વકીલોએ એકબીજાને મો મીઠા કરાવ્યા હતા.\nઆરોપીએ વૃદ્ધાને લૂંટી તેની પણ હત્યા કરી હતી\nજિલ્લા સરકારી વકીલ એસ.કે. વોરાએ જણાવ્યું હતું કે, આરોપી રમેશ બચુભાઇ દુદકીયા છે. તેનો ગુનાહિત ઇતિહાસ એટલો ખરાબ છે. બે વર્ષ પહેલા બે દિવસ પહેલા મોટી ઉંમરના વૃદ્ધાને રિક્ષામાં બેસાડી લઇ ગયો હતો. વૃદ્ધાને જે જગ્યાએ જવાનું હતું તેને બદલે અન્ય જગ્યાએ લઇ ગયો અને તેણે પહેરેલા દાગીના લૂંટી લીધા હતા અને હત્યા કરી હતી. આ બનાવના બે દિવસ પછી જ બાળકીની ઘટના બની હતી. આરોપીને પકડવા માટે મધ્યપ્રદેશ સુધી પોલીસ દોડી હતી. પરંતુ સીસીટીવી ફૂટેજના આધારે પોલીસ આરોપીને ઝડપી લીધો હતો.\nબાળકી પર દુષ્કર્મ આચરી આરોપીએ માથુ છૂંદી હત્યા કરી હતી\nઆરોપી રમેશ રિક્ષા ચલાવતો હતો.9ઓગસ્ટ 2018ના રોજ રમેશે ભાવનગર રોડ પરથી ત્રણ વર્ષની બાળકીનું રિક્ષામાં અપહરણ કર્યું હતું. બાદમાં પીટીસી ગ્રાઉન્ડમાં લઇ જઇ બાળકીનું માથુ છૂંદી હત્યા કરી હતી. બાળકીનો પરિવાર મૂળ મધ્યપ્રદેશનો હતો. પીએમ બાદ બાળકીનો મૃતદેહ લઇ પરિવાર વતન જતો રહ્યો હતો.\nએક કલાકમાં બે વાર દુષ્કર્મ આચર્યું હતું\nએક કલાકમાં બાળકી પર બે વાર દુષ્કર્મ આચર્યું હતું. તેની હત્યા કરીને રમેશ પાછો ચુનારવાડ વિસ્તારમાં આવી ગયો અને ત્યાં આંટાફેરા કરવા લાગ્યો હતો. જે રિક્ષામાં બેસીને તે બાળકીને અમુલ સર્કલ લઈ ગયો હતો તે રિક્ષાચાલકે પણ આરોપીની ઓળખ કરી હતી. રિક્ષાચાલકે જ્યારે આરોપીને બાળકી વિશે પૂછ્યું તો તેણે જણાવ્યું કે આ છોકરી બીમાર છે. આરોપીએ બાળકીનો રેપ કર્યા પછી તેનો જીવ ન ગયો ત્યાં સુધી તેના માથા પર પથ્થર મારતો રહ્યો હતો. હત્યા કરી તે સ્થળે એક બ્લેન્કેટમાં તેને છૂપાવી અને ફરાર થઈ ગયો હતો.\nબાળકીની ઘટનાના બે દિવસ અગાઉ વૃદ્ધાની હત્યા કરી હતી\nબાળકીની ઘટનાના બે દિવસ અગાઉ એટલે કે7ઓગસ્ટ 2018ના રોજ પરાબજાર પાસેના કૃષ્ણપરામાં રહેતા 70 વર્ષના અસ્માબેન હાતિમભાઇ સાદીકોટ જૂની દરજી બજારમાં રહેતી તેની પુત્રી બતુલબેન યુસુફભાઇ વણાકના ઘરે ગયા હતા. બાદમાં પુત્રીના ઘરે પોણો કલાક રોકાયા બાદ બપોરના પોણા ત્રણેક વાગે આરોપીની રિક્ષામાં બેઠા હતા. અસ્માબેને હાથમાં સોનાની બંગડી, કાન અને નાકમાં સોનાના દાગીના પહેર્યા હોય આરોપીની નજર બગડી હતી અને રિક્ષા અવાવરૂ જગ્યાએ લઇ જઇ લૂંટ કરી અસ્માબેનની હત્યા કરી હતી. પરિવારને અસ્માબેનનો મૃતદેહ ત્રણ દિવસ બાદ મળ્યો હતો.\nPrevious articleસુરત : રેલવે સ્ટેશન પર લોકોના ટોળાં એકઠાં ન થાય માટે પ્લેટોફોર્મ ટીકિટના ભાવ 50 રૂપિયા\nNext articleમહેસાણા : રિક્ષા ઉપર લગાવેલા બાજના સ્ટીકર પરથી પોલીસે બે ઘરફોડિયા ઝડપ્યા\nરાજકોટ : માર્કેટ યાર્ડમાં3હજાર બોરી ડુંગળીની આવક, ખેડૂતોને મણે...\nરાજકોટ : ઝૂમાંથી સફેદ વાઘ અને વાઘણને ગાંધીનગર ઇન્દ્રોડા નેચર પાર્ક...


પિતૃપ્રેમ | Gujarati Inspirational Story | Niranjan Mehta\n5 mins 3305mins 330\nGujarati Story : #638 Gujarati Story Inspirational : #157\nદીકરી લગ્ન પ્રયત્ન સમજ માફી વર્તન સામાજિક પિતૃપ્રેમ કૌટુંબિક\nકાવ્યા અને કશ્યપના લગ્નની વિધિઓ સંપન્ન થઈ ગઈ હતી અને વિદાયવેળા આવી ગઈ હતી. એમના પ્રેમલગ્ન ન હતા પણ લગ્ન પહેલા બંનેએ એકબીજાને સમજવાનો પ્રયત્ન જરૂર કર્યો હતો. ભલે કાવ્યાનું કુટુંબ મધ્યમ વર્ગનું હતું તેમ છતાં કશ્યપના પિતાએ કાવ્યાની પૂરી તપાસ કરી ત્યારે લાગ્યું કે તે કશ્યપ અને તેના કુટુંબ માટે યોગ્ય કન્યા છે એટલે તેમણે લગ્ન પ્રસ્તાવ મંજૂર કર્યો હતો. તેમના વિચારો પણ આધુનિક હતા એટલે તેમણે કોઈ દહેજ પણ ન લેવાની જાણ કરી હતી. તેમ છતાં અવિનાશભાઈએ બને તેટલી જહેમત ઉઠાવી આ લગ્ન રંગેચંગે પતે તેવા પ્રયત્નો કર્યા હતા.\nમાતા પિતાની વિદાય લઈ કાવ્યા આવે તેની રાહ જોતો કશ્યપ કાર આગળ મિત્રો સાથે ઊભો હતો. કાવ્યા કાર તરફ આવી રહી હતી ત્યારે કશ્યપના મિત્રો સમીર અને મયંકની વાત તેનાં કાને પડી.\nસમીરે કશ્યપને કહ્યું કે તારા ઘરે જઈને કોઈ સારી હોટેલમાં જમવા જઈએ. અહી તો બધું ફિક્કું ફિક્કું હતું. મયંક બોલ્યો કે શાકમાં મસાલા ઓછા હતા એટલે સ્વાદ જેવું હતું જ નહીં. વળી પૂરી પણ ચવડ હતી એટલે તેમાં પણ મજા ન આવી. હવે કશ્યપે પણ સાથ પૂરાવ્યો કે તમારી વાત સાચી છે રસમલાઈ ખાધી પણ રસ જેવું કશું ન જણાયું. ત્યાર બાદ ત્રણેય ખડખડાટ હસ્યા.\nઆ બધી વાતો સાંભળી કારનો દરવાજો ખોલવા જતી કાવ્યા પાછી ફરી અને તેના પિતા પાસે આવીને બધા સાંભળે એમ કહ્યું કે મારે આ લગ્ન નથી કરવા. જાણે બોમ્બ ફાટ્યો હોય તેમ બધા ચમક્યા અને વિચારવા લાગ્યા કે એવું તે શું થયું કે આ છોકરી છેક છેલ્લી ઘડીએ આવી વાત કરે છે ?\nઅવિનાશભાઈને સમજ ન પડી કે કાવ્યા આમ કેમ કહે છે. પણ તે કશું પૂછે તે પહેલા કાવ્યાના સસરા મનોજભાઈ કાવ્યા પાસે આવ્યા અને બોલ્યા કે કાવ્યા બેટા શું થયું ? કેમ અચાનક આમ જોરથી બોલી ?\n‘પિતાજી, ખોટું ન લગાડતા પણ તમને ક્યાંથી ખબર હોય કે એક બાપની નજરમાં એક દીકરીનું સ્થાન શું છે કારણ તમારે તો કોઈ દીકરી નથી. અત્યાર સુધી મારા પપ્પાએ અને મમ્મીએ પોતાના સ્વપ્નોને દૂર રાખીને અમને બંને બહેનોને ભણાવી કાબેલ બનાવ્યા.’\nરડતા રડતા તે આગળ બોલી, ‘તમને કદાચ ખ્યાલ નહીં હોય પણ મારા લગ્નમાં કોઈ કમી ન રહી જાય એટલે કેટલાય દિવસોથી મારા મમ્મી પપ્પા મોડી રાત સુધી જાગીને લગ્નનું કેવું આયોજન કરવું જેથી આપના તરફથી આવનાર મહેમાનોને કોઈ તકલીફ ન પડે. ખાવાની વધુને વધુ વાનગીઓ અને સારી વાનગીઓ માટે તેમણે બહુ મહેનત કરી મેનુ બનાવ્યું હતું. તમને ખબર છે મારી માએ જે સાડી પહેરી છે તે કોઈ ખરીદીને નથી લાવી પણ તેની બહેન પાસેથી માંગીને લાવી છે જેથી લગ્નના ખર્ચમાં કસર રહી ન જાય. પપ્પાએ પણ બહુ મોંઘા કપડા ન લેતા સાદા પણ સુઘડ કપડાં લીધા હતા કારણ તેમની એક જ ઈચ્છા હતી કે હું ઉચ્ચ કુટુંબમાં જાઉં છું તો તેમના મનમાં કોઈ કડવાશ પેદા ન થાય. આ બધું કશ્યપ અને તેના મિત્રોના ખ્યાલમાં ક્યાંથી હોય ? કારણ કશ્યપને અને તેના મિત્રોને ફક્ત વાનગીઓમાં ખામી નજર આવી. અધૂરામાં પૂરૂ તેઓ ત્રણેય તે બાબત પર ખડખડાટ હસ્યા. મારા માટે આ હાસ્ય મારા પપ્પાના અભિમાનને ઠેસ પહોચાડે તેવું હતું.’\nઆટલું બોલતા કાવ્યા હાંફી ગઈ. અવિનાશભાઈ બોલ્યા, ‘બેટા આ તો બહુ ક્ષુલ્લક વાત છે.’\nતેમને અટકાવીને કાવ્યા બોલી, ‘ના પપ્પા, આ ક્ષુલ્લક બાબત નથી જેને મારા પપ્પાનો આદર નથી તે મારો આદર કદાચ ન પણ કરે. શું આ ખાવાની ચીજો વધુ મહત્વની છે કે હું ? શું આ બધું તમે બનાવ્યું છે કે તેની કચાશનો દોષ તમારા માથે ઢોળે છે ? તમે તનતોડ મહેનત કરી તમારી હેસિયતથી વધીને સારા કેટરર્સને શોધ્યો હતો. તેમાં છતાં તેમાં વાનગીઓમાં ખામી હોય તો તે માટે તે દોષિત છે નહીં કે આપ. આ બધું આં લોકોને નહીં સમજાય કારણ જે લોકો એક પત્ની લેવા આવ્યા હતા તે અત્યારે ખાવાની ચીજોમાં ખામી કાઢી રહ્યા છે.’\nઅવિનાશભાઈએ તેના માથે હાથ ફેરવ્યો અને બોલ્યા કે કાવ્યા બેટા તું વાતનું વતેસર કરી રહી છે. મને ગર્વ છે કે હું તારા જેવી પુત્રીનો પિતા છું. પણ આમ આ લગ્ન ફોક કરવા તે યોગ્ય નથી. સૌ સારા વાના થશે અને આ લોકો પણ તારી વાત સમજશે એટલે તું આ લોકોને માફ કરી દે, તને મારા સમ.’\nદૂરથી આ બધું સાંભળી રહેલ કશ્યપ અવિનાશભાઈ પાસે આવ્યો અને રડતા સ્વરે બોલ્યો કે પપ્પા મને માફ કરી દો. મને મારી ભૂલ સમજાઈ ગઈ. કાવ્યાને હું ચાહું છું અને સમજુ છું. અમે લગ્ન પહેલા એકબીજાના વિચારોની આપલે કરી હતી અને એકબીજાને સમજવાનો પ્રયત્ન પણ કર્યો હતો. તેમ છતાં મારા દોસ્તોની વાતમાં હું આવી ગયો અને બોલાઈ ગયું. અમારે આવું વર્તન નહોતું કરવું જોઈતું. તેમના વતી પણ હું માફી માંગુ છું. તે જ વખતે સમીર અને મયંક પણ કાવ્યા પાસે આવ્યા અને હાથ જોડીને કહ્યું કે ભાભી અમને માફ કરી દો. અમે તમારી લાગણી સાથે જે રમત કરી છે તે અક્ષમ્ય છે તેમ છતાં અમે માફી માંગીએ છીએ.\nમનોજભાઈએ હવે કાવ્યાના માથે હાથ ફેરવ્યો અને બોલ્યા, ‘કાવ્યા બેટા, હું તો વહુ લેવા આવ્યો હતો પણ ભગવાન કેટલો કૃપાળુ છે કે તેણે મને કે જે એક દીકરી વગરનો બાપ છે તેને દીકરીની કિંમત સમજાવી દીધી અને મને તારા જેવી દીકરી આપી. લાગે છે કે અત્યાર સુધી ઈશ્વરે મને કોઈ દીકરી નહોતી આપી કારણ મારા નસીબમાં તારા જેવી સુશીલ અને ગુણીયલ દીકરી લખાઈ હશે. હવે આ નાલાયકોને માફ કરી દે. હું હાથ જોડું છું કે મારી દીકરી કાવ્યા મારી પાસે મારા ઘરે આવી જાય. આટલું કહી તેમણે હાથ જોડી માથું નમાવ્યું.\nકાવ્યાએ તરત મનોજભાઈના હાથ પકડી લીધા અને તેમના પગે પડી બોલી કે ના પપ્પા તમારે માફી માંગવાની જરૂર નથી. જે ગુનેગાર છે તે બધાને પોતાની ભૂલ સમજાઈ ગઈ છે અને ખરા દિલથી મારા પપ્પાની માફી માંગી છે પછી તમે આમ કરીને મને વધુ ન શરમાવો. હવે આજથી તમે મારા પપ્પા એટલે તમારી સાથે મને આવવાનો કોઈ વાંધો નથી. તમે મને એક વહુ તરીકે નહીં પણ દીકરી તરીકે અપનાવી છે તે મારૂં અહોભાગ્ય. આમ કહી તે કાર તરફ ગઈ એટલે કશ્યપ પણ તેની સાથે જોડાયો અને તેનો હાથ પકડી હળવેથી દબાવ્યો, કાવ્યાએ તેની તરફ જોઈને એક આછું સ્મિત આપ્યું.\nઆવી સુશીલ કન્યાનું આવું રૂપ જોઈ કાવ્યાના માતા પિતાની આંખમાં આંસુ આવ્યા જે તેમણે સંતાડવા નાકામયાબ પ્રયાસ કર્યો.


અનુપમા સિરીયલ જોતા હોવ તો જોઇ લો અંદરનો ફોટો, આ ફર્સ્ટ લુક સામે આવતા જ હવે થશે... - News Gujarat\nઅનુપમા સિરીયલ જોતા હોવ તો જોઇ લો અંદરનો ફોટો, આ ફર્સ્ટ લુક સામે આવતા જ હવે થશે…\nસિરિયલ અનુપમામાં નવા ટ્વીસ્ટ સાથે થશે અપૂર્વ અગ્નિહોત્રીની એન્ટ્રી, એક્ટરનો ફર્સ્ટ લુક આવ્યો સામે.\nહાલમાં જ ટીવીની હિટ સિરિયલ અનુપમાની લીડ એક્ટ્રેસ રૂપાલી ગાંગુલીની સાથે સાથે શોના ઘણા કલાકારો કોરોના વાયરસની ઝપેટમાં આવી ગયા હતા, જેની શો પર ઘણી અસર જોવા મળી. જો કે કોરોનાને મ્હાત આપીને રૂપાલી ગાંગુલી અને સુદ્ધાંશું પાંડે શૂટિંગ પર પરત ફર્યા છે. એવામાં શોને લઈને એક મોટી ખબર સામે આવી રહી છે, જે અનુસાર જણાવવામાં આવી રહ્યું છે કે એકટર અપૂર્વ અગ્નિહોત્રીની સિરિયલ અનુપમામાં નવા ટ્વીસ્ટ સાથે એન્ટ્રી થઈ શકે છે. શોમાંથી એક્ટરનો ફર્સ્ટ લુક સામે આવ્યો છે જેને દર્શકો ખૂબ જ પસંદ કરી રહ્યા છે.\nઅપૂર્વ અગ્નિહોત્રીને અનુપમ સિરિયલમાં જલ્દી જ નવા ટ્વીસ્ટ સાથે જોઈ શકાશે. શોના નિર્માતાઓએ એક્ટરનો ફર્સ્ટ લુક સોશિયલ મીડિયા પર શેર કર્યો છે. અપૂર્વની ઝલક બતાવતા શોના નિર્માતાઓએ જે વિડીયો શેર કર્યો છે એમાં એક્ટરની દાઢીની સાથે લાંબા વાળમાં દેખાઈ રહ્યા છે. એ સાથે જ કેપ્સનમાં લખ્યું છે કે “ડૉ અદ્વૈત ખન્ના. અનુપમાની જિંદગીમાં કયો નવો વળાંક આવ્યો છે? જોતા રહો અનુપમાં સોમવારથી શનિવાર રાત્રે 10 વાગે સ્ટાર પ્લસ પર”\nવાત જાણે એમ છે કે રૂપાલી ગાંગુલી અને સુધાંશુ પાંડે અનુપમાં સીરિયલના પહેલા એપિસોડ પછીથી જ ટીવીની ટીઆઈપી પર રાજ કરી રહ્યા છે પણ હવે શોમાં અપૂર્વ અગ્નિહોત્રીના રૂપમાં એક નવી એન્ટ્રી થવાની છે. ભલે શોના નિર્માતાઓએ અપૂર્વનો ફર્સ્ટ લુક જાહેર કર્યો છે પણ એમના કેરેકટર વિશે હાલ કોઈ ઓફિશિયલ અનાઉન્સમેન્ટ નથી કરવામાં આવ્યું પણ એ પહેલાં સામે આવેલા રિપોર્ટ્સ અનુસાર અપૂર્વને શોમાં રૂપાલીના પ્રેમ તરીકે બતાવવાની ખબર હતી. આ શોની સાથે અપૂર્વ ત્રણ વર્ષના લાંબા બ્રેક પછી ટીવી સ્ક્રીન પર પરત ફરી રહ્યા છે.\nએક અખબારને આપેલા ઈન્ટરવ્યુમાં અપૂર્વએ એમ પણ કહ્યું કે મારી ભૂમિકાથી અનુપમા અને શાહ પરિવારના જીવનમાં અનેક ટ્વિસ્ટ આવશે. મેં આ રોલ સ્વીકાર્યો કારણ કે તેની પાછળ અનેક કારણ છે. મારી ભૂમિકાના અનેક લેયર છે.\nઅપૂર્વનું કહેવું છે કે તેને જ્યારે અનુપમાની ઓફર મળી તો તે ઠુકરાવી શક્યો નહીં કારણ કે રાજન શાહી ટીવી ઈન્ડસ્ટ્રીના ટોપ પ્રોડ્યુસર છે. આ સીરિયલને ના પાડવાનું કોઈ કારણ નહતું. અપૂર્વએ ગુજરાતમાં આ સીરિયલનું શુટિંગ પણ શરૂ કરી દીધુ છે. મહારાષ્ટ્રમાં કોરોનાનો જબરદસ્ત પ્રકોપ હોવાના પગલે સરકારે લોકડાઉન જેવા પ્રતિબંધો લાગુ કર્યા છે. ત્યારબાદ અનેક સીરિયલ્સના લોકેશન બદલાઈ ગયા અને અનુપમા પણ તેમાંથી જ એક છે. હાલ આ સીરિયલનું શુટિંગ ગુજરાતના વાપીમાં ચાલુ છે\nતમને જણાવી દઈએ કે અપૂર્વ અગ્નિહોત્રી ટીવીની સાથે સાથે મોટા પડદા પર પણ નામ કમાઈ ચુક્યા છે. એમને વર્ષ 1997માં આવેલી ફિલ્મ પરદેશમાં શાહરૂખ ખાન સાથે જોવામાં આવ્યા હતા જેનું નિર્દેશન સુભાષ ઘાઇએ કર્યું હતું. એ સિવાય એમને અરમાન સુરીના પાત્રમાં ટીવી સિરિયલ જસસી જેસી કોઈ નહીમાં પણ જોવામાં આવ્યા છે. વર્ષ 2013માં એમને પોતાની પત્ની શિલ્પા સકલાની સાથે બિગ બોસ 7માં ભાગ લીધો હતો.\n← 77 વર્ષીય આ દાદીએ પૌત્રને સાથે આપીને હોમમેડ ગુજરાતી ફૂડનું કર્યુ સ્ટાર્ટઅપ, જે આજે પહોંચી ગયા ટોપ પર, કમાણી તો જાણો\nલોકો ટપોટપ મરી રહ્યા છે અને હોસ્પિટલની નર્સે આદર્યું આવું કામ, BFએ પણ માનવતા નેવે મૂકીને આપ્યો સાથ સહકાર →\nમાસ્ક પહેરીને ટાઈગર શ્રોફે ભૂક્કા કાઢી નાંખ્યા, ખતરનાક સ્ટંટ કરતો વીડિયો જોઈને લોકોના રૂવાડાં ઉભા થઈ જશે


PAYTMમાં KYC કરવાના બહાને ગઠીયાએ વૃધ્ધના ખાતા માંથી 16.73 લાખ ઉપાડી લીધા – Crimeshow24\nઅમદાવાદઃ પેટીએમ કંપનીથી બોલુ છું… કેવાયસી કરવાનું બાકી છે તેમ કહીને ગઠીયાએ વૃધ્ધના ખાતા માંથી 16.73 લાખ રુપિયા ઉપાડી લેતા મામલો સાયબરક્રાઇમમાં પહોચ્યો છે. ગઠીયાએ વૃધ્ધને વિશ્વાસમાં લઇને કેવાયસી કરવા માટે ઇન્ટરનેટ બેંકીગનો લોગીન આઇડી પાસવર્ડ લઇને આ ચિંટીગ આચ્યુ છે.\nમણીનગર પુર્વમાં આવેલી જયશુભલક્ષ્મી સોસાયટીમાં રહેતા અને નિવ્રૃત જીવન ગુજારતા 84 વર્ષિય કૌશીકરાય ભાશકરરાવ દેસાઇએ સાયબર ક્રાઇમ પોલીસ સ્ટેશનમાં 16.73 લાખની ચિંટીગની ફરિયાદ કરી છે. કૌશીકરાયે મણીનગરની એક્સીસ બેંકમાં ખાતુ ખોલાવ્યુ હતું તથા પત્નિ રમાબેનનું પણ ખાતુ ખોલાવ્યુ હતું જેમાં તે બચત કરતા રુપિયા જમા કારવતા હતા. તારીખ 11 ડીસેમ્બરના રોજ કૌશિકરાય તેમના ધરે હાજર હતા ત્યારે બપોરે સવા ચાર વાગ્યાની આસપાસ તેમના મોબાઇલ પર એક ફોન આવ્યો હતો. ફોન કરનારે તેની ઓળખ રધુકુમાર કુશવાહ બતાવી હતી અને તે પેટીએમ થી બોલતા હોવાનું જણાવ્યુ હતું. કૌશિકરાય પેટીએમનો ઉપયોગ કરતા હોવાથી ફોન કરનાર રધુકુમાર કુશવાહે કેવાયસી કરવાનું બાકી હોવાનું જણાવ્યુ હતું. તેને વધુમાં જણાવ્યુ હતુંકે જો પેટીએમનું કેવાયસી નહી કરાવતો તો તે બંધ થઇ જશે.\nકૌશિકરાય દવાઓના બીલ ચુકવવામાં તેમજ અન્ય બીલ પેમેન્ટ કરવામાં પેટીએમનો વધુમાં વધુ ઉપયોગ કરતા હોવાથી તેમને રધુકુમાર કુશવાહની વાત માની લીધી હતી અને કેવાયસી કરવા માટે તૈયાર થઇ ગયા હતા. રધુકુમાર કુશવાહે ગુગલ પ્લેય સ્ટોરમાંથી કેવાયસી પેટીએમ ડાઉનલોડ કરવા માટે કૌશિકરાયને કહ્યુ હતું જેમા તેમને એપલીકેશન સર્ચ કરી હતી જોકે એપલીકેશન સર્ચ થઇ નહી. જેથી રધુકુમારે કૌશિકરાને લેપટોપ યુઝ કરતા હોવ તો તેમાથી પ્રોસેસ કરવાનું કહ્યુ હતું. કૌશિકરાયે લેપટોપ શરુ કર્યા બાદ રધુકુમારે ટીમવ્યુઅર યુઝ કરતા હોવાનું પુછ્યુ હતું.\nકૌશિકરાય ટીમવ્યુઅર યુઝ કરતા હોવાનું જણાવતા તેને9આકડાનો કોર્ડ માંગ્યો હતો જેથી કૌશિકરાયે તેમને કોર્ડ આપી દીધો હતો. જોકે રધુકુમારે9આકડાનો કોર્ડ નહી ચાલે દસ આંકડાનો કોર્ડ આપવો પડશે તેમ કહીને ટીમવ્યુઅરનો એક્સેસ લેવાનો પ્રયત્ન કર્યો હતો જેક ટેકનીકલ કારણોસર રધુકુમારને ટીમવ્યુઅર એક્સેસ કરી શક્યો નહી. કૌશિકરાયને ઓનલાઇન કેવાયસી નહી થતુ હોવાથી બેંકમાં જઇને કરાવી દેવાનું રધુકુમારને જણાવ્યુ હતું જેથી તેને વિશ્વાસ જીતવા માટે કહ્યુ હતુંકે પેટીએમ કંપ કંપની તરફથી કેવાયસી પ્રોસેસ ઓનલાઇન કરવાજ નિમણૃક કરવામાં આવી છે જેથી સિનિયર સિટીઝનને હેરાનગતી ના થાય અને બેંકમાં જવાની જરુર પડે નહી.\nરધુકુમારે અલગ અલગ વાતો કરીને કૌશિકરાયનો વિશ્વાસ કેળવ્યો હતો અને ઇન્ટરનેટ બેંકીગ વાપરતા હોવાથી તેના થકી કેવાયસીની પ્રોસેસ થઇ શકે છે તેમ કહ્યુ હતું. કૌશિકરાય એક્સીસ બેંકની ઇન્ટરનેટ બેંકીગ વાપરતા હોવાનું કહ્યુ હતું જેથી રધુકુમારે યુઝર આઇડીને પાસવર્ડ માંગ્યો હતો. કૌશિકરાયે પહેલા યુઝર આઇડી અને પાસવર્ડ આપવાનો ઇન્કાર કરી દીધો હતો. રધુકુમારે કૌશિકરાયને બાહેધરી આપી હતીકે યુઝર આઇડી પાસવર્ડથી કોઇ નુકશાન નહી થાય અને બેંકમાં ગયા વગર કેવાયસી ની પ્રોસેસ થઇ જશે.\nકૌશિક રાયે વિશ્વાસ કરીને ઇન્ટરનેટ બેંકીગના યુઝર આઇડીને પાસવર્ડ આપી દીધો હતો જેમા રધુકુમારે ત્રણ સવાલો પુછ્યા હતા જેનો જવાબ કૌશિકરાયે આપ્યો હતો અને ત્યારબાદ મોબાઇલ પર આવેલ સિક્યુરીટી કોર્ડ પણ આપી દીધો હતો. ત્યારબાદ પેટીએમમાં જુદીજુદી લીમીટ રાખવાનું કહીને ઓટીપી નંબર પણ કૌશિકરાયે આપી દીધા હતા. ઓટીપી આપવાની સાથેજ રધુકુમારે કૌશિકરાય અને તેમની પત્નિના ખાતા માંથી 16.73 લાખ રુપિયા ઉપાડી લીધા હતા. સાયબરક્રાઇમ પોલીસ સ્ટેશને આ મામલે ગુનો દાખલ કરીને તપાસ શરુ કરી છે\nકાશ્મીર સ્ટાઈલથી અમદાવાદમાં તોફાનીઓનો મોઢે રૂમાલ બાંધી પથ્થરમારોઃ પુર્વઆયોજીત કાવતરુ?


Cold snap disrupts public life in Surendranagar district, city chills with 14 degree temperature | સુરેન્દ્રનગર જિલ્લામાં ઠંડીના ચમકારા વચ્ચે જનજીવન ખોરવાયું, શહેર 14 ડિગ્રી તાપમાન સાથે ઠંડુગાર બન્યું - Divya Bhaskar\nCold Snap Disrupts Public Life In Surendranagar District, City Chills With 14 Degree Temperature\nકાતિલ ઠંડીનો ચમકારો:સુરેન્દ્રનગર જિલ્લામાં ઠંડીના ચમકારા વચ્ચે જનજીવન ખોરવાયું, શહેર 14 ડિગ્રી તાપમાન સાથે ઠંડુગાર બન્યું\nસુરેન્દ્રનગર જિલ્લામાં ઠંડીના ચમકારા વચ્ચે જનજીવન ખોરવાયું\nઠંડીના કારણે લખતરના ડેરવાળા ગામમાં 200 બગલાઓના મોત, મૃતદેહો તળાવમાં તરતા નજરે પડ્યાં\nકુતરાઓ અને માછલીઓ અમુક બગલાઓના મૃતદેહ ખાઈ જતાં અરેરાટી\nવાતાવરણમાં 38% ભેજનું પ્રમાણ નોંધાયું, શિયાળુ પાકને ફાયદો થવાની શક્યતાઓ\nલોકોએ ગરમ કપડાં અને તાપણાંનો સહારો લીધો, બજારો-રસ્તાઓ સૂમસાન\nસુરેન્દ્રનગર જિલ્લામાં ઠંડીએ જોર પકડ્યું છે. તેવા સંજોગોમાં જિલ્લાના તાપમાન ઘટાડો જોવા મળ્યો છે. ઉલ્લેખનીય છે કે, આજે વહેલી સવારથી સુરેન્દ્રનગર જિલ્લામાં ઠંડી પડતાં જનજીવન ખોરવાઈ જવા પામ્યું છે, સુરેન્દ્રનગર શહેરની બજારો વહેલી સવારથી ઠંડીના કારણે સુમસામ નજરે પડી છે. સુરેન્દ્રનગર શહેરમાં સરેરાશ તાપમાન 14 ડિગ્રી જેટલું નોંધાવા પામ્યું છે.\nસુરેન્દ્રનગર જિલ્લામાં એક જ રાત્રિમાં ફરી 8 ડિગ્રી જેટલું તાપમાન નીચે આવ્યું છે. જેને લઇને સમગ્ર પંથકમાં ઠંડીનું મોજુ ફરી વળવા પામ્યું છે. તેવા સંજોગોમાં જનજીવન પર અસર થઇ છે. પશુ-પક્ષીઓને પણ અસર જોવા મળી રહી છે. ઉલ્લેખનીય છે કે, રાત્રિ દરમિયાન લોકો તાપણાનો સહારો લઇ અને ઠંડીથી બચવાના પ્રયાસ હાથ ધરવામાં આવતા હોવાનું જાણવા મળ્યું છે. સુરેન્દ્રનગર શહેરના ગ્રામીણ વિસ્તારોમાં ફરી એક વખત ઠંડીના ચમકારાએ જોર પકડતાં લોકોને ઘરમાં રહેવાની નોબત સર્જાઇ છે. તેવા સંજોગોમાં શિયાળુ પાકને ફાયદો થવાની શક્યતાઓ પણ ઠંડીએ જોર પકડતા દેખાઈ રહી છે.\nસુરેન્દ્રનગર જિલ્લામાં કાતિલ ઠંડીનો ચમકારો જોવા મળી રહ્યો છે. તેવા સંજોગોમાં જનજીવન ખોરવાઇ જવા પામ્યું છે અને 12 વાગ્યા બાદ સુરેન્દ્રનગર શહેરના રસ્તા ખુલ્લા થવા પામ્યા છે. તેવા સંજોગોમાં સુરેન્દ્રનગર જિલ્લામાં 14 ડિગ્રી તાપમાન નોંધાવા પામ્યું છે. ત્યારે લખતર તાલુકાના ડેરવાડા ગામે એક જ રાત્રિમાં 200થી વધુ બગલાના મોત નીપજ્યાં છે. જેને લઈને જીવદયા પ્રેમીઓમાં શોકનું મોજુ ફરી વળ્યું છે. તંત્રને આ બાબતની જાણકારી થતાં ઘટનાસ્થળે દોડી ગયું હતુ.\nબગલાઓના મૃતદેહ માછલીઓ અને કુતરાઓ ખાઈ ગયા\nસુરેન્દ્રનગર જિલ્લામાં ઠંડીના ચમકારા વચ્ચે પશુ-પક્ષીઓના જનજીવન પણ ખોરવાયા છે. તેવા સંજોગોમાં સુરેન્દ્રનગર જિલ્લાના લખતર તાલુકાના ડેરવાડા ગામે ઠંડીના કારણે એક જ રાત્રી 200થી વધુ બગલાઓના મોત નીપજ્યા હતા. ત્યારે આ બગલાના મૃતદેહ તળાવમાં તરતા નજરે પડ્યા છે. ત્યારે કુતરાઓ અને માછલીઓ અમુક બગલાઓના મૃતદેહ ખાઈ ગયા હોવાના દૃશ્યો પણ સામે આવ્યા છે. જેને લઇને અરેરાટી ફેલાઈ હતી.\nસુરેન્દ્રનગર જિલ્લામાં કોલ્ડ વેવની પરિસ્થિતિ\nસુરેન્દ્રનગર જિલ્લામાં કોલ્ડ વેવની પરિસ્થિતિ સર્જાઇ છે. તાપમાનનો પારો સતત ગગડતો નજરે પડી રહ્યો છે. 14 ડિગ્રી તાપમાન થઇ જતાં વાતાવરણમાં પણ 38% ભેજનું પ્રમાણ નોંધાયું છે. ત્યારે હાલમાં સુરેન્દ્રનગર જિલ્લો ઠંડોગાર બની જવા પામ્યો છે. લોકો ઘરમાં રહેવાનું પસંદ કરી રહ્યા છે. રાત્રી દરમ્યાન તાપણાનો સહારો લઇ અને લોકો ઠંડી ઉડાડી રહ્યા છે. તેવા સંજોગોમાં સુરેન્દ્રનગર જીલ્લાનું જનજીવન ઠંડીના કારણે ખોરવાઇ જવા પામ્યું છે. રજાના દિવસોમાં શહેરી વિસ્તારના રસ્તાઓ પણ સુમસામ નજરે પડી રહ્યા છે.\nહજુ3દિવસ ઠંડી જોર પકડશે : હવામાન તંત્ર\nસુરેન્દ્રનગર હવામાન તંત્ર દ્વારા જણાવવામાં આવ્યું છે કે, હજુ પણ આગામી ત્રણ દિવસ ઠંડીનું જોર રહેશે અને 14 ડિગ્રી કરતાં પણ નીચે તાપમાન જવાની શક્યતાઓ વર્તાઈ રહી છે. તેવા સંજોગોમાં હજુ પણ આગામી દિવસોમાં વધુ ઠંડી જોર પકડશે. જેને લઇને લોકો પણ સતર્ક રહે, ગરમ કપડાં પહેરે અને બને ત્યાં સુધી ઘરની બહાર કામ સિવાય ના નીકળે અને ઠંડીથી બચે તે જરૂરી બન્યું છે.\nદક્ષિણ આફ્રિકા61-0 (9.3)\n5.60 rpo એ દક્ષિણ આફ્રિકાને 243 બોલમાં 227 રનની જરૂર છે


સુરેન્દ્રનગરઃ3હવસખોર આધેડે 18 વર્ષની યુવતીને સરકારી સ્કૂલમાં લઈ જઈ વારંવાર બાંધ્યા શરીર સંબંધ, યુવતી થઈ ગઈ પ્રેગનન્ટ ને........ - mojilomanas.in\nસુરેન્દ્રનગરઃ3હવસખોર આધેડે 18 વર્ષની યુવતીને સરકારી સ્કૂલમાં લઈ જઈ વારંવાર બાંધ્યા શરીર સંબંધ, યુવતી થઈ ગઈ પ્રેગનન્ટ ને……..\nFebruary 8, 2022 AdminLeaveaComment on સુરેન્દ્રનગરઃ3હવસખોર આધેડે 18 વર્ષની યુવતીને સરકારી સ્કૂલમાં લઈ જઈ વારંવાર બાંધ્યા શરીર સંબંધ, યુવતી થઈ ગઈ પ્રેગનન્ટ ને……..\nસુરેન્દ્રનગર જિલ્લાના ચોટીલા વિસ્તારમાં બનેલી એક અત્યંત આઘાતજનક અને ઘૃણાસ્પદ ઘટનામાં ત્રણ હવસખોર આધેડે એક માનસિક બિમાર યુવતીને સરકારી સ્કૂલમાં લઈ જઈને વારંવાર શરીર સુખ માણ્યું હતું. આ હેવાનિયતના કારણે સગર્ભા બની ગયેલી માનિસક બિમાર યુવતી બે દિવસ પૂર્વે કુંવારી માતા બની હતી. આ યુવતીએ ચોટીલા હોસ્પિટલમાં પુત્રને જન્મ આપ્યો હતો.\nયુવતી પર ગામના જ ત્રણ નરાધમ પ્રૌઢે અવારનવાર બળાત્કાર ગુજાર્યો હોવાનો પરિવારે આક્ષેપ કરીને પોલીસ ફરિયાદ નોંધાવી હતી. પોલીસે ત્રણેય પ્રૌઢ હવસખોરોને ઝડપી લઇવે તેમની સામે બળાત્કાર સહિતની આકરી કલમો લગાવીને તપાસનો ધમધમાટ શરૂ કર્યો છે.\nઆ ઘટનાની વિગત એવી છે કે, બે દિવસ પહેલાં એટલે કે શનિવારે બે દિવસના નવજાત બાળકને રાજકોટની કે.ટી.ચિલ્ડ્રન હોસ્પિટલમાં દાખલ કરવામાં આવ્યું હતું. આ બાળકના નામ પાછળ તેની માતાનું નામ હોસ્પિટલમાં લખાવવામાં આવ્યું હતું તેથી હોસ્પિટલે તેના પિતા વિશે પૂછપરછ કરતા તેમણે કહ્યું કે, યુવતીની મા બળાત્કારનો ભોગ બની છે.\nહોસ્પિટલ સત્તાવાળાઓએ પોલીસને જાણ કરતાં બાળકને હોસ્પિટલે લઇને આવનાર તેની નાનીએ પોલીસ સમક્ષ કહ્યું હતું કે, બાળકની માતા 18 વર્ષની છે અને કુંવારી છે. આ યુવતી માનસિક રીતે પણ બિમાર છે. આઠ મહિના પૂર્વે યુવતીને ગામમાં આવેલી સરકારી સ્કૂલના બાથરૂમમાં લઇ જઇ ગામમાં જ રહેતા આંબા, માધા અને કાનાએ શરીર સુખ માણ્યું હતું. એ પછી આ ત્રણેયે અવારનવાર યુવતીને લઇ જઇ તેની સાથે શરીર સંબંધ બાંધતા યુવતી કુંવારી માતા બની હતી.\nઆ અંગે રાજકોટ પોલીસે જાણ કરતાં ચોટીલા પોલીસ ગામમાં દોડી ગઇ હતી. યુવતી પર બળાત્કાર ગુજારનારા ત્રણેય નરાધમોને ઉઠાવી લીધા હતા. યુવતીની બહેને કહ્યું હતું કે, કુંવારી માતા બનનાર યુવતી છ બહેન અને એક ભાઇમાં ચોથો નંબર છે અને માનસિક બીમાર છે. ત્રણેય આરોપી પૈકી કાનો અને માધો પ્રૌઢ છે તેમના ઘરે પૌત્ર-પૌત્રી પણ છે. મોટી ઉંમરના હોવા છતાં ત્રણેય હેવાને યુવતીની બિમારીનો ગેરલાભ ઉઠાવી તેના પર અનેક વખત બળાત્કાર ગુજાર્યો હતો.\nમહિલાને 23 વર્ષ નાના યુવક સાથે બંધાયા શરીર સંબંધ, પ્રેમિકાના ઘરે જ પડ્યો રહી કરતો જલસા, એક દિવસ પ્રેમિકાને પૂર્વ પતિ સાથે જોઈ ગયો ને…….\nસુરતમાં ખ્યાતનામ બિલ્ડરના તેની જ પુત્રવધુ સાથેની નગ્ન તસ્વીરો વાયરલ, તપાસ કરી તો…


ગુજરાત વિધાનસભાની ચૂંટણી ડિસેમ્બરમાં યોજાશે:ચૂંટણી પંચ | Jaihind Daily\nગુજરાત વિધાનસભાની ચૂંટણી ડિસેમ્બરમાં યોજાશે:ચૂંટણી પંચ\nગુજરાત વિધાનસભાની ચૂંટણીઓને અનુલક્ષીને કેન્દ્રીય ચૂંટણી પંચની ટીમ ગુજરાતની બે દિવસની મુલાકાતે આવી હતી. જે દરમ્યાન ચૂંટણી પંચના અધિકારીઓએ વિવિધ રાજકીય પક્ષોના આગેવાનો, પ્રતિનિધિઓ અને સરકારી અધિકારીઓ તથા સત્તાધીશો સાથે મહત્વપૂર્ણ ચર્ચા વિચારણા કરી હતી.\nકેન્દ્રીય ચૂંટણી પંચે ગુજરાત વિધાનસભાની ચૂંટણીઓ મુક્ત અને વાજબી વાતાવરણમાં યોજવાની કટિબધ્ધતા વ્યકત કરી હતી અને સ્પષ્ટ કરી દીધુ હતું કે, ગુજરાત વિધાનસભાની ચૂંટણી ડિસેમ્બર મહિનામાં જ યોજાશે. કેટલા તબક્કામાં ચૂંટણી યોજાશે તે અમે પછી સ્પષ્ટ કરીશું. મુખ્ય ચૂંટણી કમિશનર એ.કે.જયોતિએ એ પણ સ્વીકાર્યું હતું કે, સોશ્યલ મીડિયાનો જે મીસયુઝ થાય છે તેની સામે કંઇપણ થઇ શકે તેમ નથી, તેની પર પ્રતિબંધ લાદી શકાય નહી.\nમુખ્ય ચૂંટણી કમિશનર જયોતિએ એક મહત્વના મુદ્દા પરત્વે ધ્યાન દોર્યું હતું કે, વિવિધ રાજકીય પક્ષો અને અન્ય લોકો તરફથી ચૂંટણી દરમ્યાન મતદાનનો સમય વધારવા મહત્વની રજૂઆત મળી છે તે અંગે ઉપરના લેવલે ચર્ચા વિચારણા કર્યા બાદ નિર્ણય લેવામાં આવશે. ગોવા પછી ગુજરાત દેશમાં પ્રથમ એવું રાજય છે કે, જયાં ઇવીએમ મશીનની સાથે વીવીપેટનો પણ ઉપયોગ થશે. મતદાન બાદ વિવાદીત પરિસ્થિતિમાં જરૂર પડશે તો જ વીવીપેટની સ્લીપની ગણતરી હાથ ધરવામાં આવશે.\nચૂંટણી દરમ્યાન નાણાંનો દૂરપયોગ નાથવા માટે ર૪ કલાકના કંટ્રોલ રૂમ રાજયમાં શરૂ કરવામાં આવશે અને સર્વેલન્સ સ્કવોડની ટીમો ચેકીંગ માટે ઉતારાશે. સાથે સાથે બેંક ટ્રાન્ઝેકશન પર પણ સતત નજર રખાશે. તેમણે ઉમેર્યું હતું કે, રાજયમાં વિધાનસભાની ચૂંટણી દરમ્યાન ૫૫ હજાર જેટલા પોલીંગ સ્ટેશન ઉભા કરાશે, જયાં સીસીટીવી કેમેરા, લોખંડી સુરક્ષા વ્યવસ્થા સહિતની ફુલ પ્રુફ વ્યવસ્થા તૈનાત હશે.\nગુજરાત વિધાનસભાની ચૂંટણીઓમાં સૌપ્રથમવાર પોલીંગ બુથ ૫૦૧ર૮ પોલીંગ બુથ પર મહિલા સુરક્ષા કર્મચારી તૈનાત કરાશે. ગુજરાત રાજયમાં તા.ર૫મી સપ્ટેમ્બરે મતદાર યાદી સુધારણા પૂર્ણ થઇ ગઇ હતી અને રાજયમાં કુલ ૧૦ લાખ, ૪૬ હજાર નવા મતદારો ઉમેરાયા છે. આ સાથે રાજયના કુલ મતદારો ચાર કરોડ, ૩૩ લાખ મતદારો નોંધાયા છે. રાજયમાં કુલ ૫૦,૧ર૮ મતદાન મથકો ઉભા કરાશે, ગત ચૂંટણી કરતાં આ વખતે પાંચ હજાર જેટલા મતદાન મથકોનો વધારો કરાયો છે.


ભારતમાં ચીની જાસૂસી કાંડ ની તપાસમાં મોટો ઘટસ્ફોટ થયો છે… – 365 Day News\nPosted on October 21, 2020 Author 365 Day\tComment(0)\nભારતમાં ચીની જાસૂસી કાંડ (Chinese espionage racket)ની તપાસમાં મોટો ઘટસ્ફોટ થયો છે. સુત્રોનાં જણાવ્યા અનુસાર વડા પ્રધાન કાર્યાલય (PMO) ઉપરાંત દલાઈ લામા (Dalai Lama) અને ભારતમાં લગાવેલ સુરક્ષા ઉપકરણ પણ ચીની જાસૂસોના નિશાના પર હતા. પકડી પાડવામાં આવેલ ચીની જાસૂસી નેટવર્ક ની પુછતાછમાં સામે આવ્યું છે કે ભારતીય મંત્રાલયમાં કામ કરનાર ઉચ્ચ અધિકારીઓ અને બ્યૂરોક્રેટ્સની જાણકારી મેળવવામાં આવી રહી હતી.\nચીની જાસૂસ ક્વિંગ શીની પુછતાછમાં સામે આવ્યું કે, ચીને ભારતમાં પોતાની જાસૂસી ટીમને PMO સહિત મોટી ઓફિસોની અંદરની જાણકારી આપવા માટે કહ્યું હતું. જેમ કે, ઓફિસમાં કયો માણસ મહત્વપુર્ણ છે, કયા પદ પર છે અને કેટલો પ્રભાવશાળી છે.\nરેકેટમાં સામેલ હતી કોલકાતાની મહિલા!\nપુછતાછમાં ચીનના આ જાસૂસી નેટવર્કમાં મહાબોધી મંદિરના એક પ્રમુખ બોદ્ધ ભિક્ષુ અને કોલકાતાની એક પ્રભાવશાળી મહિલા પણ સામેલ હોવાની વાત સામે આવી રહી છે. કહેવામાં આવી રહ્યું છે કે, ક્વિંગ શીને આ મહિલા સાથે મુલાકાત કરાવાતી હતી અને બંને વચ્ચે સિક્રેટ ડોક્યુમેન્ટની આપ લે થતી હતી. જે બાદ ક્વિંગ તેને ટ્રાન્સલેટ કરીને ચીન મોકલતો હતો.\nપત્રકાર સહિત3લોકો તિહાડ જેલમાં બંધ\nચીની જાસૂસની પુછતાછમાં એજન્સીઓના હાથે અમુક દસ્તાવેજ લાગ્યા છે. જે મુજબ PMOમાં સામેલ અધિકારી અને દલાઈ લામાની દરેક ગતિવિધિની જાણકારી લેવામાં આવી રહી હતી. જણાવી દઈએ કે, દિલ્હી પોલીસના સ્પેશિયલ સેલે ગત મહિને ક્વિંગ શીની સાથે તેના નેપાળી સાથી શેર બહાદૂર અને ભારતીય પત્રકાર રાજીવ શર્માની ધરપકડ કરી હતી. અને તમામ લોકો હાલ તિહાડ જેલમાં બંધ છે.\nશું છે ચીની જાસૂસી કાંડ?\nજાસૂસી નેટવર્કનો ખુલાસો ઓગસ્ટ મહિનામાં ચીની નાગરિક ચાર્લી પેંગ ઉર્ફે લુઓ સાંગની ધરપકડ થઈ હતી. તે બાદથી જ તપાસ એજન્સીઓ ચીની જાસૂસી નેટવર્કનો પતો લગાવી રહી હતી. દિલ્હીમાં આઈટી વિભાગની રેડ દરમિયાન ચીની જાસૂસી રેકેટનો ભાંડાફોડ થયો હતો. ત્યારે પણ એ સામે આવ્યું હતું કે ચાર્લી પેંગ તિબ્બતી બોદ્ધ ગુરુ દલાઈ લામાની જાસૂસી કરી રહ્યું હતું.\nTagged 365day, Chinese espionage, India, investigation, PMO, scandal\nUSમાં ૨૪ કલાકમાં કોરોનાથી ૧,૧૯૯ લોકોનાં મોત, ૪૭,૦૦૦ કરતાં વધારે નવા કેસ\nPosted on July 2, 2020 July 23, 2020 Author 365 Day\n671 Total Views । વોશિંગ્ટન । દુનિયાભરમાં કોરોના વાઈરસના અત્યાર સુધી ૧,૬૭,૮,૫૪૪ લોકો સંક્રમિત થયાં છે તેમાં ૫૮,૨૩, ૩૩૧ લોકો સાજા થયાં છે તો ૫,૧૪,૬૨૨ લોકોના મોત થયાં છે. ઈજિપ્તમાં લગભગ ૩ મહિનાના લોકડાઉન બાદ એરપોર્ટ, મ્યૂઝિયમ અને ગીઝાના પિરામિડ ખોલી દેવામાં આવ્યાં છે. બુધવારે ૧૪ ઈન્ટરનેશનલ ફ્લાઈટ્સ દ્વારા ૨,૦૦૦ લોકોએ યાત્રા કરી હતી. સાઉથ કોરિયામાં […]\nPosted on June 26, 2020 July 23, 2020 Author 365 Day\n691 Total Views એશિયામાં ચીનની દાગીરી સામે અમેરિકાએ આકરું વલણ અપનાવ્યું છે. અમેરિકાએ યુરોપમાંથી પોતાની સેના હટાવીને એશિયામાં તૈનાત કરવાનો નિર્ણય લીધો છે. તેની શરૂઆત જર્મનીથી થવાની છે. માનવામાં આવી રહ્યું છે કે અમેરિકા જર્મનીમાં તૈનાત 52000 અમેરિકન સૈનિકોમાંથી 9,500 સૈનિકો એશિયામાં તૈનાત કરશે. અમેરિકા આ પગલુ એવા સમયે ઉઠાવી રહ્યું છે જ્યારે ભારતમાં પૂર્વ લદ્દાખમાં […]\n1,608 Total Views લદ્દાખ (Ladakh)માં ભારત (India) સાથે ચાલી રહેલા તણાવની વચ્ચે ઝડપથી પોતાના પરમાણુ હથિયારો (Nuclear Weapons)નો ભંડાર વધારી રહ્યું છે. તાજેતરના દિવસોમાં વધતા તણાવને જોતા ચીને પોતાના પરમાણુ હથિયારોના આધુનિકીકરણના કાર્યક્રમોને વધુ તેજ કરી દીધા છે. રિપોર્ટમાં કહ્યું છે કે એશિયા (Asia)માં પરમાણુ હથિયારોની સંખ્યાના કેસમાં ચીન પહેલાં નંબર પર છે. તે નવા-નવા પરમાણુ […]\nકોરોના મહામારી વચ્ચે IPLની 13મી સીઝન દુબઇ માં ચાલી રહી છે જ્યાં કિંગ્સ ઈલેવન પંજાબ ની માલિક અને અભિનેત્રી પ્રીતિ ઝિન્ટા પણ ટીમ સાથે હાજર છે.\nTikTok ફેન્સ માટે ખુશખબર! ઈન્સ્ટાગ્રામના આ નવા ફીચરથી બનાવો 15 સેકેન્ડનો Video અને કરો શેર\nદિલ્હી પોલીસે મોહિત ગોયલ કરોડના ડ્રાઇ ફ્રૂટ કૌભાંડમાં પકડી લીધો છે.